title: শাম্মী কাপুর

text: মুম্বইয়ের (সাবেক বোম্বে) মাতুঙ্গার রুইয়া কলেজে স্বল্পকালীন পড়াশোনা করেছিলেন শাম্মী কাপুর। সেখানে তিনি বাবার প্রতিষ্ঠিত "পৃথ্বী থিয়েটারে" যোগদান করেন। ১৯৪৮ সালে সিনেমা জগতে প্রবেশ করেন একজন নবীনতম শিল্পী হিসেবে। মাসিক ১৫০ রূপী বেতনে পৃথ্বী থিয়েটারে পরবর্তী চার বছরকাল ছিলেন। ১৯৫২ সালে থিয়েটার থেকে শেষ বেতন উত্তোলন করেন ৩০০ ভারতীয় রূপি। ১৯৫৩ সালে মুক্তিপ্রাপ্ত 'জীবন জ্যোতি' ছবিতে অভিনয়ের মাধ্যমে বলিউডে নিজেকে আত্মপ্রকাশ করেন। ছবিটির পরিচালক ছিলেন - "মহেশ কাউল" এবং শাম্মী'র প্রথম নায়িকা "চান্দ উসমানী"।


title: শাম্মী কাপুর

text: গুরুত্বপূর্ণ চলচ্চিত্রের মাধ্যমে রূপালী জগৎ শুরু করলেও "নাসির হুসাইনের" পরিচালনায় "তুমসা নাহি দেখা" (১৯৫৭) ও "দিল ডেকে দেখো" (১৯৫৯) এর মাধ্যমে সকলের দৃষ্টি আকর্ষণ করেন। ছবি দু’টোয় তার বিপরীতে নায়িকা হিসেবে অভিনয় করেন যথাক্রমে "অমিতা" এবং "আশা পারেখ"। উষ্ণ হৃদয়, নজরকাড়া আকর্ষণ, লম্বা, প্রাণবন্ত, নীলাভ আঁখি, আকর্ষণীয় বৈশিষ্ট্যের কারণে তিনি ছিলেন সকলের হৃদয়ের মণি। এবং তাঁর সুন্দর দৃষ্টিভঙ্গী ও শারীরিক অঙ্গভঙ্গীও এ বৈশিষ্ট্যের জন্য দায়ী।


title: শাম্মী কাপুর

text: "জংলী" (১৯৬১) চলচ্চিত্রের মাধ্যমে তিনি নতুনভাবে প্রতিষ্ঠিত হন এবং তাঁর পরবর্তী চলচ্চিত্রগুলোও একই ধাঁচে তৈরী হয়। সচরাচর শাম্মী কাপুর নেপথ্য গায়ক হিসেবে হিন্দি সঙ্গীত ভুবনের অন্যতম ব্যক্তিত্ব মোহাম্মদ রফিকেই বেশী পছন্দ করতেন। প্রতিষ্ঠিত নায়িকাদের সাথে তিনি খুব কমই দ্বিতীয়বারের মতো অভিনয় করতেন। তেমনই একজন হচ্ছেন "মধুবালা"। তাঁর সাথে তিনি "রেল কি ডিব্বা" (১৯৫৩) ছবিতে অভিনয় করেছিলেন। নতুন অভিনেত্রী হিসেবে "আশা পারেখ", "সায়রা বানু" এবং শর্মিলা ঠাকুরের সাথেও জুটি বেঁধেছিলেন। পরবর্তী তারা প্রত্যেকেই চলচ্চিত্র শিল্পে অত্যন্ত জনপ্রিয় অভিনেত্রী হিসেবে প্রতিষ্ঠিত হয়েছিলেন। পরবর্তীতে শাম্মী বলেছিলেন যে, সকল নায়িকাদের মধ্যে শর্মিলা ঠাকুর, রাজশ্রী এবং আশা পারেখের সাথেই স্বাচ্ছন্দ্যের সাথে কাজ করেছিলেন। তিনি এবং আশা পারেখ চারটি ছবিতে অভিনয় করেছিলেন। তন্মধ্যে সবচেয়ে বেশী দর্শক সফল হয়েছিল মৃত্যুকাহিনী নির্ভর "তিসরী মঞ্জিল" (১৯৬৬) ছবিটি।


title: শাম্মী কাপুর

text: ১৯৭০ এর দশকে শাম্মী কাপুরের শারীরিক কাঠামো ওজনজনিত সমস্যায় আক্রান্ত হয় ও সাফল্যের পথে বাঁধা হয়ে দাঁড়ায়। ফলে, আকর্ষণীয় নায়ক হিসেবে ইতি ঘটে। তাঁর সর্বশেষ সফল ছবি ছিল আন্দাজ (১৯৭১)। এতে তিনি নায়কের ভূমিকায় অভিনয় করেছিলেন।


title: শাম্মী কাপুর

text: শাম্মী কাপুর ১৯৫৫ সালে গীতা বালী'র সাথে রঙ্গীন রাতে ছবির মাধ্যমে পরিচিত হন। তখন তিনি ছিলেন শীর্ষস্থানীয় অভিনেতা এবং সহ-নায়িকা হিসেবে প্রতিষ্ঠিত ছিলেন গীতা। ঘটনাচক্রে তারা একে-অপরকে ভালবেসে ফেলেন। কিন্তু গীতা বালী ছিলেন তাঁর চেয়ে ১ বছরের বড়। ঐ সময় শাম্মী তার বড় ভাই এবং বাবার সাথেও অভিনয় করতেন। তাঁদের প্রেমঘটিত বিষয়টি জানাজানি হবার ফলে পরিবারের সবাই বিস্মিত হয়ে যান ও স্তম্ভিত হয়ে পড়েন। বিয়ের প্রধান প্রত্যক্ষদর্শী ছিলেন হরি ওয়ালিয়া। কেবলমাত্র বিয়ের পরই পরিবারকে বিয়ের ব্যাপারটি জানানো হয়। চার মাস পর মুম্বাইয়ের ন্যাপিয়েন সী রোডের কাছাকাছি এলাকায় অবস্থিত বাঙ্গানা মন্দিরে শাম্মী-গীতা'র বিয়ে হয়।


title: শাম্মী কাপুর

text: পরবর্তী বছরগুলোতে শাম্মী কাপুর এবং গীতা বালি দম্পত্তি সুখে-শান্তিতে সংসার ধর্ম পালন করতে থাকেন। তাদের "আদিত্য রাজ" নামে একটি ছেলে রয়েছে। শাম্মী'র বিয়ের এক বছর পর তার জন্ম হয় ১লা জুলাই, ১৯৫৬ সালে মুম্বাইয়ের শীরোদকারস্ হাসপাতালে। পাঁচ বছর পর ১৯৬১ সালে "কাঞ্চন" নামে একটি মেয়েও হয়।


title: শাম্মী কাপুর

text: "তিসরী মঞ্জিল" ছবি চলাকালীন সময়ে ১৯৬৫ সালে হৃদয়বিদারক ঘটনার জন্ম হয়েছিল। গীতা বালী গুঁটি বসন্তে আক্রান্ত হয়ে শশী কাপুর ও তার দুই সন্তানকে রেখে মৃত্যুবরণ করেন।


title: শাম্মী কাপুর

text: ১৯৬৮ সালে "ব্রহ্মচারী" ছবি চলাকালীন সময়ে "মমতাজের" সাথে সম্পর্কের গভীরতা ব্যর্থতায় পর্যবসিত হয়।


title: শাম্মী কাপুর

text: ১৯৬৯ সালে তিনি গুজরাটের ভাবনগর এলাকার সম্ভ্রান্ত পরিবারের সন্তান "নীলা দেবী গোহিলকে" দ্বিতীয়বারের মতো বিয়ে করেন। হিন্দী চলচ্চিত্রের অন্যতম রোমান্টিক নায়ক হিসেবে তার সর্বশেষ সফলতম ছবি ছিল "আন্দাজ" (১৯৭১)।


title: শাম্মী কাপুর

text: যৌবনে চুলের কায়দাজনিত কারণে তিনি ভারতের এলভিস প্রেসলী নামে পরিচিতি পেয়েছিলেন।


title: শাম্মী কাপুর

text: ২০০৬ সালে জানা যায় যে, তিনি সপ্তাহে তিনবার চিকিৎসার জন্য ডায়ালাইসিস করতেন। তারপর থেকেই তিনি মানসিক অবসাদ ব্যাধিতে আক্রান্ত হন। তারপরও তিনি ঈশ্বরকে ধন্যবাদ জানিয়েছেন যে, ব্যক্তিগত জীবনে তিনি অনেক কিছুই পেয়েছেন।


title: শাম্মী কাপুর

text: শাম্মী কাপুর সুদীর্ঘকাল যাবৎ অভিনয় কলার সাথে জড়িত ছিলেন। নিম্নে তার একটি সংক্ষিপ্ত তালিকা প্রদান করা হলো।


title: শাম্মী কাপুর

text: শাম্মী কাপুরকে ৭ আগস্ট, ২০১১ সালে ব্রীচ ক্যান্ডি হাসপাতালে কিডনীজনিত রোগের কারণে ভর্তি করা হয়। তার অবস্থার দ্রুত অবনতি হতে থাকলে ভেন্টিলেটরের সাহায্য বাঁচিয়ে রাখার প্রাণান্তকর চেষ্টা চলে। কিন্তু হিন্দি চলচ্চিত্রের অন্যতম সেরা অভিনেতাদের একজন হিসেবে শাম্মী কাপুর ১৪ আগস্ট, ২০১১ তারিখে ভারতীয় সময় সকাল ৫:১৫ ঘটিকায় ধরাধাম ত্যাগ করেন।


title: বিবর্ধক

text: সংকেত বিবর্ধক, ইংরেজীতে অ্যাম্পলিফায়ার বা সংক্ষেপে অ্যাম্প মূলতঃ একটি ইলেকট্রনিক যন্ত্র যা এর অন্তর্গামীতে (ইনপুট) প্রদত্ত কোন সংকেত বা সিগনালকে বিবর্ধিত করে বহির্গামীতে (আউটপুট) প্রেরণ করে। ইলেক্ট্রনিক বিবর্ধকও একই কাজ করে, তবে এ ক্ষেত্রে ক্ষুদ্র অন্তর্গামী সংকেত বৃহৎ বহির্গামী সংকেতে পরিবর্তিত হয়। বিবর্ধক এর অন্তর্গামীতে প্রদত্ত সংকেতের আকার বা আকৃতির কোনরূপ পরিবর্তন ঘটায় না, শুধু এর ক্ষমতা বাড়ায়।


title: বিবর্ধক

text: যেহেতু শক্তির সংরক্ষণশীলতা নীতি অনুসারে শক্তি অবিনশ্বর, তাই কোন সংকেতের ক্ষমতাকে বিবর্ধিত করতে বাইরে থেকে শক্তি সরবরাহ করতে হয়। বিবর্ধক তার পাওয়ার সাপ্লাই বা শক্তি সরবরাহকের মাধ্যমে শক্তি গ্রহণ করে এবং সেই শক্তি ব্যবহার করে বহির্গামী সংকেতের ক্ষমতা বাড়িয়ে তোলে।


title: বিবর্ধক

text: অন্তর্গামী এবং বহির্গামীর বৈশিষ্ট্য অনুযায়ী বিবর্ধকের শ্রেণী বিভাজন করা যেতে পারে।


title: বিবর্ধক

text:
শক্তি বিবর্ধক (পাওয়ার অ্যাম্পলিফায়ার)==
ভ্যাকুয়াম টিউব/ভাল্ভ বিবর্ধকের কিছু ব্যবহার


title: তড়িৎ-চৌম্বকীয় বিকিরণ

text: ইলেক্ট্রোম্যাগনেটিক তরঙ্গগুলি ত্বরণ চলাকালীন বৈদ্যুতিক চার্জযুক্ত কণা দ্বারা নির্গত হয় এবং এই তরঙ্গগুলি পরবর্তীতে অন্যান্য চার্জযুক্ত কণাগুলির সাথে যোগাযোগ করতে পারে, যা তাদের উপর শক্তি প্রয়োগ করে। EM তরঙ্গগুলি তাদের উৎস কণা থেকে শক্তি, গতিবেগ এবং কৌণিক গতিবেগকে বহন করে এবং সে পরিমাণগুলিকে তারা কীভাবে ইন্টারঅ্যাক্ট করে তা সরবরাহ করতে পারে। ইলেক্ট্রোম্যাগনেটিক বিকিরণ সেই EM তরঙ্গগুলির সাথে যুক্ত থাকে যা তাদের উত্পন্ন চলমান চার্জগুলির চলমান প্রভাব ছাড়াই নিজেদের ("বিকিরণ") প্রচার করতে বিনামূল্যে, কারণ তারা এই চার্জগুলির থেকে পর্যাপ্ত দূরত্ব অর্জন করেছে। সুতরাং, EMR কখনও কখনও দূরে ক্ষেত্র হিসাবে উল্লেখ করা হয়। এই ভাষায়, নিকটবর্তী ক্ষেত্রটি চার্জ এবং বর্তমানের কাছাকাছি ইএম ক্ষেত্রগুলিকে বোঝায় যা সরাসরি তাদের বিশেষভাবে উত্পাদিত, ইলেক্ট্রোম্যাগনেটিক আবেশন এবং ইলেকট্রস্ট্যাটিক আবেশন ঘটনার উত্পাদিত করে।


title: তড়িৎ-চৌম্বকীয় বিকিরণ

text: কোয়ান্টাম মেকানিক্সে, ইএমআর দেখার বিকল্প উপায় হল এটির মধ্যে ইলেক্ট্রোম্যাগনেটিক পারস্পরিক ক্রিয়াগুলির জন্য দায়ী ইলেক্ট্রোম্যাগনেটিক বলের কোয়ান্টা সহ শূন্য বিশিষ্ট ভরের সাথে অ্যান্টার্জড প্রাথমিক কণা রয়েছে। কোয়ান্টাম ইলেক্ট্রোডায়নামিক্স কীভাবে ইএমআর একটি পারমাণবিক স্তরের সাথে মিথস্ক্রিয়া করে তার তত্ত্ব। কোয়ান্টাম প্রভাবগুলি এএমআর এর অতিরিক্ত উৎস সরবরাহ করে, যেমন একটি পরমাণু এবং কালো-শরীরের বিকিরণে কম শক্তি স্তরগুলিতে ইলেকট্রনগুলির সংক্রমণ। একটি পৃথক ফোটন শক্তি পরিমাণে এবং উচ্চ ফ্রিকোয়েন্সি ফোটন জন্য বৃহত্তর। এই সম্পর্ক প্ল্যানকের সমীকরণ ই = এইচএএন দ্বারা দেওয়া হয়, যেখানে ই প্রতি ফোটন শক্তি, ν ফোটনটির ফ্রিকোয়েন্সি, এবং h প্ল্যানেকের ধ্রুবক। উদাহরণস্বরূপ, একটি একক গামা রশ্মি ফোটন দৃশ্যমান আলোর একক ফোটন শক্তি ~ 100,000 বার বহন করতে পারে।


title: তড়িৎ-চৌম্বকীয় বিকিরণ

text: রাসায়নিক যৌগ এবং জৈব প্রাণীর উপর EMR এর প্রভাব বিকিরণের ক্ষমতা এবং এর ফ্রিকোয়েন্সি উভয় উপর নির্ভর করে। দৃশ্যমান বা নিম্ন ফ্রিকোয়েন্সিগুলির ইএমআর (যেমন, দৃশ্যমান আলো, ইনফ্রারেড, মাইক্রোওয়েভ এবং রেডিও তরঙ্গ) অ-আইওনিজিং বিকিরণ বলা হয়, কারণ তার ফোটনগুলিতে পরমাণু বা অণুগুলিকে ionize করার জন্য আলাদাভাবে শক্তি নেই বা রাসায়নিক বন্ডগুলি ভাঙ্গে না। রাসায়নিক সিস্টেম এবং জীবিত টিস্যুতে এই বিকিরণগুলির প্রভাব প্রাথমিকভাবে অনেকগুলি ফোটনগুলির যৌথ শক্তির স্থানান্তর থেকে প্রভাবগুলি হ্রাস করে। বিপরীতে, উচ্চ ফ্রিকোয়েন্সি অতিবেগুনী, এক্সরে এবং গামা রশ্মিগুলিকে ionizing বিকিরণ বলা হয়, যেহেতু উচ্চতর ফ্রিকোয়েন্সিগুলির স্বতন্ত্র ফটনগুলিতে অণু আণবিক বা রাসায়নিক বন্ড ভাঙ্গার যথেষ্ট শক্তি থাকে। এই বিকিরণগুলির মধ্যে রাসায়নিক প্রতিক্রিয়া এবং জীবন্ত কোষগুলি হ্রাস করার ক্ষমতা রয়েছে যা সহজ গরমের ফলে হয় এবং এটি স্বাস্থ্যের বিপদ হতে পারে।


title: ক্যাথরিন মাসুদ

text: ক্যাথরিন মাসুদ (পুরোনাম: মাসুদ ক্যাথরিন মাসুদ, Masud Catherine Masud), বাংলাদেশের এক স্বনামধন্য চলচ্চিত্র নির্মাতা। তার পূর্বের নামঃ ক্যাথরিন শেপিয়ার(Catherine Lucretia Shapere)। ক্যাথরিনের জন্ম ২৭ মে, ১৯৬৩ খ্রিস্টাব্দে আমেরিকার শিকাগোতে। বাংলাদেশের খ্যাতিমান চলচ্চিত্র নির্মাতা তারেক মাসুদের স্ত্রী তিনি।


title: ক্যাথরিন মাসুদ

text: ব্রাউন বিশ্ববিদ্যালযের অর্থনীতি বিভাগ থেকে গ্রাজুয়েশন সম্পন্ন করেন। তিনি চারুকলা বিষয়ে শিকাগো আর্টস ইনিষ্টিটিউট থেকে পোস্ট গ্র্যাজুয়েশন করে নিউইয়র্ক থেকে চলচিত্রের উপর পড়ালেখা করেন।


title: ক্যাথরিন মাসুদ

text: ১৯৮০'র দশকে তার সাথে তারেক মাসুদের পরিচয় হয় মার্কিন যুক্তরাষ্ট্রেই। তারেক মাসুদ ও ক্যাথরিন মাসুদ ১৯৮৮ সালে বিবাহ বন্ধনে আবদ্ধ হন। তারেক ও ক্যাথরিন মাসুদের আমেরিকার বাড়ি ছিল স্ট্যাটান আইল্যান্ডে। ১৯৯৫ সাল থেকে তিনি ঢাকায় নিয়মিত বসবাস শুরু করেন। ক্যাথরিন এবং তারেক মিলে ঢাকায় একটি চলচ্চিত্র নির্মাতা প্রতিষ্ঠান গড়ে তুলেছিলেন যার নাম "অডিওভিশন"। ক্যাথরিন মাসুদ, তারেক মাসুদের সাথে অনেকগুলো চলচ্চিত্র নির্মাণে অংশ নেন। তিনি চলচ্চিত্র সম্পাদক হিসেবে কাজ করতেন তারেক মাসুদের সাথে। তিনি "মাটির ময়না" চলচ্চিত্রের সহ-লেখক ছিলেন। ব্যক্তিগত জীবনে এক সন্তানের জননী ক্যাথরিন একজন চিত্রশিল্পী এবং চলচ্চিত্র বিশেষজ্ঞ। তারেক মাসুদ ও ক্যাথরিন মাসুদ দম্পতির 'বিংহাম পুত্রা মাসুদ নিশাদ' নামে এক ছেলে আছে। ক্যাথরিন মাসুদের মা হচ্ছেন আলফ্রেডা শেপিয়ার এবং বড় ভাই হচ্ছেন আলফ্রেড শেপিয়ার।


title: ডোরেমন

text: ডোরা-এ-মন ( "দোরাএমোন্"), কিছু বহির্দেশীয় বাজারে ডোরা-এ-মন: ভবিষ্যতের যন্ত্র রোবট হিসেবেও পরিচিত ফুজিকো এফ. ফুজিও কর্তৃক রচিত এবং চিত্রিত একটি জাপানি মাঙ্গা ধারাবাহিক। এটি পরবর্তীতে সফল আনিমে ধারাবাহিকে পরিণত হয়। ডোরেমন জাপানের সবচেয়ে জনপ্রিয় এবং সর্বোচ্চ অর্থ উপার্জনকারী অ্যানিমে ফ্রাঞ্চাইজি। ধারাবাহিকটি একটি কানহীন রোবোটীয় বিড়াল "ডোরা-এ-মন"-কে নিয়ে, যে ২২-শ শতাব্দী থেকে বর্তমান সময়ে আসে নামক এক স্কুলছাত্রকে সাহায্য করতে।


title: ডোরেমন

text: ডোরেমন মাঙ্গা ধারাবাহিকটি সর্বপ্রথম ১৯৬৯ সালের ডিসেম্বর মাসে ছয়টি পৃথক ম্যাগাজিনে প্রথম প্রকাশিত হয়েছিল। প্রথমে মোট ১৩৪৪টি গল্প লেখা হয়েছিল এবং সেগুলো শোগাকুকান মাঙ্গা ব্যান্ডের অধীনে পঁয়তাল্লিশটি সংখ্যা পর্যন্ত প্রকাশ করা হয়েছিল। সমস্ত খণ্ডগুলো জাপানের তোয়ামায় অবস্থিত তাকাওকা কেন্দ্রীয় গ্রন্থাগার থেকে সংগ্রহ করা হয়েছিল, যেখানে ফুজিকো এফ. ফুজিও জন্মেছেন। টার্নার ব্রডকাস্টিং সিস্টেম ১৯৮০-এর মাঝামাঝি সময়ে ডোরা-এ-মন এর ইংরেজি সংস্করণ প্রকাশনার স্বত্ব কিনে নেয়, কিন্তু কোনো পর্বের সম্প্রচারের পূর্বেই কোনো ব্যাখ্যা ছাড়াই তা বাতিল করা হয়।


title: ডোরেমন

text: বাংলাতে "ডোরেমন" বানানটি জাপানি বানান "দোরাএমোন্" (ドラえもん)-এর ইংরেজি উচ্চারণের প্রতিলেপন। তাই বাংলাতে আসল বানান "দোরাএমোন্" না লিখে "ডোরেমন" লেখা হয়।


title: ডোরেমন

text: জাপানিতে (ドラえもん) নামটি কাতাকানা (ドラ) এবং হিরাগানা (えもん)-এর শৈল্পিক মিশ্রণ।


title: ডোরেমন

text: ডোরেমন ২২শ শতাব্দীর কানহীন বিড়াল রোবট। নোবিতা নোবি-কে সাহায্য করার জন্য ডোরেমনকে ভবিষ্যৎ থেকে পাঠানো হয়। ডোরেমন নোবিতা নোবি-র পরিবারের অংশ। নোবিতা নোবি-র পরিবার জাপানের রাজধানী টোকিওতে বাস করে। নোবিতা নোবি অলস ছেলে। কিন্তু নোবিতা খুবই সহজ সরল। সে অন্যদের সাহায্য করে। তাই তার বান্ধবী "শিজুকা মিনামোতো" তাকে পছন্দ করে। নোবিতা-ও তাকে পছন্দ করে। শিজুকা নোবিতা-র সাথে একই শ্রেণিতে পড়ে। শিজুকা ভদ্র মেয়ে। ভবিষ্যতে নোবিতা-র সাথে "জিয়ান"-এর ছোট বোন "জাইকো"-র বিয়ে হবার কথা থাকলেও ডোরেমন নোবিতা-র ভবিষ্যৎ পাল্টিয়ে দেয়। তাই ভবিষ্যতে নোবিতা-র সাথে শিজুকা-র বিয়ে হয়। গৌদা তাকেশি (জিয়ান) নোবিতা-র সহপাঠী। জিয়ান খুবই রাগী এবং শক্তিশালী। জিয়ান বেশীর ভাগ সময় নোবিতা-কে মারতে ভালবাসে। কিন্তু মাঝে মধ্যে সে নোবিতা-কে বিপদের হাত থেকে রক্ষা করে। জিয়ান গান গেতে ভালোবাসে। কিন্তু জিয়ানের গান ভয়ানক। জিয়ান তার ছোট বোনকে খুব ভালবাসে। তাই সে তার বোনকে খুশি করার জন্য সবকিছু করে। "সুনিও হোনেকাওয়া" বড় ধনী পরিবারের ছেলে। তাই সে গর্ব বোধ করে। সে বেশীর ভাগ সময় জিয়ানকে খুশি করতে জিয়ানের প্রশংসা করে। সুনিও নোবিতা-কে অপমান করে এবং জিয়ানের সাথে নোবিতাকে মারতে ভালোবাসে।ডোরেমনের একটি "চতুর্মাত্রিক" পকেট আছে। যেটিকে জাপানি ভাষায় "ইয়োজিগেন্" পকেট বলে। ওখান থেকে ডোরেমন ভবিষ্যতের নানা সরঞ্জাম বের করে আর এই সরঞ্জামগুলোকে গ্যাজেট বলে। গ্যাজেট-কে জাপানি ভাষায় "দৌগু" বলে। ডোরেমনের প্রায় সাড়ে চার হাজার গ্যাজেট রয়েছে। গ্যাজেটগুলো ফুজিকো এফ. ফুজিওর কল্পনা হলেও সবগুলোই নিতান্ত কল্পনা নয়। অনেকগুলোই জাপানের নিত্য ব্যবহার্য নানা আসবাবপত্রের আদলে তৈরি করা হয়েছে। আর কিছু কিছু গ্যাজেট জাপানি রূপকথা থেকে নেওয়া হয়েছে। ডোরেমনের গ্যাজেটগুলোর মধ্যে অন্যতম এনি হোয়ার ডোর, ব্যম্বো কপ্টার, টাইম মেশিন বা সময় যন্ত্র। এনি হোয়ার ডোর হল একটি দরজা। যেই দরজা দিয়ে ডোরেমন এবং নোবিতা যেখানে খুশি সেখানে যেতে পারে। ব্যম্বো কপ্টার হল ছোট হেলিকপ্টার। যেটি মাথায় দিয়ে ডোরেমন ও নোবিতা যেকোনো সময় উড়তে পারে। টাইম মেশিন বা সময় যন্ত্রের সাহায্যে অতীত কিংবা ভবিষ্যত যেকোনো সময়ে যেতে পারে।


title: ডোরেমন

text: বিশ্বে এই পর্যন্ত ডোরেমনের ১০০টির বেশি কপি বিক্রি হয়েছে। যেটি মাঙ্গার ইতিহাসে সবচেয়ে বেশি কপি বিক্রির রেকর্ড। বিশ্বের অনেক ভাষায় ডোরেমনের সংস্করণ বের হয়েছে। কিন্তু ইংরেজিতে ছিল না। তবে ২০১৪ সালের মে মাসে ইংরেজি সংস্করণের শর্ত কিনে নেয় ডিজনি এক্স ডি। ফলে মার্কিন যুক্তরাষ্ট্রে এখন ডোরেমন সম্প্রচার করছে ডিজনি এক্স ডি।


title: ডোরেমন

text:
জাপানি সংস্করণ আর অামেরিকার ইংরেজি সংস্করণে বেশ কিছু পার্থক্য রয়েছে। যেমন- নোবিতা-র নাম নোবি, তাকেশি গৌদা বা জিয়ান-র নাম "বিগ জি", শিজুকা-র নাম "সু" এবং সুনিও-র নাম "স্নিচ্" দেয়া হয়েছে। তবে ডোরেমন আর নোবিতার নামে বেশি পরিবর্তন করা হয়নি। জাপানি সংস্করণে ডোরেমনরা প্রচুর মিষ্টি খায়। কিন্তু ইংরেজি সংস্করণে ডোরেমনরা ফল খায়। জাপানি ইয়েন মুদ্রা পরিবর্তন করে মার্কিন ডলারে রূপান্তর করা হয়েছে। নোবিতার উত্তরপত্রে শূন্যের পরিবর্তে F(ফেল) গ্রেড দেখানো হয়েছে। এছাড়াও অামেরিকান ইংরেজি সংস্করণে অাপত্তিকর অংশগুলো বাদ দেয়া হয়েছে।
আর ডোরেমনের জাপানি খন্ড গুলোর পাতার মধ্যে ১২০০টি পাতা ইংরেজিতে অনুবাদ করা হয়েছে। পাতাগুলো অনলাইনে আমাজন.কম এ ই-বুক হিসেবে প্রকাশ করা হয়েছে।


title: ডোরেমন

text: এপ্রিল ১, ২০১৪ থেকে বাংলাদেশের স্যাটেলাইট টিভি চ্যানেল এশিয়ান টিভি আনিমে জাপানি থেকে বাংলায় ডাবিং (অনুবাদ) করে ডোরেমন ১৯৭৯ সিরিজ সম্প্রচার করছে। ডাবিং সংস্করণটিতে আপত্তিকর কিছু অংশ বাদ দেয়া হয়েছে। বাংলা অনুবাদে সহযোগিতা করেছে ধ্বনি-চিত্র লিমিটেড।


title: ডোরেমন

text: ডোরেমন পৃথিবীর অনেক দেশে প্রচার করা হচ্ছে। তাদের মধ্যে ইতালি অন্যতম। ইতালিয়ানো ভাষায় ডোরেমন অনুবাদ করা হয়েছে। প্রথম ইতালিয় ডাব রাই টু তে ১৯৮২ সালের নভেম্বর এ সম্প্রচার শুরু হয়। তখন ১০৯টি পর্ব ডাব করা হয়েছিল। এরপরে জুনিয়র টিভি,সুপারসিক্স,ওডেইওন টিভি৭ পাদি সম্প্রচার শুরু করে।


title: ডোরেমন

text: ২০০৩ সালে দ্বিতীয় ইতালিয় ডাব সম্প্রচার শুরু হয়। যেটি পরিবেশনা করে মেডিয়াসেট। এটি আসলে সম্প্রচার করে ইটালিয়া ১। কিন্তু পরে এটাকে বোয়িং এবং হিরো তে স্থানান্তর করা হয়। তখন এর ৯৯৩টি পর্ব ডাব করা হয়েছিল। এই ডাবে কিছু পরিবর্তন করা হয়েছিল।


title: ডোরেমন

text: ওপেনিং থিম উভয় ভাবে নতুন থিমে প্রতিস্থাপন করা হয়েছে। প্রথম ওপেনিং থিম ডাব আই গাতো ডোরেমন। যেটির বাংলা অর্থ ডোরেমন বিড়াল। এই থিমে গান করেছেন ওলিভার ওনিওনস। সমাপনী থিম যেটি হল ডোরেমন নো উটা যেটির ইতালিয় ডাবে গান করেছেন ইনোস্টরি ফিলগি। দ্বিতীয় ডাবের উভয় থিম সঙ্গীত ডোরেমন গান করেছেন ক্রিস্টনিয়া ডিঅ্যাভেনা। এছাড়াও ডোরেমন ব্যতীত অন্য চরিত্রসমূহের নাম পরিবর্তন করা হয়েছে। নোবিতার নাম গুগলিয়া। শিজুকার নাম সুসি। জিয়ানের নাম জিয়ানজি। সুনিও এর নাম জিপ্পো।


title: ডোরেমন

text: হিন্দি সংস্করণ প্রথম সম্প্রচার শুরু হয় ২০০৫ সালের ১৩ ফেব্রুয়ারি। যেটি সম্প্রচার করে হাঙ্গামা টিভি। পরবর্তীতে হাঙ্গামার সিস্টার চ্যানেল ডিজনি চ্যানেল ইন্ডিয়া সম্প্রচার শুরু করে। ডিজনি চ্যানেল ২০১০ সালের ১৯ নভেম্বর থেকে সম্প্রচার শুরু করে। সেই পর্বগুলো ছিল পুরাতন। যা আগেই হাঙ্গামা টিভি সম্প্রচার করেছে। বর্তমানে হাঙ্গামা টিভি ও ডিজনি ইন্ডিয়া সম্প্রচার করে ডোরেমন ১৯৭৯ ও ২০০৫ অ্যানিমে।


title: ডোরেমন

text: ইন্দোনেশিয় সংস্করণে ডোরেমন সম্প্রচার করে ইন্দোনেশিয়ান চ্যানেল অারসিটিঅাই।


title: ডোরেমন

text: কোরীয় সংস্করণ প্রথম সম্প্রচার করে এমবিসি। যেটির সময় ছিল ২০০১ থেকে ২০০২। এর পরে আনিওন এবং চ্যাম্প টিভি ২০০৬ সাল থেকে বর্তমান পর্যন্ত সম্প্রচার করে আসছে।


title: ডোরেমন

text: ১৯৮৭ থেকে ২৫ জানুয়ারি পর্যন্ত টিভি ১ সম্প্রচার করে। কিন্তু পরে এনটিভি ৭ সম্প্রচার শুরু করে। যেটি ২০০৮ থেকে বর্তমান পর্যন্ত সম্প্রচার করে আসছে। মালয় সংস্করণে ডোরেমন বেশ জনপ্রিয়তা লাভ করে।


title: ডোরেমন

text:
১৯৬৯ সালের ডিসেম্বরে ডোরেমন জাপানের ৬টি আলাদা আলাদা শিশুদের ম্যাগাজিনে প্রকাশিত হয়। ম্যাগাজিনগুলো শিশুদের শ্রেণি অনুযায়ী বিভক্ত ছিল। যথাঃ "ইয়োইকো" (ভদ্র শিশুদের জন্য), "ইচিন্" (নার্সারী বিদ্যালয়ের শিশুদের জন্য) "সোগাকু ইচিনেচি" (১ম শ্রেণির শিক্ষার্থীদের জন্য), "সোগাকু ইয়োনেনসেই" (চতুর্থ শ্রেণির শিক্ষার্থীদের জন্য)। ১৯৭৩ সালে ধারাবাহিক আরো ২টি ম্যাগাজিনে প্রকাশিত হয়। যেগুলো হলঃ সোগাকু গোনেনসেই (৫শ্রেণির শিক্ষার্থীদের জন্য), সোগাকু রোকুনেনসেই (৬ষ্ঠ শ্রেণির শিক্ষার্থীদের জন্য)।
১৯৭৭ সালে কোরোকোরো কমিক ডোরেমনের ম্যাগাজিন প্রকাশিত করে। আসল মাঙ্গা ভিত্তি করে ডোরেমনের চলচ্চিত্রসমূহ কোরোকোরো কমিক এ প্রকাশিত হয়। আর এই গল্পগুলো টেন্ট মুসহি সংরক্ষণ করেছে।
১৯৬৯সাল থেকে ডোরেমনের ৪৫টি খন্ড প্রকাশিত হয়েছিল ১৯৭৪ থেকে ১৯৯৬ সালের মধ্যে। এবং এর প্রচলন হয়েছিল ৮০ মিলিয়নের বেশী।ডোরেমন নানা প্রকার মাঙ্গায় প্রকাশিত হয়েছিল। যেটি পরিবেশনা করেছিল সোগাকুকান। ২০০৫ সালে সোগাকুকান ডোরেমনের আলো ৫টি খণ্ড প্রকাশিত করে। যেটির নাম দেওয়া হয়ে ছিল ডোরেমন প্লাস। এটা টেন্ট মুসির সংরক্ষণগারে সংরক্ষণ হয়নি ।


title: ডোরেমন

text:
১৯৭৩ সালে ডোরেমন অ্যানিমেটেড সিরিজ তেমন জনপ্রিয় ছিল না। কিন্তু ১৯৭৯ সালে ডোরেমন প্রচুর জনপ্রিয়তা লাভ করে। এর নতুন স্টুডিও ছিল (শিন-এই অ্যানিমেশন, বর্তমানে টিভি আশাহির মালিকানায়)। এই জনপ্রিয় সিরিজ টি ২০০৫ সালের মার্চ মাসে ১৭৮৭টি পর্ব নিয়ে যাত্রা শেষ করে।
২০০৫ সালের ১৫ এপ্রিল টিভি আশাহিতে ডোরেমনের নতুন সিরিজ যাত্রা শুরু করে। যেটিতে নতুন কণ্ঠ অভিনেতারা কণ্ঠ দিয়েছেন এবং সকল চরিত্রের শারীরিক গঠনে পরিবর্তন আনা হয়েছে। শিজুকার চুল বাদামির পরিবর্তে কালো করা হয়।


title: ডোরেমন

text: ২০১৪ সালে ডোরেমনকে ইংরেজিতে ডাব করা হয়েছে এবং এটি মার্কিন যুক্তরাষ্ট্রে ডিজনি এক্স ডি সম্প্রচার করছে। এটি সপ্তাহের ৭দিনের ৫দিন সম্প্রচার করা হবে। এটির পরিবেশনায় ব্যাং জুম এ্যান্টারটেইনমন্ট।


title: ডোরেমন

text: ১৯৮০ সালে, তোহো সর্বপ্রথম ডোরেমনের বার্ষিক পূর্ণ দৈঘ্যের চলচ্চিত্র মুক্তি দেয়। যেটি মাঙ্গার বিশেষ খন্ডের উপর ভিত্তি করে লেখা হয়েছে।


title: ডোরেমন

text: ২০০৮ সালে মুক্তিপ্রাপ্ত একটি সঙ্গীতধর্মী চলচ্চিত্র যা ১৯৯০ সালের আনিমে চলচ্চিত্র অবলম্বনে নির্মিত। এটি সেপ্টেম্বর ১৪ থেকে সেপ্টেম্বর ৪, ২০০৮ পর্যন্ত টোকিও মেট্রোপলিটন আর্ট স্পেসে প্রদর্শনী হয়েছিলো। ওয়াসাবি মিজুতা এ চলচ্চিত্রে ডোরেমনের কণ্ঠ প্রদান করেছিলেন।২০১১ সালের ৩রা সেপ্টেম্বর কাওয়াসাকি শহরে ফুজিকো এফ. ফুজিও জাদুঘর শুরু হয়েছিল। কাহিনী চিত্রে ডোরেমন জাদুঘরের তারা।


title: ডোরেমন

text: নোবিতা বিশ্বের কিছু কিছু দেশে সবচেয়ে অদ্ভুত নায়ক হিসেবে পরিচিত।বিশেষ করে মার্কিন যুক্তরাষ্ট্রে।


title: ডোরেমন

text: ইএসপি গিটার ডোরেমন কয়েকটি গিটার তৈরী করেছিল।যেটি শুধুমাত্র শিশুদের জন্য।


title: ডোরেমন

text: ২০১১ সালের শেষদিকে শোগাকুকান এবং টোয়্যোটা নিজের ক্ষমতায় যোগদান করে একটি লাইফ অ্যাকশন বাণিজ্যিক সিরিজ তৈরী করতে। এই বাণিজ্যিক কথায় ফুটিয়ে তোলা চরিত্র ২০ বছরের মতো পুরাতন। এটিতে হলিউড অভিনেতা জেন রেনো ডোরেমনের অভিনয় করেছে। ডোরেমনের এই সাফল্যের জন্য ডোরেমন এখন জাপানের সংস্কৃতির অংশ।জাপানের খবরের কাগজ ডোরেমন এবং তার পকেট নিয়ে যোগ্যতা মূলক সন্তুষ্টিজনক উদাহরণ দিয়ে থাকে। টিভি আশাহি ডোরেমন তহবিল প্রতিষ্ঠা করে।সেই তহবিলে টাকার পরিমাণ বাড়তে থাকে। এই টাকা কোন প্রাকৃতি দুর্যোগ হলে সেই অঞ্চলে সাহায্য করে। ডোরেমন সিরিজের চরিত্রগুলো কিছু শিক্ষামূলক মাঙ্গা সিরিজে ব্যবহৃত।


title: ডোরেমন

text: ২০১৮, জুন পর্যন্ত ৩৮ টি Doraemon পূর্ণদৈর্ঘ্য চলচ্চিত্র এবং ১ টি বিশেষ চলচ্চিত্র ( স্ট্যান্ড বাই মি ডোরেমন) প্রকাশিত হয়েছে। এছাড়াও বেশ কয়েকটি স্বল্পদৈর্ঘ্য চলচ্চিত্র রয়েছে। সর্বশেষ প্রকাশিত পূর্ণদৈর্ঘ্য চলচ্চিত্র হল "ডোরেমন মুভি নবিতা এন্ড ট্রেজার আইল্যান্ড" (প্রকাশকাল: মার্চ, ২০১৮)। এটি রবার্ট স্টিফেন হকিংয়ের "ট্রেজার আইল্যান্ড" উপন্যাসের উপর ভিত্তি করে রচিত হয়েছে।


title: প্রোগ্রামিং ভাষা তত্ত্ব

text: প্রোগ্রামিং ভাষা তত্ত্ব (সাধারণত PLT হিসাবে পরিচিত) কম্পিউটার বিজ্ঞানের একটি শাখা যা অঙ্কণ বা নকশা বাস্তবায়ন, বিশ্লেষণ,বৈশিষ্ট্য প্রদান, প্রোগ্রামিং ভাষা'র শ্রেণীবিভাগ এবং তাদের স্বতন্ত্র বৈশিষ্ট্যের সাথে সম্পর্কিত।এটি কম্পিউটার বিজ্ঞান বিভাগের সাথে সম্পর্কিত যা গণিতˌ সফটওয়ার ইঞ্জিনিয়ারিং এবং ভাষাবিজ্ঞান ইত্যাদির উপর নির্ভর করে এবং এদেরকে প্রভাবিত করে। এটি যথাযথভাবে স্বীকৃত কম্পিউটার বিজ্ঞানের একটি শাখা এবং একটি সক্রিয় গবেষণা ক্ষেত্রˌযার ফলাফল অনেক জার্নাল, যেগুলো PLT-তে উত্সর্গিত, পাশাপাশি সাধারণ কম্পিউটার বিজ্ঞানে এবং প্রকৌশল প্রকাশনায় প্রকাশিত হয়।


title: প্রোগ্রামিং ভাষা তত্ত্ব

text: যেকোনো উপায়ে প্রোগ্রামিং ভাষা তত্ত্বের ইতিহাস নিজেদের প্রোগ্রামিং ভাষার উন্নয়নের থেকেও এগিয়ে।আলোন্‌জো চার্চ এবং স্টিফেন কোলে ক্লিনি ১৯৩০ দশকের দিকে ল্যামডা ক্যালকুলাস এর উন্নয়ন সাধন করেছিলেন যেটিকে কেউ কেউ মনে করেন বিশ্বের প্রথম প্রোগ্রামিং ভাষাˌ যদিও এটির উদ্দেশ্য ছিল মডেল গুনতি কিন্তু তার থেকেও বেশি ছিল প্রোগ্রামারদের জন্য একটি কম্পিউটার সিস্টেমের আলগোরিদিম বর্ণনা করা।ল্যামডা ক্যালকুলাস এর উপর পাতলা আবরণ প্রদান করে অনেক আধুনিক ফাংশনভিত্তিক প্রোগ্রামিং ভাষা বর্ণিত হয়েছে এবং অনেকেই এর পরিপ্রেক্ষিতে সহজেই এর শর্তাবলী বর্ণনা করেছেন।


title: প্রোগ্রামিং ভাষা তত্ত্ব

text: প্রথম প্রোগ্রামিং ভাষা প্রস্তাবিত হয়েছিল Plankalkül নামে যা কনরাড ৎসুজে দ্বারা ১৯৪০ দশকের দিকে নকশা করা হয়েছিল কিন্তু ১৯৭২ সাল পর্যন্ত এটি প্রকাশ্যে পরিচিত ছিল না।(এবং ১৯৯৮ পর্যন্ত এর বাস্তবায়ন করা হয়নি)প্রথম ব্যাপকভাবে পরিচিত এবং সফল প্রোগ্রামিং ভাষা ছিল ফোরট্রান যেটিকে জন বাকাস এর নেতৃত্বে IBM গবেষক দল ১৯৫৪ থেকে ১৯৫৭ সালের দিকে উন্নয়ন সাধন করেছিল।ফোরট্রান এর সাফল্য এর বিজ্ঞানীদের একটি কমিটিকে একটি "সার্বজনীন" কম্পিউটার ভাষা বিকাশের নেতৃত্ব প্রদান করেছিল।তাদের প্রচেষ্টার ফল ছিল ALGOL 58।পৃথকভাবে ম্যাসাচুসেট্‌স ইন্সটিটিউট অফ টেকনোলজি এর জন ম্যাকার্থি লিস্প (প্রোগ্রামিং ভাষা)(ল্যামডা ক্যালকুলাস এর ভিত্তিতে গঠিত)এর উন্নতিসাধন করেছিলেনˌযেটি একাডেমিয়াতে সফল ভাবে উত্স সহ প্রথম ভাষা।এই প্রাথমিক প্রচেষ্টার সাফল্যের ফলে প্রোগ্রামিং ভাষা ১৯৬০ এর দিকে এবং এর পরেও একটি গবেষণা সক্রিয় বিষয় হয়ে ওঠে।


title: প্রোগ্রামিং ভাষা তত্ত্ব

text: তারপর থেকে প্রোগ্রামিং ভাষা তত্ত্বের ইতিহাসে আরো কিছু গুরুত্বপূর্ণ ঘটনাঃ


title: পেপসি

text: পেপসি () একটি জনপ্রিয় কার্বনেট কোমল পানীয়। পেপসিকো কোম্পানি এর উৎপাদনকারী ও বিপনকারী সংস্থা। ১৮৯৮ সালে পেপসি আমেরিকায় 'ব্র্যাডস ড্রিংক' নামে উদ্ভাবন ও পরিচিতি লাভ করে। ১৯০৩ সালের ১৬ জুন থেকে এটি বর্তমান নাম "পেপসি" ধারণ করে।


title: পেপসি

text: ১৮৯৮ সালে সেলেব ব্র্যাডহ্যাম দ্বারা "পেপসি" প্রথমে আমেরিকার নর্থ ক্যারোলিনাতে 'ব্র্যাডস ড্রিংক' নামে পরিচিতি পায়। ১৯০৩ সালে ব্র্যাড বোতলে পেপসি সরবরাহ শুরু করে। ১৯০৯ সালে পেপসি তার প্রথম বিজ্ঞাপন প্রচার করে। ১৯২৬ সাল থেকে পেপসি নিয়মিতভাবে তার লোগো ব্যবহার শুরু করে।


title: রানওয়ে (২০১০-এর চলচ্চিত্র)

text: রানওয়ে বাংলাদেশের বিখ্যাত বিকল্পধারার চলচিত্র তারেক মাসুদ পরিচালিত ছবি । ছবিটির কাজ শুরু হয় ২০০৮ সালের অক্টোবরে, আর তা শেষ হয় ২০০৯ সালের এপ্রিলে। ক্যাথরিন মাসুদ প্রযোজিত কাহিনিচিত্রটির পটভূমি ২০০৫-০৬ সালে সংঘটিত বেশ কিছু জাতীয় ও আন্তজার্তিক ইস্যু। তারেক মাসুদ পরিচালিত রানওয়ে ছবিটি বাণিজ্যিকভাবে প্রথম মুক্তি পায় সিরাজগঞ্জের এনায়েতপুর বেতিলের স্বপ্নপুরী সিনেমা হলে।'রানওয়ে'র উদ্বোধনী প্রদর্শনী অনুষ্ঠিত হয়েছিল ২০১০সালের গণগ্রন্থাগারের শওকত ওসমান মিলনায়তনে।


title: রানওয়ে (২০১০-এর চলচ্চিত্র)

text:
রানওয়ে ছবির বেশির ভাগ প্রধান চরিত্রে অভিনয় করেছেন নতুন শিল্পী। যাদের মধ্যে ফজলুল হক রুহুল চরিত্রে , রাবেয়া আক্তার মনি রহিমা চরিত্রে, আলী আহসান আরিফ চরিত্রে উল্লেখযোগ্য। অন্যান্য চরিত্রে অভিনয় করেছেন জয়ন্ত চট্টোপাধ্যায়, নাজমুল হুদা বাচ্চু, মোসলেম উদ্দিন, নাসরিন আক্তার ও রিকিতা নন্দিনী শিমু। অতিথি শিল্পী হিসেবে একটি বিশেষ চরিত্রে অভিনয় করেছেন নুসরাত ইমরোজ তিশা।
ক্যাথরিন মাসুদের সঙ্গে যৌথভাবে লিখিত চিত্রনাট্যের গল্প ও সংলাপ লিখেছেন তারেক মাসুদ। ছবিটির চিত্রায়ণে ছিলেন নির্মাতার দীর্ঘদিনের সহকর্মী বন্ধু মিশুক মুনীর। শব্দগ্রহণ করেছেন মাসরুর রহমান, শিল্প নির্দেশনায় ছিলেন শহীদ আহমেদ মিঠু, ছবিটি সম্পাদনা করেছেন ক্যাথরিন মাসুদ। তারেক ও ক্যাথরিন মাসুদের সংগীত পরিচালনায় মূল আবহ সুর করেছেন তানভীর আলম সজীব এবং এর ডলবি ডিজিটাল শব্দ মিশ্রণের কাজটি করেছেন নিউইয়র্কের প্রখ্যাত শব্দগ্রাহক অ্যালেক্স নয়েজ।
গ্রামে নায়ক রুহুল মাদরাসায় পড়ত। রুহুলের বাপ এখন আরব দেশে।রুহুলের বাবা নিজের আশা নিয়ে অসহায় দিন যাপন করতে থাকে।
পরিবার ঢাকায়। বোন ফাতেমা গার্মেন্টসে চাকুরি করে।পোশাক কারখানায় বোন শোষণের শিকার। গন্ডগোলের কারণে দুই মাস বেতন পায় না। আন্তর্জাতিক বিমানবন্দরের রানওয়ে সংলগ্ন একচালা ঘরে রুহুল ও তার পরিবার বসবাস করে। তার মা রহিমা ক্ষুদ্র ঋণ সমিতির মাধ্যমে একটি গাভী কিনে দুধ বিক্রি করে সংসার চালায়। রুহুলের বোন ফাতেমা পোশাক রপ্তানি কারখানায় কাজ করে। এক মাস হলো তার বাবা মধ্যপ্রাচ্যে চাকরির সন্ধানে গিয়ে নিরুদ্দেশ। বেকার, কিছুটা হতাশ অথচ আদর্শবাদী রুহুল চাকরি খোঁজার ব্যর্থ চেষ্টা করে এবং উড়োজাহাজের ছায়ায় দিন কাটায়। মাঝেমধ্যে সে মামাকে সাইবার ক্যাফের ব্যবসায় সাহায্য করে এবং ইন্টারনেট শেখার চেষ্টা করে। সেখানে দৃঢ় অথচ শান্ত মেজাজের কম্পিউটার দক্ষ আরিফের সঙ্গে তার ক্রমশ বন্ধুত্ব গড়ে ওঠে। আরিফ উগ্র ধর্মীয় রাজনীতির মধ্যে জীবনের অর্থ খুঁজে পেতে রুহুলকে উদ্বুদ্ধ করে। আফগানিস্তান-ফেরত মুজাহিদ দলনেতার জঙ্গি শিবিরে শরিক হয় সে।নতুন আদর্শে উজ্জীবিত রুহুল বিভিন্ন ঘাত প্রতিঘাতের মধ্য দিয়ে অবশেষে জীবনের গভীরতর অভিজ্ঞতা উপলব্ধির দিকে এগিয়ে যায়।
সিনেমা হলে বোমা বিস্ফোরণ ঘটায় আরিফের স্কোয়াড। আরিফ আত্মঘাতি হামলায় আহত হয়ে মেডিকেলে ঢুকে। দ্বীন রক্ষার্থে গৃহত্যাগী রুহুল তখন নিজের বিবেকের সঙ্গে আরেক যুদ্ধে জড়িয়ে পড়ে। নান্দনিক জীবনের কক্ষচ্যুত রুহুল মায়ের দুধ মাখা হাতের আশ্রয়ে চলে আসে।
আরিফের চরিত্রটি আগাগোড়াই মুগ্ধ করে দর্শকদের। দর্শক এখানে নির্মল আনন্দ পায় যমুনা বিহারের সময় জঙ্গি নেতার বিজ্ঞপনী মানসিকতা দেখে, বাংলাদেশের সনাতনী সিনেমায় নিম্নবর্গের দর্শকদের অংশগ্রহণ, রুহুলের মামার শুদ্ধ ইংরেজি বলার ধরণ, পাথরকে মাঝে রেখে রুহুলের প্রেমালাপ, উড়ন্ত বিমানকে মাটিতে ফেলে দেয়ার ক্রোধে গুলতি ছুড়ে মারার ইমেজগুলো।


title: এটিএন নিউজ

text: এটিএন নিউজ বাংলাদেশের প্রথম সারির একটি ২৪-ঘন্টা সংবাদমুখী টেলিভিশন চ্যানেল। মূলত এটি বাংলাদেশের আরেকটি জনপ্রিয় টিভি চ্যানেল এটিএন বাংলার একটি সহযোগী প্রতিষ্ঠান। বাংলার ২৪ ঘণ্টা এই স্লোগান নিয়ে চ্যানেলটি তার আনুষ্ঠানিক যাত্রা করে ২০১০ সালের ৭ জুন।


title: এটিএন নিউজ

text: চ্যানেলটি বেড়ে উঠেছে এক দল নিরলস ও নিষ্ঠাবান সংবাদকর্মীর হাত ধরে যারা দেশে ও বিদেশে তাদের কাজের দক্ষতার স্বাক্ষর রেখেছেন। টেলিভিশন স্টেশনটির অভিভাবক সিইউ হিসেবে ছিলেন টেলিভিশন সাংবাদিকতার পথিকৃৎ ও দেশ বরেন্য মিডিয়া ব্যেকতিত্ব মিশুক মুনীর | তিনি টেলিভিশনটির অগ্রযাত্রায় প্রধান ভূমিকা পালন করেন | বাংলাদেশসহ বিশ্বের নানা প্রান্তে বস্তুনিষ্ঠ ও দল-নিরপেক্ষ সংবাদ পরিবেশনের দৃঢ় অঙ্গীকার নিয়ে এটিএন নিউজ এগিয়ে চলেছে দৃপ্ত পদক্ষেপে।


title: জিআরপি

text: গ্রস রেটিং পয়েন্ট সংক্ষেপে জিআরপি, এটি বিজ্ঞাপনে অতি পরিচিত শব্দ যা একটি নির্দিষ্ট মিডিয়া বাহক বা শ্রেণী কর্তৃক দর্শক সংখ্যা পরিমাপণের জন্য ব্যবহৃত হয়। এর ফলে বিজ্ঞাপণ দ্বারা শতকরা লক্ষ্যমাত্রার দর্শকের প্রকৃতি ও কতবার প্রচারণাটি দেখানো হয়েছে তা বুঝা যায়। উদাহরণস্বরূপ, একটি টিভি চ্যানেলে প্রচারিত বিজ্ঞাপনে ৫ বারে ৫০% লক্ষ্যমাত্রার দেখা হয়েছে। তাহলে জিআরপি হবে ২৫০ (জিআরপি = ৫ x ৫০%) অর্থাৎ জিআরপি = প্রচারণার হার x শতকরা দর্শন। গ্রস রেটিং পয়েন্ট পেতে প্রত্যেক মিডিয়ার একক রেটিং সংখ্যা যোগ করা হয়। গ্রস ইম্প্রেশনকে (মোট প্রতিক্রিয়া) পপুলেশন বেস দ্বারা ভাগ করে ১০০ দ্বারা গুণ করেও জিআরপি গণনা করা যায়। ব্রডকাস্টাররা জিআরপির উপর নির্ভর করে সম্ভাব্য বিজ্ঞাপনদাতাদের আকৃষ্ট করে থাকেন। অন্য পরিমাপক একক টার্গেট রেটিং পয়েন্ট (সংক্ষেপেঃ টিআরপি) হচ্ছে ক্রয়কৃত লক্ষ্যমাত্রার রেটিং পয়েন্ট, যার পরিমাপ বিজ্ঞাপন লক্ষ্যমাত্রার কতটুকু দর্শকের কাছে পৌছাতে সক্ষম হয়েছে।


title: লাভা

text: লাভা বলতে কোনো আগ্নেয়গিরি থেকে নিঃসৃত গলিত পাথর বা তা থেকে জমাট বাঁধা পাথরকে বোঝানো হয়। কোনো কোনো গ্রহ এবং উপগ্রহের ভূ-অভ্যন্তরে লাভা থাকে। যেমন পৃথিবীর ভূ-অভ্যন্তরেও লাভা রয়েছে। লাভা যখন কোনো আগ্নেয়গিরি থেকে বেরিয়ে আসে তখন এর উষ্ণতা থাকে ৭০০° সেলসিয়াস থেকে ১২০০° সেলসিয়াস। থিক্সোট্রপিক এবং শীয়ার থিনিং ধর্মের জন্য ঠান্ডা হওয়া বা জমাট বাঁধার আগে লাভা জলের থেকে ১,০০,০০০ গুণ অবধি সান্দ্র হতে পারে।


title: লাভা

text: আগ্নেয়গিরি থেকে বিস্ফোরণহীণভাবে উদগীরিত লাভা যখন ভূপৃষ্ঠে বয়ে যায় তখন তাকে "লাভা প্রবাহ" বলা হয়। এই লাভা প্রবাহকেই সাধারণভাবে লাভা বলা হয়। এই লাভা জমাট বেঁধে আগ্নেয় শিলা গঠন করে। বিস্ফোরণ যুক্ত উদগীরণ-এর ক্ষেত্রে আগ্নেয় ভষ্ম বা আগ্নেয় ছাই এবং আগ্নেয় বস্তুকণা বা টেফ্রা-র মিশ্রণ উদগীরিত হয়। লাভা কথাটি সম্ভবত ল্যাটিন শব্দ "লাবেস" (labes) থেকে এসেছে, যার অর্থ গড়িয়ে পড়া। ১৭৩৭ খ্রিস্টাব্দের ১৪ মে থেকে ৪ জুন-এর মাঝামাঝি কোনো সময়ে ফ্র্যন্সিস্কো জেরাও নামের এক ব্যক্তি ভিসুভিয়াস পর্বতের আগ্নুত্পাত সম্পর্কে লিখতে গিয়ে এই কথাটির প্রথম ব্যবহার করেন।


title: টিআরপি

text: টেলিভিশন রেটিং পয়েন্ট সংক্ষেপে টিআরপি কোনো চ্যানেল বা অনুষ্ঠানের জনপ্রিয়তা নির্দেশ করে। এক্ষেত্রে যে উপাত্তগুলো ব্যবহার করা হয়ে থাকে তা বিজ্ঞাপন নির্মাতাদের জন্য খুবই সহায়ক। "ইন্ডিয়ান টেলিভিশন অডিয়েন্স মেসারমেন্ট" নামের একমাত্র ইলেক্ট্রনিক রেটিং এজেন্সি, যারা এই কাজগুলো সম্প্রতি ভারতে করছে। টিআরপি নির্ণয়ে এই প্রতিষ্ঠানটি দুই ধরণের পদ্ধতি অনুসরণ করে থাকে। প্রথমত, ফ্রিকোয়েন্সি মনিটরিং-এর মাধ্যমে যেখানে "পিপল্ মিটারস" নমুনামাফিক ঘরগুলোতে রাখা হয় এবং এইসব ইলেক্ট্রোনিক্স গাটগেটস্‌গুলো দর্শক কর্তৃক পর্যবেক্ষিত লাগাতার নির্দেশিত চ্যানেলের তথ্য ধারণ করে। "পিপল মিটার" একটি অন্য দেশ থেকে আমদানিকৃত ব্যয়বহুল যন্ত্র। এটি চ্যানেলের ফিকুয়েন্সি পড়ে, পরে চ্যানেলের নামে ডিকোড এবং এজেন্সি রিডিং অনুসারে নির্দেশিত নমুনা ঘরগুলো থেকে একটি জাতীয় উপাত্ত তৈরি করে। কিন্তু এই পদ্ধতির সমস্যা হলো, কেবল-অপারেটররা বার্তা পাঠানোর আগেই বিভিন্ন চ্যানেলের ঘন ঘন ফ্রিকোয়েন্সি বদল করলে তা নির্ধারণে সমস্যার সৃষ্টি হয়। যাতে করে একটি চ্যানেলের বিশেষ ফ্রিকোয়েন্সি রেকর্ডে বিভ্রান্তির সৃষ্টি করে যদিও ডাউনলিঙ্কিং ফ্রিকোয়েন্সি সমগ্র ভারতে সমান থাকে।


title: টিআরপি

text: দ্বিতীয় পদ্ধতিটি হলো অনেকটা নির্ভরযোগ্য ও পাশাপাশি এটি ভারতে নতুন। এই প্রক্রিয়াটির নাম হলো পিকচার ম্যাচিং টেকনিক। টিভি সেটে যে সকল চ্যানেল- চলাকালীন সময়ে তার একটি ছোট অংশ ছবি আকারে সরবরাহ করা হয়। এজেন্সির সাথে সকল চ্যানেলের উপাত্তসমূহ ছোট ছবি আকারে সংরক্ষিত হয়। নমুনা ঘরগুলো থেকে উপাত্তসমূহ নিয়ে প্রধান উপাত্ত ব্যাংকের সাথে মিলানো হয় ও চ্যানেলের নামটি প্রকাশিত হয়। এভাবে ন্যাশনাল রেটিং প্রক্রিয়া সম্পাদন করা হয়।


title: টিআরপি

text: এটি হচ্ছে ক্রয়কৃত পয়েন্ট, যার পরিমাপ বিজ্ঞাপনটির মোট দর্শকের মধ্য থেকে লক্ষ্যমাত্রার কতটুকু দর্শকের কাছে পৌঁছাতে সক্ষম হয়েছে তা প্রকাশ করে। জিআরপির বা গ্রস রেটিং পয়েন্টের মতন এটি বিজ্ঞাপনের মাধ্যমে একটি নির্দিষ্ট মিডিয়া বাহক বা শ্রেণী কর্তৃক লক্ষ্যমাত্রার দর্শকের সংখ্যা পরিমাপের জন্য ব্যবহৃত হয়। উদাহরণস্বরূপ, যদি কোনো একটি বিজ্ঞাপন একের অধিক প্রদর্শিত হয়, টিআরপি'র মান একক জিআরপি'র মানসমূহের যোগফল করে মোট দর্শকের থেকে পরিমাপকৃত লক্ষ্যমাত্রার দর্শকের মানের সাথে গুণ করে সর্বমোট দর্শক সংখ্যা বের করা হয়। উভয় এককই কোনো বিশেষ বিজ্ঞাপনে বাজারজাতকরণের কার্যকারিতা নির্ধারণে সম্ভাব্য অংশ হিসেবে কাজ করে।


title: তিন্দু ইউনিয়ন

text: তিন্দু বাংলাদেশের বান্দরবান জেলার অন্তর্গত থানচি উপজেলার একটি ইউনিয়ন।


title: তিন্দু ইউনিয়ন

text: তিন্দু ইউনিয়নের আয়তন ৪৩,৫০৩ একর (১৭৬.০৫ বর্গ কিলোমিটার)।


title: তিন্দু ইউনিয়ন

text: ২০১১ সালের পরিসংখ্যান অনুযায়ী তিন্দু ইউনিয়নের লোকসংখ্যা ৭,৮০০ জন। এর মধ্যে পুরুষ ৩,৯০৫ জন এবং মহিলা ৩,৮৯৫ জন।


title: তিন্দু ইউনিয়ন

text: থানচি উপজেলার মধ্যাংশে তিন্দু ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৩ কিলোমিটার। এ ইউনিয়নের উত্তরে থানচি সদর ইউনিয়ন, পশ্চিমে আলীকদম উপজেলার আলীকদম সদর ইউনিয়ন, দক্ষিণে রেমাক্রী ইউনিয়ন এবং পূর্বে মায়ানমারের চিন প্রদেশ অবস্থিত।


title: তিন্দু ইউনিয়ন

text: তিন্দু ইউনিয়ন থানচি উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম থানচি থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ।


title: তিন্দু ইউনিয়ন

text: রেমাক্রী ইউনিয়নের স্বাক্ষরতার হার ৪.৭%। এ ইউনিয়নে ১টি প্রাথমিক বিদ্যালয় রয়েছে।


title: তিন্দু ইউনিয়ন

text: তিন্দু ইউনিয়নে যোগাযোগের প্রধান সড়ক হল থানচি-রেমাক্রী সড়ক। প্রধান যোগাযোগ মাধ্যম জীপগাড়ি।


title: তিন্দু ইউনিয়ন

text: তিন্দু ইউনিয়নের মধ্য দিয়ে বয়ে চলেছে সাঙ্গু নদী।


title: তিন্দু ইউনিয়ন

text: তিন্দু ইউনিয়নের প্রধান বাজার হল তিন্দু বাজার।


title: যোসেফ গসলোভস্কি

text: যোসেফ গসলোভস্কি (Józef Gosławski) (জন্ম ১৯০৮ সালের ২৪ এপ্রিল লুবলিন এর নিকটস্হ পোলানভকায়, মৃত্যু ১৯৬৩ সালের ২৩ জানুয়ারি ওয়ারসাভ শহরে) পোলিশ ভাস্কর এবং পদক শিল্পী। অনেক মুদ্রা (যেমন মৎস্যজীবির ছাপসহ ৫ জুয়লটি (পোলিশ মুদ্রা), স্মারকস্তম্ভ ( জেলাজোভা ভপলার ফ্রেডেরিক চপিন) ও মেডাল (উদাহরণস্বরূপ "ইয়ার ১৯৩৯") এর স্রষ্টা। অনেক চারু প্রতিযোগিতায় বিজয়ী , যার মধ্যে সিলভার ক্রস অব মেরিটও (পোলিশ রাষ্ট্রীয় সম্মাননা) আছে।


title: যোসেফ গসলোভস্কি

text: যোসেফ গসলোভস্কির শৈশব কেটেছে ওয়াভোলনিকায় তাঁর মা-বাবা, দুই ভাই (যাদের মাঝে ছোট ভাই স্তানিস্লাভ গসলোভস্কিও ছিলেন, যিনি পরবর্তীতে একজন ভাস্কর হন) এবং দুই বোনের সাথে। কাজিমায়ার্য দলনি শহরের (Kazimierz Dolny) জ্যান (Jan Koszczyc-Witkiewicz) কর্তৃক প্রতিষ্ঠিত বিল্ডিং ক্র্যাফট স্কুলে তাঁর চারুশিক্ষা শুরু হয়। এরপর তিনি অ্যাকাডেমি অব ক্রাকোভ এর পরীক্ষায় উত্তীর্ণ হন, কিন্তু সেখানে পড়াশোনা শুরু করার জন্য তাঁর বয়স প্রয়োজনের তুলনায় কম ছিলো। তিনি ক্রাকোভের (Kraków) ন্যাশনাল ডেকোরেটিভ আর্টস অ্যান্ড ইন্ডাস্ট্রি স্কুলে পড়াশোনা চালাতে থাকেন। তাঁর উপর স্তানিস্লাভ স্জাকালাস্কির (Stanisław Szukalski) প্রভাব থাকার পরও তিনি হর্নড্ হার্ট গোত্রের সদস্য ছিলেন না।


title: যোসেফ গসলোভস্কি

text: ১৯৩২ সালে তিনি ক্রাকোভের অ্যাকাডেমি অব ফাইন আর্টস থেকে পড়াশোনা শুরু করেন, যেখানে প্রফেসর দানিকোভস্কি Xawery Dunikowskiউনার শিক্ষক ছিলেন। এরপর তিনি ওয়ারসাভ্ এ চলে আসেন, যেখানে উনি প্রফেসর তাদেউস ব্রেয়ার Tadeusz Breyerএর ছাত্র ছিলেন। রোমে পড়াশোনার জন্য তিনি বৃত্তি লাভ করেন এবং ১৯৩৭ সালে রয়েল অ্যাকাডেমি অব ফাইন আর্টস থেকে স্নাতক হন (অ্যান্জেলো জ্যানিলি)। ইতালিতে অবস্থানকালে তিনি পোলিশ অ্যাসোসিয়েসন অব আর্টিস্ট - দ্য ক্যাপিটল শীর্ষক প্রদর্শনীতে অংশ নেন, যা ছিলো একটা পোলিশ চারুশিল্পীদের সংগঠন। তিনি এই সংগঠনের ভাইস চেয়ারম্যানের দায়িত্বও পালন করেন। তিনি ১৯৩৭ সাল পর্যন্ত ইটালীতে ছিলেন।১৯৩৯ সালে তিনি পোল্যান্ড চলে আসেন এবং ওয়্যারসাভ এর রয়াল ক্যসেলের সংরক্ষক হন। দ্বিতীয় বিশ্বযুদ্ধ শুরুর পর তিনি আর এ দায়িত্ব পালন করেননি। তিনি ওয়াভোলনিকায় পেশাজীবন কাটান। বিশ্বযুদ্ধ শেষে কাজিমায়ার্জ ডলনি শহরের সেইন্ট নিকোলাসের নিচে ১৭ শতকের একটা বাড়ি পুনঃনির্মাণ করেন।


title: যোসেফ গসলোভস্কি

text: তিনি ১৯৪৭ সালে পোযনান এর ন্যাশনাল আর্টিস্টিক স্কুল অব পদক ও ধাতুনির্মিত ভাষ্কর্য বিভাগের প্রধানের দায়িত্ব পালন করেন, দুবারের মেয়াদে পোযনান ডিসট্রিক্ট অব দ্য অ্যাসোসিয়েশন অব পোলিশ আর্টিস্ট অ্যান্ড ডিজাইনার (ZPAP) এর চেয়ারম্যানের দায়িত্ব পালন করেন। ১৯৪৮ সালে ছাত্রী ওয়ান্দা ম্যানকিনকে বিয়ে করেন এবং দুই মেয়ের জন্ম দেন, বোজেনা স্তেফানিয়া এবং ম্যারিনা আনা। ১৯৫৬ সালে সপরিবারে ওয়ারসাভে স্থানান্তরিত হন, যেখানে তিনি ZPAP এর কেন্দ্রীয় বোর্ডের ভাস্কর্য বিভাগের চেয়ারম্যানের দায়িত্ব পালন করেন। নতুন শৈল্পিক পর।যায়ের শুরুর দিকে ১৯৬৩ সালে তিনি মৃত্যুবরণ করেন।


title: যোসেফ গসলোভস্কি

text:
যোসেফ গসলোভস্কি অসংখ্য স্মারকস্তম্ভ এবং মুখায়ব (পোট্রেট) ভাস্কর্য তৈরি করেছেন , ভাস্কর্য ক্যারিক্যাচার, পদক, মুদ্রা , পুনঃনির্মাণ এবং অঙ্কনের সাথে জড়িত ছিলেন। তাঁর প্রাথমিক কাজগুলো খুব বেশি রক্ষণশীল ছিলো না, কিউবিজম ("Self-portrait" - ১৯৩২-১৯৩৩, "Portrait of Witold Chomicz" - ১৯২৭-১৯২৮) ও জুকালস্কির ধারণা , সেই সাথে পোলিশ অ্যাপ্লাইড আর্ট সোসাইটি ("সেইন্ট ফ্রান্সিসকাস অল্টার " এর ডিজাইন ) এর প্রভাব লক্ষ্য করা যায়। ইটালিতে অবস্থানের সাথে সাথে এর চারুশিল্পের পরিবর্তন তাঁর দৃষ্টিভঙ্গীর পরিবর্তন ঘটায়। "রবার্ট","মারিয়া মারো" এবং "সিসিলিয়ান" এ পোট্রেটগুলোতে প্রত্নতত্ত্ববিদ্যার প্রভার রয়েছে। তার রোমে তৈরি পদক এবং ফলকগুলোতে ইতালীয় রেনেসার প্রভাবের সাথে সমন্বিত ধারণার প্রকাশ পেয়েছে। ১৯৩৯ রএর অগাস্টে পোল্যান্ড ফিরে আসার পথে তার যুদ্ধ পুর্ববর্তী কাজগুলো পুরোপুরি হারিয়ে যায় ।
বিশ্বযুদ্ধ চলাকালীন সময়ে তাঁর কাজ থেমে ছিলো না। যুদ্ধাবস্থার কারণে তিনি ক্ষুদ্রাকৃতির ভাস্কর্যের দিকে আগ্রহী হন। ঐ সময়ে তৈরিকৃত পদকগুলো মূলঃত পোল্যন্ডের আত্মত্যাগের সাথে সম্পর্কিত।


title: যোসেফ গসলোভস্কি

text: যুদ্ধের পরে তিনি পদক তৈরির কাজ চালিয়ে যেতে থাকেন। পদকের সনাতন আকার আকৃতি থেকে সরে আসার ক্ষেত্রে তিনি পথিকৃতের ভুমিকা পালন করেন । তিনি একা কনস্তান্তি লাস্জকা এবং যোসেফ অমিলার এর সাথে পরবর্তী পদকশিল্পীদের যোগসূত্র স্থাপন করেন। পদকশিল্পে তাঁর অবস্থান তাঁকে অনেক পুরস্কার এনে দেয় এবং পোলিশ জাদুঘরগুলো (এদের মাঝে ওয়ারসাভ, রোক্লাভ,ক্রাকোভ,লুবলিন ) এবং ইউরোপের কিছু জাদুঘর (প্রাগ, এথেন্স, বুদাপেস্ট, রোম, ভ্যাটিক্যান সিটি, সেইন্ট পিটার্সবার্গ ) তাঁর কাজগুলো কিনতে শুরু করে।


title: যোসেফ গসলোভস্কি

text: তিনি আবার স্মারকস্তম্ভ নির্মাণে ফিরে আসেন "অ্যাডাম মিকিভিক্জ ইন গার্যো ভিলকপোলস্কি ", পোজনানের নিকটবর্তী লুবনের জাবিকভোতে অবস্থিত "নেভার ওয়ার মনুমেন্ট", ওয়ারসাভে অবস্থিত "দ্য মিউজিক গ্রুপ" (MDM), জেলাজোভা ভোলার ফ্রেডকিক চপিন মনুমেন্ট তৈরির মাধ্যমে । তিনি স্মারকস্তম্ভ নির্মাণের বহু প্রতিযোগিতায় অংশগ্রহণ ও জয়লাভ করেন যার মাঝে "হিরোস অব ওয়ারসাভ","সোলজার অব ওয়ান আর্মি অব পিওপল" এবং "বোলস্লাভ প্রুস" উল্লেখযোগ্য। কিল্স এর নিকটবর্তী মাসলাভে তিনি "ট্রান্সফিউগারেসন অব জেসাস" এর বিকল্প স্মারকস্তম্ভ নির্মাণ করেন।


title: যোসেফ গসলোভস্কি

text: যোসেফ গসলোভস্কির কাজের শ্রেণীবিন্যাস করা বেশ কষ্টসাধ্য ব্যাপার। প্রতিনিয়ত আত্মউন্নয়ন আর শিল্পভাবনার দুশ্চিন্তা তাঁকে ভিন্ন ধরণের আকৃতি ও বস্তু নিয়ে কাজ করতে অনুপ্রাণিত করে।


title: যোসেফ গসলোভস্কি

text: যোসেফ গসলোভস্কির কাজের শ্রেণীবিন্যাস করা বেশ কষ্টসাধ্য ব্যাপার। প্রতিনিয়ত আত্মউন্নয়ন আর শিল্পভাবনার দুশ্চিন্তা তাঁকে ভিন্ন ধরণের আকৃতি ও বস্তু নিয়ে কাজ করতে অনুপ্রাণিত করে। কিন্তু তাঁর সবসময় মূল বিষয়বস্তু ছিলো মানুষ, মূল চরিত্র হিসেবে অথবা নৈর্ব্যক্তিকতার খাতিরেই। গসলোভস্কি বিনয়ী এবং বন্ধুসুলভ ছিলেন, এমনকি তাঁর শিল্পকর্মের বেলায়ও তিক্ততার পরিবর্তে সূক্ষ্ম রসবোধের পরিচয় পাওয়া যায়।


title: যোসেফ গসলোভস্কি

text: ১৪ টি একক প্রদর্শনীতে তিনি সম্মানিত হন, তাঁর শিল্পকর্ম পোল্যান্ডের ৬০ টি প্রদর্শনীতে এবং পোল্যান্ডের বাইরে ২০ টি প্রদর্শনীতে স্থান লাভ করে।


title: যোসেফ গসলোভস্কি

text: যোসেফ গসলোভস্কির স্মৃতি ও কর্ম, বিশেষ করে তাঁর পদকগুলো শুধু প্রদর্শনীতেই স্মরণ করা হয় না, ২০০৮ এর ডিসেম্বরে পোলিশ মিন্ট লিজবার্ক ভারমিনস্কির মদ্রা প্রচলন করে। এটা ছিলো একটা দুক্যাট (স্হানীয় পোলিশ মুদ্রা) "ফোর মেন", যা গসলোভস্কির পদক লিজবার্ক ভারমিনস্কির উপর ভিত্তি করে তৈরি করা হয়। পোলিশ মিন্ট যোসেফ গসলোভস্কিকে উৎসর্গ করে "বিখ্যাত পদকশিল্পীরা" শিরোনামে পদকগুচ্ছ প্রকাশ করে । সেখানে অন্যান্য পদকেরা সাথে ২য় বিশ্বযুদ্ধের উপর ভিত্তি করে করা প্রজেক্ট - "ইয়ার ১৯৩৯" - যা এর প্থম গনপ্রদর্শনী ছিলো। হান্না জেলোনেক এর ২য় পদকটি শিল্পীর ছবি(একপিঠে) এবং গসলোভস্কির "চপিনস মনুমেন্ট" (অন্যপিঠে) মুদ্রিত করা ছিলো। ২০০৯ সালে ১৯৫৮ তে নকশা করা 5 zł with fisherman coin এর স্বর্ণ ও রৌপ্য রেপ্লিকা প্রকাশ করা হয়। এছাড়াও তাঁর নামে তাঁর গ্রামে একটি সড়ক নামকরণ করা হয়েছে।


title: লাল টিপ

text: লাল টিপ বাংলাদেশ ও ফ্রান্সের যৌথ প্রযোজনায় নির্মিত একটি চলচ্চিত্র। স্বপন আহমেদের পরিচালনায় নির্মিত এই চলচ্চিত্রটিতে বাংলাদেশের শিল্পীদের পাশাপাশি ফ্রান্সের শিল্পীরাও অভিনয় করেছেন। বাংলাদেশ, ফ্রান্স, আইসলেন্ডের বিভিন্ন লোকেশনে সর্বাধুনিক প্রযুক্তি ব্যবহার করে ছবিটির শুটিং সম্পন্ন করা হয়েছে। ছবিটি বাংলা, ফরাসী ও ইংরেজি ভাষায় ডাবিং করা হযেছে। ছবির প্রধান দুই চরিত্রে অভিনয় করেছেন বাংলাদেশের ইমন ও কুসুম সিকদার; এছাড়াও বাংলাদেশ থেকে আরো অভিনয় করেছেন শহীদুল আলম সাচ্চু, এ টি এম শামসুজ্জামান, মিশু, সোহেল খান, কোনালসহ আরো অনেকেই এবং ফ্রান্সের শিল্পীদের মধ্যে রয়েছেন ড্যানিয়েল ক্রেমার, জেরার্ড দোপার্দো, দেবোরাহ নিউম্যান ,নাতালি ফ্রান্সেস্কি ও লিয়ানা।


title: লাল টিপ

text: লাল টিপ ছবিটি বাংলাদেশসহ বিশ্বের চারটি মহাদেশের পঁচিশটি দেশে একই দিনে মুক্তি দেয়া হবে।“লাল টিপ” চলচ্চিত্রের সংগীত পরিচালনা করেছেন ফুয়াদ, ইবরার টিপু ও আরফিন রুমি। বাংলাদেশের এই তিন সংগীত পরিচালক ছাড়াও তিনবার অস্কার বিজয়ী প্রয়াত সংগীত পরিচালক মরিস জার ছবিটির একটি গানের সংগীত পরিচালনা করেছেন।


title: গহীনে শব্দ

text: গহীনে শব্দ ২০১০সালের ২৬ মার্চ মুক্তিপ্রাপ্ত একটি বাংলাদেশী চলচ্চিত্র । ইমপ্রেস টেলিফিল্ম এর এই ছবিটি পরিচালনা করেছেন খালিদ মাহমুদ মিঠু। । ছবির প্রধান তিনটি চরিত্র অভিনয় করেছেন ইমন, কুসুম সিকদার, আবুল হায়াত, সালিম সুলতান ও মাসুম আজিজ ।


title: গহীনে শব্দ

text: “গহীনে শব্দ”


title: আইসিসি টেস্ট চ্যাম্পিয়নশীপ

text: আইসিসি টেস্ট চ্যাম্পিয়নশীপ () একটি আন্তর্জাতিক ক্রিকেট প্রতিযোগিতা, যা আন্তর্জাতিক ক্রিকেট কাউন্সিল (আইসিসি) কর্তৃক পরিচালিত হয়। মূলতঃ র‌্যাঙ্কিং পদ্ধতির মাধ্যমে দলগত পর্যায়ে আইসিসি টেস্ট চ্যাম্পিয়নশীপ নির্ধারিত হয়। ১২টি টেস্ট ক্রিকেট খেলুড়ে দেশ (বাংলাদেশ, ভারত, পাকিস্তান, শ্রীলঙ্কা, অস্ট্রেলিয়া, ইংল্যান্ড, ওয়েস্ট ইন্ডিজ, জিম্বাবুয়ে, দক্ষিণ আফ্রিকা, নিউজিল্যান্ড, আফগানিস্তান এবং আয়ারল্যান্ড) এতে অংশ নেয়।তবে আফগানিস্তান ও আয়ারল্যান্ড পর্যাপ্ত পরিমাণ ম্যাচ না খেলায় এখনো মূল তালিকায় আসে নি।প্রতিযোগিতাটির মাধ্যমে সাধারণ র‌্যাঙ্কিং পদ্ধতির ধারণা জন্মানো হয় যাতে নিয়মিত টেস্ট ক্রিকেটের সময় নির্দেশিকা অনুসারে দলগুলো একে-অপরের সাথে আন্তর্জাতিক খেলায় প্রতিদ্বন্দ্বিতা করে নিজেদের শ্রেষ্ঠত্ব প্রদর্শন করতে পারে। তবে নিজ মাঠ বা প্রতিপক্ষের মাঠে খেলার ফলে টেস্ট ক্রিকেট র‌্যাঙ্কিংয়ে বাড়তি সুবিধা পাওয়া যায় না।


title: আইসিসি টেস্ট চ্যাম্পিয়নশীপ

text: প্রতিটি টেস্ট সিরিজ শেষে দু’দলই গাণিতিক সূত্রের মাধ্যমে পয়েন্ট অর্জন করে থাকে। প্রতিটি দলের সর্বমোট পয়েন্টকে সর্বমোট খেলা দিয়ে বিভাজন করা হয়, যা টেস্ট ক্রিকেট রেটিং নামে পরিচিত। টেস্ট খেলুড়ে দেশগুলোর নাম রেটিং অনুযায়ী সাজানো থাকে যা নিচের ছকে তুলে ধরা হয়েছে।


title: আইসিসি টেস্ট চ্যাম্পিয়নশীপ

text: ভারত ক্রিকেট দল জুলাই, ২০১৮ সাল পর্যন্ত আইসিসি টেস্ট চ্যাম্পিয়নশীপের শীর্ষস্থানে অবস্থান করছে।


title: আইসিসি টেস্ট চ্যাম্পিয়নশীপ

text: ২০০১ সাল থেকে বিশ্বের শীর্ষস্থানীয় টেস্ট দলকে দণ্ডাকৃতির আইসিসি টেস্ট চ্যাম্পিয়নশীপ পুরস্কার প্রদান করা হয়। রেটিংয়ের শীর্ষে আরোহণকারী নতুন দলের কাছে এ দণ্ডটি হস্তান্তর হবে। পুরস্কারের মূল্যমান £৩০,০০০ পাউন্ড-স্টার্লিং।


title: আইসিসি টেস্ট চ্যাম্পিয়নশীপ

text: র‌্যাঙ্কিংয়ে নিম্নলিখিত সমীকরণগুলো প্রয়োগ করা হয়:-


title: আইসিসি টেস্ট চ্যাম্পিয়নশীপ

text:
জুন, ২০০৩ সাল থেকে আইসিসি প্রতি মাসের শেষে টেস্ট রেটিং নির্ধারণ করে থাকে। সর্বোচ্চ রেটিংয়ে আরোহণকারী দলটি ঐদিন থেকে পুরো মাসব্যাপী শীর্ষে থাকে। শীর্ষস্থানে অধিষ্ঠিত দলগুলোর অবস্থান ধারাবাহিকভাবে মাসভিত্তিক দেখানো হলো:-
আইসিসি আনুষ্ঠানিকভাবে ২০০৩ সালে র‌্যাঙ্কিং ব্যবস্থার প্রবর্তন করে। অস্ট্রেলিয়া এতে একচ্ছত্র প্রাধান্য বিস্তার করেছে যা ১৯৯৫ সাল থেকে তাদের এই অগ্রযাত্রা। ২০০৯ সালে থেকে অস্ট্রেলিয়া, দক্ষিণ আফ্রিকা, ভারত, শ্রীলঙ্কা, পাকিস্তান এবং ইংল্যান্ড দলও শীর্ষস্থানীয় দলের মর্যাদা পেয়েছে। ইংল্যান্ড ক্রিকেট দল ২২ আগস্ট, ২০১১ইং তারিখে প্রকাশিত র‌্যাঙ্কিং পদ্ধতিতে প্রথমবারের মতো শীর্ষস্থানের মর্যাদা পেয়েছে।


title: আইসিসি টেস্ট চ্যাম্পিয়নশীপ

text: বেশ কিছু বছর ধরে ক্রিকেট বিশ্বকাপ, আইসিসি চ্যাম্পিয়ন্স ট্রফি, আইসিসি বিশ্ব টুয়েন্টি২০ এবং আইসিসি ইন্টারকন্টিনেন্টাল কাপের আদলে আন্তর্জাতিক ক্রিকেট কাউন্সিল টেস্ট চ্যাম্পিয়নশীপ টুর্ণামেন্টের আয়োজন করার চিন্তা করা হচ্ছিল।


title: আইসিসি টেস্ট চ্যাম্পিয়নশীপ

text: আইসিসি প্রধান নির্বাহী হারুন লরগাত প্রতি চার বছর পর পর সেরা চারটি ক্রিকেট দলকে নিয়ে সেমি-ফাইনাল এবং ফাইনাল খেলা আয়োজনের প্রস্তাবনা দিয়েছেন। খেলাধূলার সময়সীমা সবচেয়ে বড় আকারের হওয়ায় এ ধরণের ব্যবস্থা রাখা হয়। ২০১৩ সালে চ্যাম্পিয়নস্ ট্রফি প্রতিযোগিতাটি ইংল্যান্ডে প্রথমবারের মতো অনুষ্ঠিত হবার কথা ছিল। কিন্তু খেলা সম্প্রচারকারী অংশীদার - ইএসপিএন স্টার স্পোর্টস কর্তৃপক্ষের সহযোগিতা না পাবার ফলে তা বিলম্বিত হয়। মূলতঃ চ্যাম্পিয়ন্স ট্রফিতে অধিকতর মুনাফা অর্জনই এর প্রধান কারণ। অবশেষে আইসিসি ঘোষণা করে যে উদ্বোধনী আসরটি ২০১৭ সালে ইংল্যান্ডে অনুষ্ঠিত হবে।


title: ইংল্যান্ড ক্রিকেট দল

text: ইংল্যান্ড ক্রিকেট দল () যা ইংল্যান্ড এবং ওয়েলস দেশের প্রতিনিধিত্ব করে। ১৯৯২ সালের পূর্ব পর্যন্ত ইংল্যান্ড ক্রিকেট দল স্কটল্যান্ড দেশেরও প্রতিনিধিত্ব করতো। ১ জানুয়ারি, ১৯৯৭ সাল থেকে দলটি ইংল্যান্ড এবং ওয়েলস ক্রিকেট বোর্ডের (ইসিবি) কর্তৃক পরিচালিত হয়ে আসছে। এর পূর্বে ইংল্যান্ড ক্রিকেট দল মেরিলেবোন ক্রিকেট ক্লাব বা এমসিসি কর্তৃক ১৯০৩ থেকে ১৯৯৬ সালের শেষার্ধ পর্যন্ত পরিচালিত হয়েছিল।


title: ইংল্যান্ড ক্রিকেট দল

text: দলিলপত্রাদি ঘেঁটে দেখা যায় যে, প্রথমবারের মতো ইংল্যান্ড নামধারী দলটি ৯ জুলাই, ১৭৩৯ সালে "অল-ইংল্যান্ড দল" হিসেবে প্রতিনিধিত্ব করেছিল। অপরাজেয় কাউন্টি হিসেবে পরিচিত "কেন্টের" প্রতিপক্ষ হিসেবে ইংল্যান্ডের অন্যান্য এলাকা থেকে ১১জন "বিশিষ্ট ভদ্রলোক" খেলেছিলেন। অবশ্য তারা কেন্টের কাছে খুবই অল্প ব্যবধানে হেরে যায়। পরবর্তীতে এ ধরণের আরো অসংখ্য ক্রিকেট খেলার পুণরাবৃত্তি ঘটেছিল যা ঐ শতকের একটি অংশ হয়ে দাঁড়িয়েছিল।


title: ইংল্যান্ড ক্রিকেট দল

text: সেপ্টেম্বর, ১৮৫৯ সালে ইংল্যান্ড প্রথমবারের মতো বহিঃবিশ্ব ভ্রমণে যায়। ঐ সফরের অংশ হিসেবে দলটি উত্তর আমেরিকা ভ্রমণে গিয়েছিল। দলের ৬ সদস্য ছিলেন "অল-ইংল্যান্ড একাদশের" এবং বাকী ৬ সদস্য "ঐক্যবদ্ধ অল-ইংল্যান্ড একাদশের"। দলের নেতৃত্ব দেন "জর্জ পার" নামীয় এক ইংরেজ।


title: ইংল্যান্ড ক্রিকেট দল

text: ইংল্যান্ড ১৮৮২ সালে নিজ ভূমিতে অনুষ্ঠিত প্রথম সিরিজে ১-০ ব্যবধানে হেরে যায়। ফলে ‘দ্য স্পোর্টিং টাইমস্’ তাদের প্রতিবেদনে ইংলিশ ক্রিকেট নিয়ে বিখ্যাত উক্তি মুদ্রিত করে:


title: ইংল্যান্ড ক্রিকেট দল

text: প্রথম বিশ্বযুদ্ধের পর ইংল্যান্ড ১৯২০-২১ মৌসুমে অস্ট্রেলিয়ার বিরুদ্ধে খেলতে নামে। যুদ্ধ পরবর্তী পরিবেশে অভ্যন্তরীণ ক্রিয়া-প্রতিক্রিয়ায় প্রবলভাবে আক্রান্ত ইংল্যান্ড সিরিজে পরাজয়ের মুখ দেখতে থাকে। এবং প্রথমবারের মতো ৫-০ ব্যবধানে হোয়াইটওয়াশ হয়। সিরিজে ৬জন অস্ট্রেলীয় ব্যাটসম্যান শতক হাকান এবং "মেইলে" একাই ৩৬জন ইংরেজ ব্যাটসম্যানকে আউট করেন। পরবর্তী সিরিজগুলোতেও তারা তেমন ভাল ফলাফল বয়ে আনতে ব্যর্থ হয়েছিল। ১৯২১ সালের অ্যাশেজ সিরিজে ৩-০ এবং ১৯২৪-২৫ সালের অ্যাশেজে ৪-১ ব্যবধানে পরাজিত হয় ইংল্যান্ডের ক্রিকেট দল। ১৯২৬ সালে ইংল্যান্ডের ভাগ্য পরিবর্তন ঘটে ও অ্যাশেজ পুণরুদ্ধার করে এবং ১৯২৮-২৯ সালের অ্যাশেজ সফরে অস্ট্রেলিয়াকে ৪-১ ব্যবধানে হারায়।


title: ইংল্যান্ড ক্রিকেট দল

text: ইংল্যান্ড কঠিন সময় পার করে দ্বিতীয় বিশ্বযুদ্ধ পরবর্তী সময়কালে। তারা ৩-০ ব্যবধানে অস্ট্রেলিয়ার কাছে পরাজিত হয়। পরবর্তীতে স্যার ডোনাল্ড ব্র্যাডম্যানের অবিশ্বাস্য কীর্তিতে ৪-০ এবং ওয়েস্ট ইন্ডিজের কাছে ২-০ ব্যবধানে হারে। উপর্যুপরি পরাজয়ের পর দলটি ভারত এবং দক্ষিণ আফ্রিকার জাতীয় ক্রিকেট দলের বিপক্ষে জয়ী হয়ে ক্ষতস্থানে প্রলেপ দেয়।


title: ইংল্যান্ড ক্রিকেট দল

text: ইংল্যান্ড ক্রিকেট দল পরবর্তীতে ভারত জাতীয় ক্রিকেট দল এবং উদীয়মান ওয়েস্ট ইন্ডিজ দলের বিপক্ষে হেরে যায়। ১৯৭৪-৭৫ সালের অ্যাশেজ সিরিজে ৪-১ ব্যবধানে পরাজিত হয়। ১৯৭৫ সালের ১ম বিশ্বকাপ ক্রিকেটে দলটি সেমি-ফাইনাল পর্যন্ত পৌঁছে যা ইংল্যান্ডের ভাগ্যাকাশে কিছুটা পরিবর্তনের ছোঁয়া লক্ষ্য করা যায়। ক্যারি প্যাকারের বিশ্ব সিরিজ ক্রিকেট আয়োজনের প্রেক্ষাপটে অস্ট্রেলিয়া এবং পাকিস্তান ক্রিকেট দল - উভয়ই তাদের তারকা খেলোয়াড়দেরকে হারায়। ইংল্যান্ড টেস্ট ক্রিকেট থেকে বহিস্কৃত "টনি গ্রেগ" (সাবেক ধারাভাষ্যকার), মাইক ব্রিয়ারলি, জিওফ্রে বয়কটকে পুণরায় অন্তর্ভুক্ত করে।


title: ইংল্যান্ড ক্রিকেট দল

text: কোচ হিসেবে ডানকান ফ্লেচার এবং অধিনায়ক হিসেবে নাসের হুসেনকে নিযুক্ত করে ইংল্যান্ড ক্রিকেট দলকে পুণরায় নতুন করে গঠন করা হয়। দলটি ধারাবাহিকভাবে চারটি টেস্ট সিরিজ জয় করে। তন্মধ্যে ৩১ বছরের মধ্যে প্রথমবারের মতো ওয়েস্ট ইন্ডিজের বিরুদ্ধে সিরিজ জয় ছিল অন্যতম। এছাড়াও তারা পাকিস্তানকেও সিরিজ পরাজয় বরণে বাধ্য করে। ২০০১ সালে স্টিভ ওয়াহ'র নেতৃত্বাধীন অস্ট্রেলিয়ার বিপক্ষে অ্যাশেজ সিরিজে ৪-১ ব্যবধানে হেরে যায়। ভারত এবং শ্রীলঙ্কার বিপক্ষে ভাল ফলাফল অর্জন করলেও ২০০২-০৩ মৌসুমে অ্যাশেজ সিরিজে পুণরায় ৪-১ ব্যবধানে সিরিজে হেরে অস্ট্রেলিয়া ভীতি দূর করতে ব্যর্থ হয়। কিন্তু হাল ছেড়ে না দিয়ে ইংল্যান্ড দল ওয়েস্ট ইন্ডিজকে ৩-০ ব্যবধানে ও নিউজিল্যান্ড এবং ওয়েস্ট ইন্ডিজ দলকে হোয়াইটওয়াশ করে। পোর্ট এলিজাবেথে অনুষ্ঠিত প্রথম টেস্ট খেলায় দক্ষিণ আফ্রিকার জাতীয় ক্রিকেট দলের বিপক্ষে জয়লাভ ছিল ধারাবাহিকভাবে অষ্টম টেস্ট জয় যা ইংল্যান্ডের ৭৫ বছরের মধ্যে প্রথম ধারাবাহিক সাফল্য।


title: ইংল্যান্ড ক্রিকেট দল

text: আন্তর্জাতিক ক্রিকেটে ইংল্যান্ড ক্রিকেট দল শক্তিশালী দলগুলোর মধ্যে অন্যতম। ক্রিকেটের ইতিহাসে তাদের ফিল্ডিংও দর্শনীয়। ৭ ডিসেম্বর, ২০১২ সাল পর্যন্ত দলটি ৯২৯টি টেস্ট ম্যাচ খেলে। তন্মধ্যে দলীয় পরিসংখ্যান হচ্ছে ৩৩১ জয় (৩৫.৬৩%), ড্র ৩৩০ (৩৫.৫২%) এবং পরাজয় ২৬৮ (২৮.৮৫%)। ২৮ আগস্ট, ২০১১ পর্যন্ত টেস্ট ক্রিকেটে ইংল্যান্ড দলের পক্ষ হয়ে ৬৫০জন খেলোয়াড় অংশগ্রহণ করেন।


title: ইংল্যান্ড ক্রিকেট দল

text:
২০০৭ সালের ৮ এপ্রিল অস্ট্রেলিয়ার বিরুদ্ধে বিশ্বকাপ ক্রিকেটের সুপার এইট পর্যায়ে অংশগ্রহণের পূর্বে ইংল্যান্ড ৪৬৪টি একদিনের আন্তর্জাতিক ক্রিকেট খেলায় অংশ নেয়। পরিসংখ্যানে দেখা যায়, ইংল্যান্ডের জয় ২২৪ (৪৮.২৮%), টাই ৪ (০.৮৬%), ফলাফল হয়নি ১৫টি (৩.২৩%) এবং পরাজয় ২২১টি (৪৭.৬৩%)। ২৮ আগস্ট, ২০১১ তারিখ পর্যন্ত ২২২ জন খেলোয়াড় ওয়ানডে ক্রিকেটে খেলায় অংশ নিয়েছেন।† = পরিত্যক্ত মাঠ
পাঁচজন বোলার এক ওভারে চার উইকেট লাভ করেছেন। তন্মধ্যে তিনটিই হয়েছে হেডিংলিতে। অদ্যাবধি একমাত্র বোলাররূপে স্টুয়ার্ট ব্রড ভারতের বিরুদ্ধে হ্যাট্রিক করেছেন।


title: মনের মানুষ (চলচ্চিত্র)

text: মনের মানুষ (ইংরেজি: "The Quest") গৌতম ঘোষ পরিচালিত একটি বাংলা চলচ্চিত্র। ভারত ও বাংলাদেশ এর যৌথ প্রযোজনায় নির্মিত এই ছবিটি ২০১০ সালে মুক্তি পায়। ছবিতে বাংলাদেশ ও ভারতের বিভিন্ন শিল্পীরা অভিনয় করেছেন। সুনীল গঙ্গোপাধ্যায় এর "মনের মানুষ" উপন্যাস অবলম্বনে নির্মাণ করা হয়েছে ছবিটি, এতে লালন ফকিরের জীবন ও কর্মের কিছু চিত্র ফুটিয়ে তোলা হয়েছে। ছবিটির বিভিন্ন চরিত্রে অভিনয় করেছেন প্রসেনজিৎ চট্টোপাধ্যায়, রাইসুল ইসলাম আসাদ, চঞ্চল চৌধুরী, শুভ্র কুন্ডু, পাওলি দাম , প্রিয়াংশু চ্যাটার্জী, তাথৈ, নাউফেল জিসান, চম্পা, হাসান ইমাম, শাহেদ আলী সহ আরও অনেকে।চলচ্চিত্রটি ২০১০ সালে গোয়ায় অনুষ্ঠিত ৪১তম আন্তর্জাতিক চলচ্চিত্র উৎসবে সেরা চলচ্চিত্রের পুরস্কার পায়।


title: মনের মানুষ (চলচ্চিত্র)

text:
=সংগীত==
বলবো কি সে প্রের কথ=== গানের তালিকা ===


title: মাইরা শেরবুল

text: মাইরা শেরবুল চরতেস () (জন্ম: ওআজাচা, মেক্সিকো) একজন মেক্সিকানএবং মার্কিন অভিনেত্রী, পরিচালক, এবং টেলিভিশন ও চলচ্চিত্র প্রযোজক। চলচ্চিত্র জগতে তিনি অভিনেত্রী সালমা পরিচিত।


title: মাইরা শেরবুল

text: কিছু দাতব্য কর্মকাণ্ডের সাথে জড়িত এবং বেশ কিছু মানবিক বিষয়ে গণসচেতনতাবৃদ্ধিমূলক কাজে সোচ্চার। এর মধ্যে আছে নারীর প্রতি সহিংসতা এবং অভিবাসীদের প্রতি বৈষম্য। পর তিনি হলিউডের অন্যতম উল্লেখযোগ্য মেক্সিকিয়ো্ ব্যক্তিত্ব, ২০০৬ সালে সিনেমা অংশগ্রহণ অ্যাপোক্যালিপ্টো।


title: কল্লোল

text:
কল্লোল মূলত একটি সাহিত্য পত্র যা অবিভক্ত ব্রিটিশ ভারতের কলকাতা থেকে প্রথম প্রকাশিত হয় ১৯২৩ খ্রিস্টাব্দে। "কল্লোল" ১৯২৩ থেকে ১৯৩৫ খ্রীস্টাব্দের ভেতরে সংগঠিত প্রভাবশালী বাংলা সাহিত্য বিপ্লবের সমনামিক। । কল্লোল নব্য লেখকদের প্রধান মুখপাত্র ছিল যাঁদের অন্যতম ছিলেন প্রেমেন্দ্র মিত্র, কাজী নজরুল ইসলাম, বুদ্ধদেব বসু। অনান্য সাময়িক পত্রিকা যেগুলো কল্লোল পত্রিকা কে অনুসরণ করে সেগুলো হলো – উত্তরা (১৯২৫), প্রগতি (১৯২৬), কালিকলম (১৯২৬) এবং পূর্বাশা (১৯৩২)।
১৯২১ খ্রিস্টাব্দে গোকুলচন্দ্র নাগ, দীনেশরঞ্জন দাশ, সুনীতা দেবী এবং মনীন্দ্রলাল বসু প্রমুখ কলকাতার হাজরা রোডে “চার শিল্পীর গোষ্ঠী” নামে একটি আড্ডার সূচনা করেন, সাহিত্য, ললিত কলা, সংগীত ও নাটক সৃষ্টি ও চর্চার জন্য। প্রথমে চার সদস্য একটি ছোটগল্পের সংকলন বের করেন ১৯২২ খ্রিস্টাব্দে , নাম “ঝড়ের দোলা”। দীনেশরঞ্জন দাশ এবং গোকুলচন্দ্র নাগ এরপর ১৯২৩ খ্রিস্টাব্দে একটি সাময়িক পত্র বের করেন, নাম দেন "কল্লোল"। প্রতিদিন সাহিত্য আলোচনার আড্ডার জন্য দিনেশচন্দ্রের পটুয়াতলা লেনের বাড়ীটি নির্দিষ্ট ছিল।


title: কল্লোল

text: কল্লোল সাহিত্যগোষ্ঠী সম্ভবত বাংলা সাহিত্যের প্রথম আধুনিক নবজাগরণের সূচনা করে। যদিও কবি রবীন্দ্রনাথ ঠাকুরের নিছক মানবপ্রেমী সাহিত্যের বৃত্ত থেকে দূরে সরে গিয়ে আধুনিক সাহিত্যের এই ঝড়কে সাধারণ পাঠকরা খুব সহজে মেনে নেয়নি। সেই সময়ের আর এক বিখ্যাত সাময়িক পত্র শনিবারের চিঠির সাথে “কল্লোল” গোষ্ঠীর বেশ কিছুবছর ধরে চলেছিল বিখ্যাত সাহিত্যের লড়াই। স্বয়ং রবীন্দ্রনাথ এই বিতর্কে অংশগ্রহণ করেছিলেন এবং কল্লোলে বেশ কিছু রচনা লিখেছিলেন; যেখানে তিনি বলেছিলেন যে তিনি নব্য সাহিত্যের এই উদ্যোগের প্রশংসা করলেও বাস্তবমুখী সাহিত্য কে মানুষের আদিম ইচ্ছার বশবর্তী করে আনার সারশূন্যতা তাকেও অস্বীকার করেন নি। এখানে উল্লেখ্য যে তিনি তাঁর “শেষের কবিতা” র অমিত রায় এর বক্তব্যের মাধ্যমে নিজেকে অর্থাৎ মানবিক সাহিত্যস্রষ্টা রবীন্দ্রনাথের লেখার সমালোচনা করেছিলেন। কল্লোল গোষ্ঠীর লেখকরা অন্যধারে সিগমুন্ড ফ্রয়েড এবং কার্ল মার্ক্স এর প্রভাবে প্রভাবিত ছিলেন। কল্লোল গোষ্ঠীর সাহিত্য আলোচনা সে সময়ের বহু বিখ্যাত প্রগতিশীল সাহিত্যিকদের ভাবনাকে প্রভাবিত করেছিল এবিষয়ে কোন সন্দেহের অবকাশ নেই। নিয়মিত না হলেও তারাশঙ্কর বন্দ্যোপাধ্যায় এই গোষ্ঠীর আলোচনায় মাঝে মাঝে যোগ দিতেন।


title: কল্লোল

text: কল্লোল পত্রিকায় লেখার সময় কাজী নজরুলের বয়স ছিল পঁচিশ বছর, প্রেমেন্দ্র মিত্রের বয়স ছিল কুড়ির নিচে আর বুদ্ধদেব বসুর বয়স ছিল পনের।


title: কল্লোল

text: কল্লোল সাহিত্য পত্রের সময়কালকে কল্লোল যুগ হিসাবে অভিহিত করা হয়ে থাকে। "কল্লোল" পত্রিকাকে কেন্দ্র করে ১৯২৩ থেকে ১৯৩৫ খ্রীস্টাব্দ কাল-পরিধিতে বাংলা সাহিত্যে প্রভাবশালী আন্দোলন সংগঠিত হয়। বাংলা সাহিত্যে আধুনিকতার সূত্রপাতে এই আন্দোলনের ভূমিকাই মুখ্য বলে বিবেচিত।


title: কল্লোল

text:
কল্লোল যুগ - প্রথম ভাগ
কল্লোল যুগ - দ্বিতীয় ভাগ


title: অন্তর্যাত্রা

text:
অন্তর্যাত্রা বাংলাদেশের বিখ্যাত বিকল্পধারার চলচিত্রকার তারেক মাসুদ ও ক্যাথরিন মাসুদ পরিচালিত ছবি । ছবিটি বাংলাদেশর প্রথম ডিজিটাল চলচ্চিত্র হিসেবে তৈরী করা হয় । ছবিটিতে অভিনয় করেছেন সারা জাকের, জয়ন্ত চট্টোপাধ্যায়, আব্দুল মমিন চৌধুরী, নাসরিন করিম, রোকেয়া প্রাচী, হারল্দ রশিদ, রিফাকাত রশিদ তিয়াস সহ আরো অনেকে ।সিনেফ্যান - এশিয়ান এবং আরব চলচ্চিত্র উৎসব ।
ইন্টারন্যাশনাল ফিল্ম ফেস্টিভ্যাল অব বাংলাদেশ।


title: জেমস বন্ড (চরিত্র)

text: জেমস বন্ড () বিখ্যাত ঔপন্যাসিক ইয়ান ফ্লেমিং কর্তৃক সৃষ্ট উপন্যাসের কাল্পনিক চরিত্র বিশেষ। ১৯৫৩ সালে রচিত এ উপন্যাসে জেমস বন্ড রয়েল নেভি কমাণ্ডার হিসেবে রয়েছেন। জেমস বন্ড নিয়ে সিরিজ আকারে নির্মিত অসংখ্য উপন্যাস, চলচ্চিত্র, কমিকস্ এবং ভিডিও গেমের প্রধান চরিত্রে রয়েছেন জেমস বন্ড। লন্ডনের সিক্রেট ইন্টেলিজেন্স সার্ভিস বা এসআইএসের প্রধান গুপ্তচর হিসেবে নিয়োগ দেয়া হয় তাকে। ১৯৯৫ সালের পর থেকে সিক্রেট ইন্টেলিজেন্স সার্ভিস বা এসআইএসের নাম পরিবর্তিত হয়ে এমআই৬ নামকরণ করা হয়।


title: জেমস বন্ড (চরিত্র)

text: "০০৭" সাঙ্কেতিক নম্বরটি জেমস বন্ড ধারণ করেছেন। ব্যতিক্রম হিসেবে রয়েছে "ইউ অনলি লাইভ টুয়াইস" উপন্যাসটি। সেখানে তাকে অস্থায়ীভাবে ৭৭৭৭ নম্বর দেয়া হয়েছে। "ডাবল-ও" বা "ডাবল-জিরো" শব্দটির মাধ্যমে জেমস বন্ডকে তার কর্তব্য-কর্মে "যে-কাউকে হত্যা করার জন্য অনুমতি দেয়া" হয়েছে।


title: জেমস বন্ড (চরিত্র)

text: বন্ড নিজেকে অন্য কারো সাথে পরিচয় করেন, "বন্ড, জেমস বন্ড" হিসেবে। মার্টিনি ককটেল হিসেবে ভদকাতেই বেশী স্বাচ্ছন্দ্যবোধ করেন তিনি। তার সহজাত ও স্বাভাবিক পোশাক হচ্ছে একটি "ডিনার জ্যাকেট"। সচরাচর তিনি "রোলেক্স সাবমেরিনার" হাতঘড়ি পড়তেই পছন্দ করেন। পরবর্তীতে তাকে "ওমেগা সীমাস্টার" ঘড়ি পড়তে দেখা যায়।


title: জেমস বন্ড (চরিত্র)

text: শন কনারি, জর্জ ল্যাজেনবি, রজার মুরে, টিমোথি ডাল্টন, পিয়ার্স ব্রুসনান এবং ড্যানিয়েল ক্রেইগ - এ ছয় জনের মাধ্যমে চলচ্চিত্রে জেমস বন্ডের প্রতিকল্প হিসেবে চিত্রিত করা হয়েছে। তবে, বন্ডকে প্রথমবারের মতো চলচ্চিত্ররূপ প্রদান করা হয়েছে মার্কিন টেলিভিশনে। "ব্যারি নেলসন" ১৯৫৪ সালে উপন্যাস হিসেবে ক্যাসিনো রয়েলে বন্ডের চরিত্রে অভিনয় করেছিলেন। পরবর্তীতে ১৯৫৬ সালে "বব হলনেসের" পরিচালনায় দক্ষিণ আফ্রিকান রেডিওতে মুনর‌্যাকার উপন্যাস অবলম্বনে ধারাবাহিকভাবে নাটক প্রচার করা হয়।


title: জেমস বন্ড (চরিত্র)

text: ইয়ান ফ্লেমিং রচিত গল্পগুলোর পটভূমিতে জেমস বন্ড চরিত্রটি নির্দিষ্ট বয়সের নয়। সচরাচর চরিত্রটি ত্রিশোর্ধ্ব বয়সী এক যুবকের। "মুনরেকার" উপন্যাসে তাকে বাধ্যতামূলকভাবে চাকুরী থেকে অবসর দেয়া হয়।


title: জেমস বন্ড (চরিত্র)

text: উপন্যাসে জেমস বন্ডের জন্ম তারিখ ও সালকে ঊহ্য রাখা হয়েছে। কেননা, ফ্লেমিং তার সৃষ্ট উপন্যাসের প্রেক্ষাপটে তারিখ ও ঘটনার সময়কালকে বিভিন্নভাবে ধারণ করেছেন। ফলে, জেমসের প্রকৃত জন্ম তারিখ ও সাল নিয়ে বেশ বিতর্ক রয়েছে। অধিকাংশ গবেষক ও জীবনীকারদের ধারণা যে, জেমস বন্ডের জন্ম হচ্ছে - ১৯১৭, ১৯২০, ১৯২১ অথবা ১৯২৪ সালে। অবশ্য, ফ্লেমিং তার সাহিত্যকর্মে কখনো জেমসের বন্ডের জন্ম, জন্ম সাল বা জন্ম স্থান নিয়ে আলোকপাত করেননি।


title: জেমস বন্ড (চরিত্র)

text: জেমস বন্ডকে "ইউ অনলি লাইভ টুয়াইস" চলচ্চিত্রে স্কটিশ পিতা এন্ড্রু বন্ড এবং সুইস মাতা মনিক ডেলাক্রইক্সের সন্তান হিসেবে বর্ণনা করা হয়েছে। কৈশোরকাল থেকেই জেমস বন্ডকে বিভিন্ন দেশে ভ্রমণ করতে দেখা যায়। পিতা একটি কোম্পানির প্রতিনিধি হিসেবে কাজ করতেন বিধায়, জেমসও জার্মান এবং ফ্রেঞ্চ ভাষা শিক্ষালাভে সক্ষম হয়েছিলেন। চ্যামোনিক্সের কাছাকাছি আইগুইলস্ রোগেসে পর্বত আরোহণের সময় তার বাবা মারা যান। অনাথ অবস্থায় জেমস বন্ডের তখন বয়স ছিল এগার বছর।


title: জেমস বন্ড (চরিত্র)

text: "অন হার ম্যাজিস্ট্রিজ সিক্রেট সার্ভিসে" বন্ডের পরিবারের মূল লক্ষ্য হিসেবে ল্যাটিন বাক্য "অরবিস নন সাফিসিট" প্রয়োগ করতে দেখা যায়। ইংরেজীতে এর অর্থ দাঁড়ায় "দি ওয়ার্ল্ড ইজ নট এনাফ" বা পৃথিবীই যথেষ্ট নয়।


title: জেমস বন্ড (চরিত্র)

text: পিতা-মাতার মৃত্যুর পর বন্ড "মিস চার্মিয়ান বন্ড" নাম্নী কাকীর বাসায় অবস্থান করেন। "পেট বটম" নামক গ্রামের বাড়ীতে প্রাথমিক শিক্ষাজীবন সম্পন্ন করেন তিনি। পরবর্তীতে ১২ বছর বয়সে (ইয়াং বন্ডে ১৩ বছর) "এটন কলেজে" সংক্ষিপ্ত সময়ে অধ্যয়ন করেন। কিন্তু নারী সংক্রান্ত ঘটনায় তিনি চার বছর পর চলে যান। ১৬ বছর বয়সে প্যারিস ভ্রমণে আসেন ও কুমারত্ব হারান। এটন থেকে বন্ড চলে যান এবং তার পিতার অধ্যয়নকৃত শিক্ষা প্রতিষ্ঠান হিসেবে স্কটল্যান্ডের এডিনবরায় "ফেটেস কলেজে" ভর্তি হন। পিয়ারসনের "জেমস বন্ডঃ দি অদরাইজড বায়োগ্রাফী" এবং "ফ্রম রাশিয়া, উইদ লাভ" উপন্যাসে তাকে সংক্ষিপ্তকাল সময়ের জন্য "ইউনিভার্সিটি অব জেনেভায়" অধ্যয়ন করতে দেখা যায়। বন্ডের শিক্ষা সম্বন্ধে ফ্লেমিং এটন এবং ইউনিভার্সিটি অব জেনেভায় অধ্যয়নের কথা উল্লেখ করেন।


title: জেমস বন্ড (চরিত্র)

text: ১৯৪১ সালে ২য় বিশ্বযুদ্ধ চলাকালীন সময়ে জেমস বন্ডকে বয়সজনিত কারণে "রাজকীয় নৌবাহিনীতে" স্বেচ্ছাসেবক হিসেবে ঢোকানো যায়নি। সেখানে তার ভূমিকা ছিল একজন উদীয়মান কমাণ্ডারের। পরবর্তীতে ফ্লেমিংয়ের উপন্যাস, জন গার্ডেনার কর্তৃক ঐ উপন্যাসের সম্প্রসারণ এবং চলচ্চিত্রের মাধ্যমে জেমস বন্ড "ব্রিটিশ গুপ্তচর বিভাগের" মাধ্যমে রাজকীয় নৌবাহিনীতে স্বেচ্ছাসেবক হিসেবে অন্তর্ভুক্ত হন। জন গার্ডেনারের সম্প্রসারিত, "লস অর ডাই" উপন্যাসে বন্ডকে ক্যাপ্টেন হিসেবে পরিচিত করেন। রেমণ্ড বেনসনের "রিবুট" কল্পকাহিনীতে রাজকীয় নৌবাহিনীর সংরক্ষিত অতিরিক্ত স্বেচ্ছাসেবী হিসেবে বন্ডকে কমাণ্ডার দেখানো হয়, যিনি যুদ্ধ পরবর্তীকালে একজন প্রাক্তন কর্মকর্তা ছিলেন।


title: জেমস বন্ড (চরিত্র)

text:
রাজকীয় নৌবাহিনীতে স্বেচ্ছাসেবক হিসেবে যোগদানের পর বন্ডকে যুক্তরাষ্ট্র, হংকং এবং জ্যামাইকা ভ্রমণে যেতে দেখা যায়। সেখানে তিনি অন্য কোন সংস্থায় 'বিশেষ কার্যসম্পাদনের নির্বাহী কর্মকর্তা' হিসেবে অথবা 'রাজকীয় নৌবাহিনী ইউনিটের প্রধান' হিসেবে যোগদান করেন। ফ্লেমিংয়ের "রেড ইণ্ডিয়ানস্" উপন্যাসে '৩০ কমাণ্ডো অ্যাসাল্ট ইউনিট' এর প্রধান উদাহরণ। এই ৩০ কমাণ্ডো অ্যাসাল্ট ইউনিট হচ্ছে একমাত্র ব্রিটিশ ক্ষুদ্র দল যা ইউরোপে মার্কিন সামরিক বাহিনীর সাথে যুক্ত ছিল। জেমস বন্ডের কমাণ্ডিং অফিসার হিসেবে রয়েছেন এম। বন্ডের স্মৃতিচারণ করতে গিয়ে "এম" উল্লেখ করেনঃ
জেমস বন্ড ব্রিটিশ রাণীর অধীনে কর্মরত একজন সরকারি চাকুরীজীবি। প্রধান কর্মকর্তা পদবীধারী হিসেবে প্রতিরক্ষা বাহিনীর নিয়ন্ত্রণে রয়েছেন তিনি। প্রধান কর্মকর্তার পদটি রাজকীয় নৌবাহিনীর ক্যাপ্টেন পদের সমমর্যাদার অধিকারী।


title: জেমস বন্ড (চরিত্র)

text: বন্ড "ক্যাসিনো রয়েল" উপন্যাসে সাবেক "জিরোজিরো-এজেন্ট" হিসেবে আত্মপ্রকাশ করেছেন। কিন্তু কখন তিনি "ডাবল ও-এজেন্ট" হয়েছিলেন, তা বিবৃত হয়নি। তা স্বত্ত্বেও ক্যাসিনো রয়েলের মাধ্যমে জানা যায় যে, ২য় বিশ্বযুদ্ধের সময়; আবার "গোল্ডফিঙ্গার" উপন্যাসে তাকে ১৯৫২ সালে "০০-এজেন্ট" হিসেবে নিযুক্ত করা হয়েছিল বলে উল্লেখ করা হয়।


title: জেমস বন্ড (চরিত্র)

text: জেমস বন্ড দুইটি কাজের জন্য "জিরোজিরো"-এজেন্ট মর্যাদার অধিকারী হন যা "ক্যাসিনো রয়েলে" বর্ণনা করা হয়েছে।


title: জেমস বন্ড (চরিত্র)

text: "জেমস বন্ডঃ দি অদরাইজড বায়োগ্রাফী অব ০০৭" উপন্যাসে পিয়ারসন একজন কিশোরকে প্রথম হত্যা করেছিলেন বলে জানান। বন্ডের জন্য ক্যাসিনো রয়েলে পূর্ব বরাদ্দকৃত কাজগুলো কখনও কখনও উপন্যাসের মাধ্যমে প্রতিফলিত হয়েছে। ঐ সময়ে বন্ডকে তার কার্যসম্পাদনের জন্য মন্টে কার্লো, হংকং, জ্যামাইকা ভ্রমণ করতে দেখা যায়। ফ্রম রাশিয়া, উইদ লাভ উপন্যাসের আলোকে ১৯৫৪ সালে সোভিয়েট দলিলপত্রাদিতে তাকে "কম্প্যানিয়ন অব দি অর্ডার অব সেন্ট মাইকেল এণ্ড সেন্ট জর্জ" পদকে ভূষিত করা হয়, যা সাধারণত চাকুরী থেকে অবসর গ্রহণের পরই প্রদানযোগ্য। "দ্য ম্যান উইদ দ্য গোল্ডেন গান" উপন্যাসে তিনি "নাইট কমান্ডার" পদবীতে ভূষিত হবার প্রস্তাবনা প্রত্যাখ্যান করেন। সোভিয়েত গুপ্তঘাতক ফ্রান্সিসকো স্কারামাঙ্গাকে সফলভাবে হত্যা করার পরও তিনি সর্বসাধারণের কাছে প্রকাশিত হতে চাচ্ছিলেন না।


title: জেমস বন্ড (চরিত্র)

text: সাহিত্য ক্ষেত্রে জেমস বন্ডকে হত্যা করার অনুমতিপত্র দেয়া হয়। মাঝে মাঝে আদেশ অমান্যকারীকে হত্যা করা হয় যদিও কার্যসম্পাদন ইতোমধ্যেই শেষ হয়েছে। "অক্টোপুসি" এবং "দ্য লিভিং ডেলাইটস" উপন্যাসে দেখা যায় যে, আদেশকে অমান্য করে শেষ মুহুর্তের সিদ্ধান্ত হিসেবে একজন মহিলা গুপ্তঘাতককে হত্যা করেছিলেন জেমস। তা নাহলে গুপ্তঘাতকের বন্দুকের গুলিতে নিজেই মারা পরতেন বন্ড এবং তার কার্যকালেরও সমাপণ ঘটতো। পরবর্তীতে, তিনি অনুধাবন করেছিলেন যে আদেশ অমান্য করায় হয়তোবা তার ঊর্ধ্বতন কর্মকর্তা "এম" রাগে অগ্নিশর্ম্মা হয়ে যাবেন।


title: জেমস বন্ড (চরিত্র)

text: ফ্লেমিংয়ের সাহিত্য-কর্মে বন্ডের মাধ্যমে নিরস্ত্র ব্যক্তিকে কাউকে হত্যা করতে দেখা যায়নি। নিরস্ত্র ব্যক্তিকে যারা হত্যা করতো বিশেষ করে মহিলাদেরকে, তাদেরকে বন্ড প্রচণ্ডভাবে ঘৃণা করতেন। এছাড়া কেবলমাত্র প্রয়োজন পড়লেই সাধারণতঃ তাকে হত্যা করতে দেখা যায়।


title: জেমস বন্ড (চরিত্র)

text: যে-কাউকে হত্যা করা ছিল তাঁর পেশার একটি অংশ। তিনি কাউকে হত্যা করতে মোটেই পছন্দ করতেন না। হত্যাকাণ্ডের পর তিনি কেন হত্যা করেছেন - এ বিষয়টি যতদ্রুত সম্ভব ভুলে যাবার চেষ্টা করতেন।


title: জেমস বন্ড (চরিত্র)

text: বন্ডকে নিজের মৃত্যু ভয় থেকে দূরে রাখার চেষ্টা করা হয়েছে। বরঞ্চ যদি তিনি ধৃত হবার পরিবেশের দিকে অগ্রসর হতে থাকেন, তাহলে তিনি মরে যেতেই বেশি পছন্দ করবেন কিংবা এমআই৬ থেকে তাকে দূরে রাখা হবে। তাকে 'ক্যাসিনো রয়েল' উপন্যাসে কোনরূপ জবানবন্দি বা কথাবার্তা ছাড়াই অমানুষিক নির্যাতনের মুখোমুখি করানো হয়েছে।


title: জেমস বন্ড (চরিত্র)

text: 'জেমস বন্ডঃ দ্য সিক্রেট ওয়ার্ল্ড অব ০০৭' ছবিতে বলা হয়েছে যে, তিনি একজন জুডুকা বা জুডু খেলায় পারদর্শী। এছাড়াও, বন্ড মার্শাল আর্ট জানেন। 'ফ্রম রাশিয়া, উইদ লাভ' উপন্যাসের ৪র্থ পরিচ্ছেদে "মৃত্যু পরওয়ানা" জারী করা হয় বন্ডের উপর। এবং প্রথমেই নিশ্চিত করা হয় যে, "জেমস বন্ড জুডুতে পারদর্শী"।


title: জেমস বন্ড (চরিত্র)

text: উপন্যাসে বিশেষ করে "ফ্রম রাশিয়া, উইদ লাভে" জেমস বন্ডের শারীরিক গঠন সম্পর্কে বিস্তারিতভাবে আলোকপাত করা হয়েছে। সেখানে তার শারীরিক কাঠামো দাঁড় করা হয়েছে এভাবে - পাতলা ও চিকন শরীর; গালে তিন ইঞ্চি লম্বা কাটা দাগ, নীলাভ-ধূসর চোখ; নির্দয়-নিষ্ঠুর মুখমণ্ডল; ছোট ছাঁচের চুল যা কপালে কমা আকারে রয়েছে। কিন্তু প্রতিমূর্ত্তি হিসেবে গার্ডেনারের উপন্যাসে এবং পরবর্তীতে "ক্যাসিনো রয়েলে" তার চুল ধূসররূপে চিত্রিত করা হয়েছে। হাতে রাশিয়ান অক্ষর "Ш" (SH) (for Shpion: "Spy") রয়েছে। ফ্রম রাশিয়া উইদ লাভ উপন্যাসে বন্ডের উচ্চতা ১৮৩ সে.মি. বা ৬ ফুট এবং ওজন ৭৬ কিলোগ্রাম বা ১৬৭ পাউণ্ড দেখানো হয়েছে।


title: জেমস বন্ড (চরিত্র)

text: জেমস বন্ডের যখন কোন কাজ থাকে না বা প্রধান কার্যালয়ে অবস্থান করেন না, তখন তাকে চেলসির কিংস রোডের নিজ ফ্লাটে অবস্থান করতে দেখা যায়। জেমসের একান্ত ঘনিষ্ঠজন হিসেবে তারচেয়ে বয়োজ্যেষ্ঠ স্কটিশ গৃহপরিচারিকা "মে" ফ্লাট দেখাশোনা ও রক্ষণাবেক্ষন করেন। জেমসের প্রতি ভীষণ আনুগত্য ও বিশ্বস্ত মে। কখনোবা তাকে মায়ের মতো আদর করতে দেখা যায়। "লাইভ এণ্ড লেট ডাই" চলচ্চিত্রে এম এবং মানিপেনি তার ফ্ল্যাট পরিদর্শনে আসলে বন্ড তার নারী সহচর "সিলভিয়া ট্রেঞ্চকে" ওয়ারড্রবে লুক্কায়িত রাখতে দেখা যায়। হিগসনের "ইয়ং বন্ড" সিরিজ মোতাবেক মে পূর্বে বন্ডের কাকী, চেয়ারম্যান হিসেবে পূর্বে কর্মরত ছিলেন। বাড়ীতে তাঁর দু'টি টেলিফোন রয়েছে। একটি ব্যক্তিগত ব্যবহারের জন্য এবং অপরটি বাড়ীর সাথে প্রধান কার্যালয়ের সরাসরি যোগাযোগ রক্ষার্থে, যা গুরুত্বপূর্ণ মুহুর্তগুলোতে সর্বদাই বাজতে দেখা যায়।


title: জেমস বন্ড (চরিত্র)

text: জেমস বন্ডের উপন্যাসগুলোতে এ পর্যন্ত ৩১৭ বার মদপানের কথা উল্লেখ রয়েছে। তন্মধ্যে "হুইস্কি" ১০১, "সেক" ৩৫, "শ্যাম্পেন" ৩০, "ভদকা মার্টিনিজ" ১৯সহ অন্যান্যগুলো। প্রতি সাত পৃষ্ঠায় গড়ে একবার মদ্যপানের কথা বিবৃত করা হয়েছে। বন্ডকে মাঝেমাঝেই অ্যালকোহলের পরিবর্তে অন্যান্য পানীয় গ্রহণ করতে দেখা যায়। এগুলো মূলতঃ রূচিবোধ পরিবর্তন এবং বিনোদনের জন্য গ্রহণ করে থাকেন।


title: জেমস বন্ড (চরিত্র)

text: ফ্লেমিংয়ের উপন্যাসগুলোয় জেমস বন্ডকে প্রচণ্ড রকমের ধূমপায়ী হিসেবে ফুঁটিয়ে তোলা হয়েছে। এক পর্যায়ে তাকে দৈনিক ৭০টি সিগারেট টানতে দেখা যায়। গড়ে তাকে ৬০টি সিগারেটের দিকে অগ্রসর হতে হয়। বন্ডকে বলকান এবং তুর্কি তামাক দিয়ে গড়া মরল্যান্ড স্পেশাল সিগারেটের দিকে আচ্ছন্ন করে রেখেছে।


title: জেমস বন্ড (চরিত্র)

text: বন্ডকে নৌচালনায় অতি উৎসাহী ব্যক্তি হিসেবে চিহ্নিত করা হয়েছে। চলচ্চিত্র-উপন্যাসে তিনি ব্যবসায়ের প্রয়োজনে এবং অবসর সময় অতিবাহিত করা - উভয় ক্ষেত্রেই নৌকায় সময় ব্যয় করছেন। ড. নো, ফ্রম রাশিয়া উইদ লাভ, ডায়মণ্ডস আর ফরএভার, থাণ্ডারবল, ইউ অনলি লাইভ টুয়াইস, লাইভ এণ্ড লেট ডাই, দ্য ম্যান উইদ দ্য গোল্ডেন গান, দি ওয়ার্ল্ড ইজ নট এনাফ, ক্যাসিনো রয়েল এবং কোয়ান্টাম অব সোলেস উপন্যাস ও চলচ্চিত্রে বন্ডকে নৌকায় চড়তে দেখা যায়।


title: জেমস বন্ড (চরিত্র)

text: ১৯৫৪ সালে প্রথমবারের মতো জেমস বন্ডকে চলচ্চিত্ররূপ প্রদান করা হয়। এক ঘন্টাব্যাপী ক্যাসিনো রয়েলের আমেরিকান সংস্করণে "ব্যারী নেলসন" 'জিমি বন্ড' নামে অভিনয় করেছিলেন। "ইয়ন প্রোডাকশনের" ব্যানারে নির্মিত জেমস বন্ড চরিত্রে "প্যাট্রিক ম্যাকগুহানকে" আমন্ত্রণ জানানো হলেও, পরবর্তীতে তিনি তা প্রত্যাখ্যান করেন।


title: জেমস বন্ড (চরিত্র)

text: ১৯৬২ সালে "ড. নো" চলচ্চিত্রে স্যার শন কনারি প্রথমবারের মতো জেমস বন্ডের নাম ভূমিকায় অংশ নেন। পরবর্তীতে জেমস বন্ড সিরিজে তিনি আরো চারটি ছবিতে অভিনয় করেছিলেন।


title: জেমস বন্ড (চরিত্র)

text: ১৯৬৯ সালে অস্ট্রেলিয়ান অভিনেতা জর্জ ল্যাজেনবি "অন হার ম্যাজিস্টিজ সিক্রেট সার্ভিস" ছবিতে দ্বিতীয়তম বন্ড হিসাবে বন্ডের চরিত্রে অংশ নেন। এটি ল্যাজেনবির একমাত্র বন্ড ফিল্ম ,তিনি প্রথম থেকেই ঠিক করেছিলেন যে তিনি মাত্র একবারই চলচ্চিত্রে বন্ড হবেন।


title: জেমস বন্ড (চরিত্র)

text: জর্জ ল্যাজেনবি পরের ছবিতে অংশগ্রহণ না করায় শন কনারি ১৯৭১ সালে নির্মিত "ডায়মণ্ডস আর ফরএভার" ছবিতে পুণরায় বন্ড হিসেবে ফিরে আসেন। ১৯৮৩ সালে ইয়ন প্রোডাকশনের বাইরে "নেভার সে নেভার এগেইন" ছবিতেও কনারি অভিনয় করেছিলেন। এর ফলে তিনি ২১ বছর যাবৎ "সবচেয়ে দীর্ঘদিনের বন্ড" হিসেবে নিজেকে বিশ্বে তুলে ধরেন। তিনি সর্বমোট সাতটি (ইয়ন প্রোডাকশনের ছয়টি ও ইয়ন প্রোডাকশনের বাইরে ১৯৮৩ সালের "নেভার সে নেভার এগেইন" যা তারই অভিনীত চতুর্থতম চলচ্চিত্র "থান্ডারবল" এর রিমেক।) চলচ্চিত্রে বন্ডের ভূমিকায় অভিনয় করেন।


title: জেমস বন্ড (চরিত্র)

text: ১৯৭৩ সালের "লাইভ এণ্ড লেট ডাই" ছবিতে "রজার মুর" তৃতীয়তম বন্ড হিসেবে অভিষিক্ত হয়েছিলেন। তিনিও ১৯৭৩ থেকে ১৯৮৫ সালের মধ্যে ধারাবাহিকভাবে জেমস বন্ডের নাম ভূমিকায় অংশগ্রহণ করেছিলেন।তিনি পরপর সাতটি চলচ্চিত্রে বন্ডের নাম ভূমিকায় অভিনয় করেছেন।


title: জেমস বন্ড (চরিত্র)

text: এরপর চতুর্থতম বন্ড হন টিমোথি ডাল্টন। ১৯৮৭ সালের "দ্য লিভিং ডেলাইটস" চলচ্চিত্রের মাধ্যমে ডাল্টনের বন্ডের নাম ভূমিকায় অভিষেক ঘটে। তিনি মাত্র দুটি চলচ্চিত্রে বন্ডের ভূমিকায় অভিনয় করেন। ১৯৮৯ সালে বন্ডের ভূমিকায় অভিনিত তার সর্বশেষ চলচ্চিত্রের নাম "লাইসেন্স টু কিল"।


title: জেমস বন্ড (চরিত্র)

text: দীর্ঘ ছয় বছর পরে চলচ্চিত্রে ফের বন্ডের প্রত্যাবর্তন ঘটে। এবার রুপোলী পর্দায় পিয়ার্স ব্রসনান পঞ্চমতম বন্ড হিসাবে বন্ডের নাম ভূমিকায় অবতীর্ণ হন। ১৯৯৫ সালের "গোল্ডেন আই" চলচ্চিত্রের থেকে শুরু করে ২০০২ সালের "ডাই এনাদার ডে" পর্যন্ত চারটি চলচ্চিত্রে তিনি বন্ডের ভূমিকায় অভিনয় করেন।


title: জেমস বন্ড (চরিত্র)

text: এরপর আবার চার বছর পর ষষ্ঠ বন্ড হিসেবে ড্যানিয়েল ক্রেইগ এর অভিষেক ঘটে। ২০০৬ সালে তার অভিনিত প্রথম চলচ্চিত্র "ক্যাসিনো রয়েল" এর মাধ্যমে বন্ড সিরিজ রিবুট বা পুনরায় শুরু করা হয়। এরপর ২০০৮ সালে "ক্যাসিনো রয়েল" এর সিক্যুয়েল "কোয়ান্টাম অব সোলেজ" মুক্তি পায়। এর আবার চার বছর পরে ২০১২ সালে মুক্তি পায় স্কাইফল। ক্রেইগ আরো দুটি চলচ্চিত্রে বন্ডের ভূমিকায় অভিনয়ের জন্য চুক্তিবদ্ধ হয়েছেন। ২০১৫ সালে তার পরবর্তী চলচ্চিত্র "স্পেক্টর" মুক্তি পায়।


title: জেমস বন্ড (চরিত্র)

text: গুপ্তচর হিসেবে জেমস বণ্ডের নাম ভূমিকায় অভিনয়ের মাধ্যমে সকলের নজরে আসেন স্যার শন কনারি। ১৯৬২ সালে "ড. নো" চলচ্চিত্রে শন কনারি প্রথমবারের মতো জেমস বন্ডের নাম ভূমিকায় অংশ নেন। পরবর্তীতে জেমস বন্ড সিরিজে তিনি আরো চারটি - ফ্রম রাশিয়া উইদ লাভ (১৯৬৩), গোল্ডফিঙ্গার (১৯৬৪), থাণ্ডারবল (১৯৬৫) এবং ইউ অনলি লাইভ টুয়াইস (১৯৬৭) চলচ্চিত্রে অভিনয় করেছিলেন। ১৯৭১ সালে নির্মিত "ডায়মণ্ডস আর ফরএভার" ছবিতে অংশগ্রহণের মাধ্যমে তিনি পুণরায় বন্ড হিসেবে ফিরে আসেন।


title: জেমস বন্ড (চরিত্র)

text: ১৯৮৩ সালে ইয়ন প্রোডাকশনের বাইরে "নেভার সে নেভার এগেইন" ছবিতেও কনারি অভিনয় করেছিলেন। এর ফলে তিনি ২১ বছর যাবৎ "সবচেয়ে দীর্ঘদিনের বন্ড" হিসেবে নিজেকে বিশ্বে তুলে ধরেন। তাঁর অভিনীত বণ্ড সিরিজের সাতটি চলচ্চিত্রই বাণিজ্যিকভাবে ব্যাপক সাফল্য লাভ করেছিল।


title: জেমস বন্ড (চরিত্র)

text: এমআই৬ এজেন্ট জেমস বন্ডের নাম ভূমিকায় এ পর্যন্ত ৬ জন অভিনেতা অভিনয় করেছেন। ২০১২ সাল পর্যন্ত জেমস বন্ড সিরিজের মোট ২৪টি ছবি মুক্তি পায়। ২০১৫ সালের অক্টোবর মাসে স্কাইফল নামে জেমস বন্ড সিরিজের ২৪তম চলচ্চিত্র মুক্তি পেয়েছে।


title: জেমস বন্ড (চরিত্র)

text: ১৯৬২ সালে সিনেমা হিসেবে জেমস বন্ড প্রথম চলচ্চিত্রায়ণ করা হয়। সেখানে বন্ড গোয়েন্দা বিভাগের একজন প্রাক্তন গুপ্তচর হিসেবে নিজেকে তুলে ধরেন। ড. নো ছবিতে তাকে ৭.৬৬ মিলিমিটার ওয়ালদার পিপিকে পিস্তলকে বেরেতা অটোমেটিক পিস্তলের পরিবর্তে দেখা যায়। যেখানে ০০৭ বাঁধা দিয়েছিলেন যা তিনি দীর্ঘ ১০ বছর ব্যবহার করেছেন বলে দাবী করেন।


title: জেমস বন্ড (চরিত্র)

text:
চলচ্চিত্র ও পুস্তকসহ বন্ডকে অত্যন্ত বুদ্ধিমান এবং উচ্চ শিক্ষিত হিসেবে বর্ণনা করা হয়েছে। "গোল্ডফিঙ্গার" ছবিতে তিনি হিসেব কষে দেখিয়েছেন যে স্বর্ণ পরিবহণের জন্য কতগুলো ট্রাকের প্রয়োজন পড়তে পারে। "ইউ লাইভ টুয়াইস" ছবিতে জেমস বন্ড ক্যাম্ব্রিজ বিশ্ববিদ্যালয়ের সহজাত ভাষা প্রয়োগ করেছেন। "দ্য স্পাই হু লাভড্ মি" ছবিতে তাকে ক্যাম্ব্রিজের স্নাতক হিসেবে দেখানো হয়েছে।
"টুমরো নেভার ডাইজ" ছবিতে বন্ডকে ড্যানিশ ভাষা শেখার জন্য অক্সফোর্ডে প্রেরণ করা হয়। ফ্লেমিংয়ের উপন্যাস, চলচ্চিত্র এবং ফ্লেমিংয়ের মৃত্যু পরবর্তীকালে রচিত উপন্যাসগুলোয় জেমস বন্ডকে বিভিন্ন ভাষায় কথা বলতে দেখা যায়। জার্মান, ফ্রেঞ্চ, রাশিয়ান এবং জাপানী ভাষায় তাকে কথা বলতে দেখা যায়।


title: জেমস বন্ড (চরিত্র)

text: কাল্পনিক জীবনীগ্রন্থে জেমস বন্ডকে "ফিলিপ জোসে ফার্মার" নামীয় লেখক কর্তৃক ওল্ড নিউটন গোত্রের বলে অভিহিত করেছেন। এ গোত্রটি টারজান এলাইভ, ডক স্যাভেজ-সহ বিভিন্ন কল্প কাহিনীর ন্যায় জেমস বন্ডকে জনপ্রিয় নায়ক ও বীর হিসেবে চিত্রিত করা হয়েছে।


title: শাহী ঈদগাহ, সিলেট

text: সিলেট শহরের উত্তর সীমায় শাহী ঈদগাহ বা ঈদগাহ মাঠের অবস্থান। বাংলাদেশের প্রাচীনতম ঐতিহাসিক স্থাপনা সমুহের মধ্যে ১৭০০ সালের প্রথম দিকে নির্মিত সিলেটের শাহী ঈদগাহকে গণ্য করা হয়।


title: শাহী ঈদগাহ, সিলেট

text: ১৭০০ সালে প্রথম দশকে সিলেটের তদানীন্তন ফৌজদার ফরহাদ খাঁ নিজের ব্যক্তিগত উদ্যোগে, তদারকি ও তত্বাবধানে এটি নির্মাণ করেন। প্রতি বছর ঈদুল ফিতর ও ঈদুল আযহা উপলক্ষে এখানে বিশাল দুটি ঈদ জামাত অনুষ্টিত হয় এবং প্রায় দেড় থেকে দুই লাখ মুসল্লী এক সাথে এখানে ঈদের নামাজ আদায় করে থাকেন। উলেখ্য যে, সিলেট শহরের এ স্থানটি নানা কারণে মানুষের কাছে আকর্ষণীয় ও স্মরণীয়। ১৭৭২ সালে ইংরেজ বিরোধী ভারত - বাংলা জাতীয়তাবাদীর প্রথম আন্দোলন সৈয়দ হাদী ও মাদী কর্তৃক এই ঈদগাহ মাঠেই শুরু হয়েছিল। অতীতে সিলেটের বড় বড় সমাবেশের স্থান ছিল এটি। এখানে ইংরেজ বিরোধী আন্দোলনের নেতা মহাত্মা গান্ধী, কায়দে আযম, মুহাম্মদ আলী জিন্নাহ, মাওলানা মোহাম্মদ আলী, হোসেন শহীদ সোহরাওয়ার্দী এবং শেরে বাংলা আবুল কাশেম ফজলুল হকের মতো নেতারা এসেছেন এবং ইংরেজ বিরোধী গণ আন্দোলের আহবান জানিয়েছেন। যে কারণে এ স্থানটির ঐতিহাসিক গুরুত্ব অনেক।


title: শাহী ঈদগাহ, সিলেট

text: একটি উচু টিলার উপর সিলেটের ঐতিহ্যবাহী এই শাহী ঈদগাহ অবস্থিত। মুল ভূ-খন্ডে কারুকার্যখচিত ২২টি বৃহৎ সিঁড়ি রয়েছে। সিঁড়ি মাড়িয়ে উপরে উঠলে ১৫টি গম্বুজ সজ্জিত ঈদগাহ দেখা যায়। ঈদগাহের প্রাচীর সীমার চার দিক ঘিরে রয়েছে ছোট বড় ১০ টি গেইট। ঈদগাহের সামনে মুসল্লীদের অজুর জন্য রয়েছে বিশাল পুকুর । ঈদগাহের উত্তরে শাহী ঈদগাহ মসজিদ, পাশে সুউচ্চ টিলার ওপর বন কর্মকর্তার বাংলো, দক্ষিণে বাংলাদেশ টেলিভিশনের সিলেট কেন্দ্র, পূর্ব দিকে হযরত শাহজালালের সফরসঙ্গী শাহ মিরারজী (র:) এর মাজারের পাশের টিলার ওপর রয়েছে সিলেট আবহাওয়া অফিস।


title: শাহী ঈদগাহ, সিলেট

text: সিলেট শহরের কেন্দ্রবিন্দু হতে প্রায় দুই কিঃমিঃ দুরত্ব শাহী ঈদগাহ। ওসমানী আন্তর্জাতিক বিমান বন্দর হতে ৭ কিঃমিঃ এবং সিলেট রেলওয়ে স্টেশন থেকে ৫ কিঃমিঃ দুরত্বে শাহী ঈদগাহ'র অবস্থান।


title: আখতারুজ্জামান (চলচ্চিত্রকার)

text: আখতারুজ্জামান (১৯৪৬ - ২৩শে আগস্ট, ২০১১) বাংলাদেশী চলচ্চিত্র পরিচালক, শিক্ষক ও চিত্রনাট্যকার। ১৯৮৪ সালে "ফেরারী বসন্ত" নামে একটি সিনেমার মাধ্যমে তিনি চলচ্চিত্রের জগৎে আসেন। ১৯৯৬ সালে নির্মাণ করেন পোকামাকড়ের ঘরবসতি যা শ্রেষ্ঠ পরিচালকসহ চারটি বিষয়ে বাংলাদেশের জাতীয় চলচ্চিত্র পুরস্কার লাভ করে। চলচ্চিত্র জগৎের পাশাপাশি সাংবাদিক, গীতিকার ও সংলাপ রচয়িতা হিসেবেও তার সুখ্যাতি রয়েছে।


title: আখতারুজ্জামান (দ্ব্যর্থতা নিরসন)

text: আখতারুজ্জামান একটি বাংলাদেশী নাম। এটি নিচের ব্যক্তিদের নির্দেশ করতে পারে,


title: হবিগঞ্জ সরকারি উচ্চ বিদ্যালয়

text: হবিগঞ্জ সরকারি উচ্চ বিদ্যালয় বাংলাদেশের হবিগঞ্জ জেলার একটি শিক্ষা প্রতিষ্ঠান, যা ১৮৪৩ খ্রিস্টাব্দে প্রতিষ্ঠিত হয়। শুরুতে প্রাথমিক বিদ্যালয় হিসেবে যাত্রা শুরু করলেও কালের পরিক্রমায় পরবর্তিতে এটি হবিগঞ্জ সরকারি উচ্চ বিদ্যালয় হিসেবে পরিচিতি পায়। স্কুলটি হবিগঞ্জ শহরের টাউন হল রোডের পাঁশে ২৯.১৮ একরবিশিষ্ট সুবিশাল জায়গা নিয়ে অবস্থিত।


title: হবিগঞ্জ সরকারি উচ্চ বিদ্যালয়

text:
হবিগঞ্জ সরকারি উচ্চ বিদ্যালয় ১৮৪৩ সালে শায়েস্তাগঞ্জ রেলওয়ে জংশনের অদূরে লস্করপুর নামক স্থানে অবস্থিত ছিল। লস্করপুর ছিল তখন সিলেট জেলার অধীনে, হবিগঞ্জ মাহকুমার সদর দপ্তর। ১৮৬৩ সালে উক্ত বিদ্যালয়টি এম. ই. স্কুল (মিডেল ইংলিশ স্কুল) হিসেবে রূপান্তরিত হয়। ১৮৮১ সালে মহকুমার প্রশাসনিক দপ্তরসমূহ লস্করপুর থেকে হবিগঞ্জ শহরে স্থানান্তরিত হলে অন্যান্য দপ্তরের মত এম. ই. স্কুলটিও স্থানান্তরিত হয় এবং তখন এর অবস্থান হয় পৌর অডিটোরিয়ামের পার্শে।
১৮৮৩ সালের জানুয়ারির ১ তারিখে বিদ্যালয়টি একটি পূর্ণমাত্রার উচ্চ বিদ্যালয় হিসেবে রূপান্তরিত হয়। যশোর নিবাসী "বাবু রসিক লাল সেন" প্রথম প্রধান শিক্ষক হিসেবে ১৮৮৩ - ১৮৮৫ সাল পর্যন্ত দায়িত্ব পালন করেন। ১৯১১ খ্রিস্টাব্দের জানুয়ারির ১ তারিখে বিদ্যালয়টির পরিচালনার ভার সরকার গ্রহণ করে; বিদ্যালয়ের পরীক্ষার্থীরা তখন কলকাতা বিশ্ববিদ্যালয়ের অধীনে এন্ট্রান্স পরীক্ষায় অংশগ্রহণ করে এবং তাদের অর্জিত ফলাফল দ্বারা বিদ্যালয়ের গৌরব বৃদ্ধি করে। বিদ্যালয়ের শিক্ষার্থীদের বহুমুখী কার্যক্রমের ভাল ফলাফল সহজেই তৎকালীন ব্রিটিশ উচ্চ পদস্থ কর্মকর্তাদের দৃষ্টি আকর্ষণ করে। ১৯০৪ সালে তৎকালীন আসামের চিফ কমিশনার বিদ্যালয়ের গৃহ নির্মাণের জন্য দশ হাজার টাকা মঞ্জুর করেন। উক্ত টাকা, বিদ্যালয়ের তহবিল, ও জনগণের প্রদত্ত অনুদানে বিদ্যালয় ভবনের নির্মাণ কাজ শুরু হয় এবং ১৯০৭ সালে এর সমাপ্তি হয়।


title: হবিগঞ্জ সরকারি উচ্চ বিদ্যালয়

text: বিদ্যালয়ের মোট ভূমির পরিমাণ ২৯.১৮ একর। যার মাঝে বিদ্যালয় ক্যাম্পাসে ভূমির পরিমাণ ৯.৫৮ একর এবং খেলার মাঠের ভূমির পরিমাণ ১৯.৬ একর। সরকারি সিদ্ধান্ত অনুযায়ী বাংলাদেশ উন্মুক্ত বিশ্ববিদ্যালয়ের রিসোর্স সেন্টার স্থাপনের জন্য বিদ্যালয় ক্যাম্পাসের উত্তর-পশ্চিম কোণে ৩৩ শতক ভুমি প্রদান করা হয়েছে। খেলার মাঠের অফিস সংলগ্ন এলাকায় ১.৫ একর ভূমিতে কিবরিয়া পৌর মিলনায়তন স্থাপন করা হয়েছে; যাতে পৌর কর্তৃপক্ষের স্মারক নং হঃপৌঃ/প্রশাঃ/২০০৩-৭৬৭ তাং-০৪/০৬/০৩ মোতাবেক কোনো অর্থ ছাড়াই বিদ্যালয়ের যেকোনো অনুষ্ঠান করার অনুমতি প্রদান করা হয়েছে। বিদ্যালয় প্রাঙ্গনের উত্তর-পশ্চিম দিকে রয়েছে বিদ্যালয়ের পাঞ্জেগানা মসজিদ। বিদ্যালয়ের পশ্চিম সীমানায় ফ্যাসিলিটিজ ডিপার্টমেন্ট প্রদত্ত একটি দোতলা দালানে বিদ্যালয়ের ছাত্রাবাস রয়েছে।


title: হবিগঞ্জ সরকারি উচ্চ বিদ্যালয়

text: প্রতিদিন, বিদ্যালয়ের প্রাত্যহিক সমাবেশের জাতীয় সঙ্গীতের মাধ্যমে প্রাত্যহিক কার্যক্রমের শুরু হয়। সামাবেশের সামনে জাতীয় পতাকা উত্তোলিত হয় এবং সমাবেশ তাতে সম্মান প্রদর্শন করে। সমাবেশের শিক্ষার্থীরা দেশ ও জাতির সেবা করার শপথ নেয়। সমাবেশ শেষে ক্লাস শুরু হয় স্ব স্ব শ্রেণীকক্ষে। শ্রেণী কার্যক্রম দুই শিফটে, রুটিন অনুযায়ী পরিচালিত হয়। বিদ্যালয়ের শিক্ষার্থীদের ইউনিফর্ম হলো সাদা রঙের শার্টপ্যান্ট। শিক্ষার্থীদের থেকে নির্ধারিত ফি'র বিনিময়ে সপ্তাহের পাঁচদিন টিফিন দেয়া হয়, এই ফান্ড পরিচালনার দায়িত্ব থাকে একজন শিক্ষকের উপর। বিজ্ঞান বিভাগের ছাত্রদের ব্যবহারিক পাঠদানের জন্য প্রয়োজনীয় যন্ত্রপাতি ও উপকরণসহ বিদ্যালয়ের রয়েছে তিনটি ঐতিহ্যবাহী বিজ্ঞানাগার। এছাড়া রয়েছে প্রায় ছয় হাজারেরও বেশি বই নিয়ে গঠিত বিদ্যালয় গ্রন্থাগার।


title: হবিগঞ্জ সরকারি উচ্চ বিদ্যালয়

text: বিদ্যালয়ে বিজ্ঞান, মানবিক, ও ব্যবসায় শিক্ষা এই তিনটি শাখা চালু রয়েছে। বিদ্যালয়ের শিক্ষার মানোন্নয়নে ২০০৫ খ্রিস্টাব্দ থেকে প্রধান শিক্ষকের নেতৃত্বে প্রতিবার বার্ষিক পরীক্ষা শেষে অভিভাবকবৃন্দের উপস্থিতিতে মতবিনিময় সভা অনুষ্ঠিত হয়ে থাকে। এই কাজে সহায়তার লক্ষ্যে পঞ্চম ও অষ্টম শ্রেণীর শিক্ষার্থীদের জন্য চালু রয়েছে বিশেষ কোচিং কার্যক্রম।


title: হবিগঞ্জ সরকারি উচ্চ বিদ্যালয়

text: সাধারণ পাঠ্যপুস্তকের শিক্ষার বাইরে সাহিত্য ও সংস্কৄতি অঙ্গনে বিদ্যালয়ের শিক্ষার্থীরা বিভিন্ন প্রতিযোগিতায় অংশগ্রহণ করে থাকে। বিভিন্ন ধরণের সাহিত্য ও সাংস্কৃতিক অনুষ্ঠান যেমন- সাধারণ জ্ঞান, উপস্থিত ও নির্ধারিত বক্তৃতা, বিতর্ক, সংগীত, আবৃত্তি, হামদ্, নাত-এ-রাসূ্ল ইত্যাদি প্রতিযোগিতায় অংশগ্রহণ করে থাকে বিদ্যালয়ের শিক্ষার্থীরা। প্রতি বছরই বিদ্যালয়ে বার্ষিক মিলাদ মাহফিলের আয়োজন করা হয়ে থাকে। বিদ্যালয়ের হিন্দু ছাত্রগণ বিদ্যালয় ক্যাম্পাসে প্রতিবছর সরস্বতী পূজাও উদযাপন করে আসছে। বিদ্যালয়ের রয়েছে বিএনসিসি, স্কাউট, কাব ও ব্যান্ডদল। বিদ্যালয়ের বিভিন্ন অনুষ্ঠানসহ জাতীয় ও আন্তর্জাতিক বহুবিধ অনুষ্ঠানে স্কাউটদল অংশগ্রহণ করে থাকে তারা। অত্র বিদ্যালয়ের স্কাউটরা প্রেসিডেন্ট এ্যাওয়ার্ডসহ বিভিন্ন গুরুত্বপূর্ণ প্রতিযোগিতায় অংশগ্রহণ নিশ্চিত করে গৌরবোজ্জ্বল সফলতা অর্জনে সক্ষম হয়ে আসছে। বিদ্যালয়ের বিএনসিসি কার্যক্রম শুরু হয় ১৯৮৩ সালে। এই প্লাটুনটি প্রতিষ্ঠালগ্ন থেকেই ক্যাডেটদের দ্বারা পরিচালিত হয়ে আসছে।


title: হবিগঞ্জ সরকারি উচ্চ বিদ্যালয়

text: এই বিদ্যালয়ে, বাংলাদেশ উন্মুক্ত বিশ্ববিদ্যালয় (বাউবি) পরিচালিত এসএসসি প্রোগ্রাম ১৯৯৫ সনে শুরু হয়। ১৯৯৫ সনে অত্র বিদ্যালয় টিউটোরিয়াল কেন্দ্রে প্রথম বর্ষে ৫৩জন শিক্ষার্থী ভর্তি হয়। তখন থেকে বিদ্যালয়ে এই কার্যক্রম নিয়মিত অব্যাহত আছে।


title: সৈয়দ নাসির উদ্দীন

text: সিপাহসালার সৈয়দ নাসির উদ্দীন; সিলেট বিজেতা হযরত শাহ জালালের অন্যতম সঙ্গী অনুসারী ও সিলেট অভিযানে প্রেরিত মুসলিম বাহিনীর প্রধান সেনাপতি ছিলেন। সিলেটের ইতিহাসে বহুল আলোচিত তরফ রাজ্য ১৩০৪ খ্রিস্টাব্দে তাঁর মাধ্যমে বিজিত হয়। সিলেট বিভাগের হবিগঞ্জ জেলায় মুড়ারবন্দ নামক স্থানে সিপাহসালার সৈয়দ নাসির উদ্দীনের মাজার অবস্থিত। তাঁর জন্ম ও মৃত্যুর তারিখ সম্পর্কে জীবনী গ্রন্থে আনুমানের ভিত্তিতে ১২৫০ সালে জন্ম হয়েছে এবং শাহ জালালের মৃত্যুর পূর্বে (১৩৪৬ খ্রিস্টাব্দের পুর্বে ) তিনি মৃত্যুর বরণ করেন বলে উল্লেখ্য রয়েছে।


title: সৈয়দ নাসির উদ্দীন

text: আরবের বাগদাদ শহরে বসবাসরত হযরত আলী (রাঃ) এর বংশের অধস্তন পুরুষ সৈয়দ হাসান আরাবী ছিলেন সিপাহসালার সৈয়দ নাসির উদ্দীনের পিতা। তাঁর ঊর্ধতন বংশ পুরুষ ছিলেন; যতাক্রমেঃ হযরত আলী (রাঃ) -> হুসাইন ইবন আলী -> ইমাম জয়নুল আবেদীন -> ইমাম বাকের -> ইমাম জাফর সাদেক -> ইমাম মুসা কাজেম -> ইমাম আলী রেজা-> ইমাম মোহাম্মদ তকী -> ইমাম নকী আল হাদী -> ইমাম হাসান আসকারী -> ইমাম মাহদী আল মন্তজিন -> সৈয়দ আবুল ফজল -> সৈয়দ আবুল ফাত্তাহ -> সৈয়দ দাউদ আ'তায়ী -> সৈয়দ হাসান আরাবী


title: সৈয়দ নাসির উদ্দীন

text: হযরত আলী (রাঃ) এর বংশে হযরত ইমাম হুসাইন (রাঃ) দিক থেকে সৈয়দ পরিবারে আরবের বাগদাদ নগরীতে সিপাহসালার সৈয়দ নাসির উদ্দীনের জন্ম হয়। তাঁর বংশধররা তত্কালে বাগদাদের আব্বাসী রাজপরিবারের সঙ্গে আত্মীয়তা সূত্রে সম্পৃক্ত ছিলেন। বিভিন্ন কারণে রাজপরিবারের সাথে নিজ বংশের কহল বিবাদ বাধিলে বীতশ্রদ্ধ হয়ে তার বংশের অনেকেই বাগাদাদ ত্যাগ করে ভারত আগমন করেন এবং তথায় স্থায়ী ভাবে বসবাস শুরু করেন। তাদের মধ্যে সিপাহসালার সৈয়দ নাসির উদ্দীনও ছিলেন। পরিবারের ব্যয় ভার নির্বাহের জন্য সিপাহসালার সৈয়দ নাসির উদ্দীন দিল্লীর সুলতানের অধীনে সৈনিক বিভাগে চাকুরী নেন। পরবর্তিতে (১৩০৩ খ্রিঃ) সিপাহসালার পদে উন্নত হয়ে দিল্লী হতে বাংলাদেশে সিলেটাভিমূখে (শ্রীহট্টে) রাজা গৌড় গোবিন্দের হাতে প্রতারির মুসলমানদের সহায়তায় প্রেরিত হন। পথিমধ্যে পূর্বে প্রেরিত সিকান্দর গাজীর সাথে সোনারগাঁয় ও আরব হতে আগত প্রখ্যাত আউলিয়া হযরত শাহ জালাল (রঃ) এর সাথে ত্রিবেণীতে দেখা হয়। সেখান থেকে দিল্লীর সুলতানী আদেশানুসারে শাহ জালাল ও সিকান্দর গাজীর সম্মতিক্রমে সেনা বাহিনীর প্রধান হয়ে সিলেট অভিযানে রওয়ানা হন। সিলেট বিজয় সমাপ্ত করে শাহ জালালের আদেশে বারজন সঙ্গী দরবেশদের নিয়ে ১৩০৪ সালে তরফের সামন্ত "ত্রিপরা রাজা" আচানক নারায়নকে শায়েস্তা করতে তরফ রাজ্যে গমন করেন। তরফের অত্যাচারী ত্রিপরা রাজা আউলিয়াগণের আগমন সংবাদ অবগত হয়ে বিনা সমরে রাজ্য পরিত্যাগ করে ত্রিপুরার রাজাদের আশ্রয়ে চলে যায়। এদিকে তরফ রাজ্য সিপাহসালার সৈয়দ নাসির উদ্দীনের অধিকারে আসে। উল্লেখ্য যে, সিপাহসালার সৈয়দ নাসির উদ্দীনের সাথে বার জন আউলিয়া তরফ রাজ্যে আগমন করেছিলেন। তাঁদের প্রভাবে তরফ রাজ্য বিজিত হওয়ায় এটি বার আউলিয়ার মুলুক বলে খ্যাত হয়। অতপর তরফে মোসলমানদের অধিপত্য প্রতিষ্ঠিত হলে, উক্ত বার আউলিয়া ইসলামের বাণী নিয়ে ভিন্ন ভিন্ন স্থানে গমন পূর্বক ধর্ম সাধনায় নিয়োজিত হন। তাঁদের অধ্যুষিত স্থানে নিজ নিজ নামে একেকটি দরগাহ বা মাজার বিদ্যমান আছে। এদিকে সিপাহসালার সৈয়দ নাসির উদ্দীন তরফের শাসনভার প্রাপ্ত হন। তিনি সৈন্য গণ সহ যে স্থানে বাস করে রাজ্য পরিচালনা করেন, সে স্থান লস্কর পুর নামে খাত্য হয়। সিপাহসালার সৈয়দ নাসির উদ্দীন সময় সময় সিলেট গিয়ে দরবেশ শাহ জালালের সাথে সাক্ষাত করতেন। এক সময় তিনি এক স্বপ্ন দেখে বুঝতে পারেন যে তাঁর পরকালের যাত্রার ডাক এসে গেছেন। তাই তিনি সিলেট গমন পূর্বক শাহ জালালের সাথে শেষ দেখা করেন। শাহ জালালের সাথে শেষ দেখার উল্লেখ করে সৈয়দ মোস্তফা কামাল সহ ঐতিহাসিকগণ লিখেন যে, শাহ জালালের পূর্বে তিনি (সিপাহসালার সৈয়দ নাসির উদ্দীন) পরলোক গমন করেন সিপাহসালার সৈয়দ নাসির উদ্দীনের পরে তাঁর পুত্র সিরাজ উদ্দীন তরফের শাসনভার প্রাপ্ত হন। এই সিরাজ উদ্দীনের থেকে সিপাহসালার সৈয়দ নাসির উদ্দীনের বংশ বিস্তৃত হয়। পরবর্তিতে তাঁর বংশ হতে ওলী-আউলিয়া, শিক্ষাবিদ, রাজনীতিবিদ সহ অনেক জ্ঞানী-গুণীর আবির্ভাব ঘটে। মুলক-উল-উলামা, আরাকান রাজ্যের রাজ দরবারী সৈয়দ মুসা, কুতুব-উল-আউলিয়া, বিখ্যাত সাধক গদাহাসন, শাহ নূরী, মধ্য্যযোগের মহাকবি সৈয়দ সুলতান, ঐতিহাসিক সৈয়দ মুজতবা আলী, সৈয়দ মোস্তফা আলী, সৈয়দ মুর্তাজা আলী সৈয়দ মোস্তফা কামাল যাঁদের মধ্য অন্যতম।


title: সৈয়দ নাসির উদ্দীন

text: শ্রীহট্টে ইসলাম জ্যোতি সহ বিভিন্ন ঐতিহাসিক গ্রন্থে পাওয়া যায়; শ্রীহট্টের গৌড় রাজ্যের অধিবাসী বুরহান উদ্দীন নামক জৈনক মোসলমান নিজ ছেলের জন্ম উত্সব উপলক্ষে গরু জবাই করে গৌড়ের হিন্দু রাজা গৌড় গোবিন্দের কাছে অপরাধি সাবস্ত হন। ফলে গোবিন্দ বুরহান উদ্দীনের শিশু ছেলেকে ধরে নিয়ে হ্ত্যা করে। বুরহান উদ্দীন বাংলার তত্কালীন রাজা শামস উদ্দীন ফিরুজ শাহের নিকট গিয়ে এই নিষ্ঠুর হ্ত্যা কাণ্ডের অভিযোগ করলে রাজা তাঁর ভাগিনে সিকান্দর গাজীকে প্রখণ্ড সৈন্য বাহিনীর সঙ্গে শ্রীহট্টের গৌড় রাজ্যে প্রেরণ করেন। শাহী সৈন্য যখন ব্রহ্মপুত্র নদী পার হতে চেষ্টা করে তখনই রাজা গোবিন্দ ভোতিক শক্তির সাহায্যে মুসলিম সৈন্যের উপর অগ্নীবাণ নিক্ষেপ করে সমস্ত চেষ্টাকে বিফল করে ফেলে। গোবিন্দের ঐন্দ্রজালিক শক্তির প্রভাবে সিকান্দর গাজীর প্রতিহ্ত ও বিফল মনোরথের সংবাদ দিল্লীর সম্রাট আলাউদ্দীন খিলজীর নিকট পৌছলে সম্রাট এ সংবাদে মর্মাহত হন। পরবর্তিতে সম্রাট তাঁর রাজদরবারী আমেল-উলামা সহ জ্যোতিষদের সাথে আলোচনায় এই মর্মে অবহিত হন যে, সুলতানের সেনাবাহিনীতে আধ্যাতিক শক্তি সম্পন্ন এক ব্যক্তি রয়েছে, তাঁর নেতৃত্বে অভিযান প্রেরণ করা হলে গৌড়গোবিন্দের যাদু বিদ্যার মোকাবেলা করে সিলেট বা শ্রীহট্ট জয় সম্ভব হবে। জ্যোতিষিরা উক্ত আধ্যাতিক শক্তি সম্পন্ন ব্যক্তির পরিচয়ের পন্থা হিসেবে এও বলে ছিল, আগামী দুই/এক রাত্রের মধ্যে দিল্লী নগরীতে প্রখণ্ড ঝড় বৃষ্টিতে সমস্ত নগরী ভেসে যাবে, প্রতিটি ঘর বাড়ির বিষম ক্ষতি লক্ষিত হবে, কোথায় কোন প্রদিপ থাকবেনা একটি মাত্র তাবু ব্যতিত। সম্রাট জ্যোতিষদের কথামত অনুসন্ধান করে সেই ঝড় বৃষ্টির রাতে দেখতে ফেলেন এক জন সাধারণ সৈনিক একটি তাবুতে একাগ্র মনে বসে কোরান পড়রছেন। সম্রাট সেখানে উপস্থিত হয়ে তাঁর সব বিষয় অবগত হয়ে সিলেট অভিযানের নেতৃত্ব দেয়ার অনুরুধ জানান। তিনি সৈয়দ নাসির উদ্দীন সম্রাটের আদেশে সম্মত হলে সম্রাট তাঁকে সিপাহসালার সনদ প্রদানের মাধ্যে সিকান্দর গাজীর কাছে প্রেরণ করেন। সে থেকে তিনি সৈয়দ নাসির উদ্দীন হতে সিপাহসালার সৈয়দ নাসির উদ্দীন নামে খ্যাত হন।


title: সৈয়দ নাসির উদ্দীন

text: সিলেট আসার পথে বিভিন্ন স্থানে শাহ জালাল আউলিয়ার কেরামতি ও আলৌকিক বিভিন্ন ঘটনায় শ্রীহট্টের (সিলেট) রাজা গোবিন্দ ভীতশ্রদ্ধ হয়। শাহ জালাল (রঃ) সিপাহসালার সৈয়দ নাসির উদ্দীনের নেতৃত্বে নিজ সৈন্য বাহিনী নিয়ে সিলেটের চৌকি পরগনায় উপস্থিত হইলে রাজা গৌড় গোবিন্দ তাদেরকে প্রতিরোধ করার লক্ষে যাদু মন্ত্র সহ এক প্রকাণ্ড লৌহ ধুনুক শাহ জালালের কাছে প্রেরণ করে । যার শর্ত ছিল যদি কেহ একা উক্ত ধনুকের জ্যা ছিন্ন করতে পারে তখন গোবিন্দ রাজ্য ছেড়ে চলে যাবে। শাহ জালাল তাঁর দলের লোকদের ডেকে বললেন; যে ব্যক্তির সমস্ত জীবনে কখনও ফজরের নামাজ কাজা হয় নাই বা বাদ পরে নাই একমাত্র সেই পারবে গোবিন্দের লৌহ ধনুক "জ্যা" করতে। অতপর মুসলিম সৈন্য দলের ভেতর অনুসন্ধান করে সিপাহসালার সৈয়দ নাসির উদ্দীনকে উপযুক্ত পাওয়া গেল এবং তিনিই ধনুক জ্যা করলেন। সিপাহসালার সৈয়দ নাসির উদ্দীনের অলৌকিক ঘটনা সমুহের মধ্যে তাঁর কবর বা মাজার উত্তর দহ্মিণ হতে পূর্ব পশ্চিমে মুড়ে যাওয়া নিয়ে বহুল প্রচারিত আছে। ঘটনাটি ছিল এমনঃ সিপাহসালার সৈয়দ নাসির উদ্দীন মৃত্যুর পূর্বে তার ভক্ত সহচর দিগকে নসিয়ত করেছিলেন; মৃত্যুর পরে তাঁকে যেন পূর্ব পশ্চিম করে দাফন করা হয়। তত্কালীন আলিম সমাজের আপত্তির মুখে সিপাহসালার সৈয়দ নাসির উদ্দীনের ভক্ত সহচরগণ তাঁর নসিয়ত উপেক্ষা করে ইসলামি নিয়মানুসারে তাঁকে উত্তর দক্ষিণ করেই দাফন করা হয়। দাফন কার্য্য শেষে সকল লোক তাঁর হতে চল্লিশ কদমের ব্যবধান পার হতে না হতেই এক প্রকণ্ড শব্দ শুনে উপস্থিত লোক জন পিছে ফিরে তাকিয়ে দেখতে পান সিপাহসালার সৈয়দ নাসির উদ্দীনের কবর মুড়ে গিয়ে পূর্ব পশ্চিম হয়ে রয়েছে। তৎক্ষনাত সকলে ইসলামিক কলেমা "আল্লাহু আকবার" ধ্বণি দিয়ে আউলিয়ার শেষ নসিয়তের কথা স্মরণে নিজের ভুল স্বীকারে আল্লাহর কাছে ক্ষমা প্রার্থনা করেন। শ্রুতির এই স্মৃতিকে আকঁঢ়ে তাঁর কবর খানা আজও পূর্ব পশ্চিম হয়ে কালের সাক্ষি স্বরুপ বিদ্যমান আছে।


title: বামাখ্যাপা

text: বামাখ্যাপা (জন্ম ১২ ফাল্গুন ১২৪৪, মৃত্যু ২ শ্রাবণ ১৩১৮ ) ছিলেন এক হিন্দু তান্ত্রিক। তিনি তারাপীঠে বাস করতেন। তিনি দেবী তারার ভক্ত ছিলেন এবং মন্দিরের কাছে শ্মশানঘাটে সাধনা করতেন। তিনি রামকৃষ্ণ পরমহংসের সমসাময়িক ছিলেন।


title: বামাখ্যাপা

text: ১২ ফাল্গুন ১২৪৪ বঙ্গাব্দে বীরভূমে বামাক্ষ্যাপার জন্ম। তার পিতা ছিলেন সর্বানন্দ চট্টোপাধ্যায়। বামক্ষ্যাপার প্রকৃত নাম বামচরণ চট্টোপাধ্যায়। শৈশব থেকেই দেবভক্তি প্রবল। তিনি দেবী তারার ভক্ত ছিলেন এবং মন্দিরের কাছে শ্মশানঘাটে সাধনা করতেন।


title: বামাখ্যাপা

text: বামাখ্যাপা ছেলেবেলায় গৃহত্যাগ করে তিনি কৈলাশপতি বাবা নামে এক সন্ন্যাসীর শিষ্যত্ব গ্রহণ করেন। কৈলাশপতি বাবা তারাপীঠে থাকতেন। বামাখ্যাপা তারাপীঠেই দ্বারকা নদের তীরে যোগ ও তন্ত্রসাধনা করেন। পরে তিনি নিকটবর্তী মল্লরাজাদের মন্দিরময় গ্রাম মালুটি (অধুনা ঝাড়খণ্ড রাজ্য)তে যান যোগ সাধনার জন্যে। সেখানে দ্বারকার তীরে মৌলাক্ষী দেবীর মন্দিরে সাধনাকালে প্রায় ১৮ মাস অবস্থান করেন।


title: বামাখ্যাপা

text: ক্রমে তিনি তারাপীঠের প্রধান ধর্মীয় ব্যক্তিত্ব হয়ে ওঠেন। ভক্তরা বিশ্বাস করত তাঁর অলৌকিক ক্ষমতা আছে। তাই তাঁরা রোগারোগ্য ও অন্যান্য প্রয়োজনে তাঁর কাছে আসত। বামাখ্যাপা মন্দিরের নিয়মকানুন মানতেন না। এমনকি দেবতার থালা থেকেই নৈবেদ্য তুলে খেয়ে নিতেন। কথিত আছে, নাটোরের মহারানিকে স্বপ্নে দেবী তারার প্রত্যাদেশ পান যে, দেবীপুত্র বলে বামাখ্যাপাকে যেন আগে খাওয়ানো হয়। এরপর থেকে মন্দিরে পূজার আগেই বামাখ্যাপাকে নৈবেদ্য প্রদান এবং তাঁকে অবাধে মন্দিরে বিচরণ করতে দেওয়া হত। আরও কথিত আছে, দেবী তারা ভয়ংকর বেশে বামাখ্যাপাকে দর্শন দিয়েছিলেন এবং পরে মাতৃবেশে কোলে তুলে নিয়েছিলেন। তারাপীঠ শ্মশানে ও দুমকা জেলার মালুটি গ্রামের তার স্মৃতিমন্দির আছে।


title: বামাখ্যাপা

text: সাধক বামাখ্যাপাকে নিয়ে বহু গান, পল্লীগীতি রচিত হয়েছে। তার জীবনী বৃত্তান্ত নিয়ে বাংলা টেলিসিরিয়াল তৈরী হয়েছে।


title: বামাখ্যাপা

text:
মাত্র ১৯ বয়সে ঠাকুর রামকৃষ্ণের সংস্পর্শে আসার পর নরেন্দ্রনাথ বামাখ্যাপাকে দর্শন করার জন্য তাঁর কলেজের সহপাঠী শরৎচন্দ্র চক্রবর্তীকে জানান। শরৎচন্দ্র তাঁকে বলেন, ‘তুমি তো ঠাকুরের দেখা পেয়েছো। আবার কেন সেই ব্রহ্মজ্ঞ পুরুষকে দেখতে চাও?’
ব্রহ্মজ্ঞ পুরুষদের চারটি অবস্থা বালকবৎ, জড়বৎ, উন্মাদবৎ এবং পিশাচবৎ। এই চারটি অবস্থাই ব্যামাক্ষ্যাপার মধ্যে দেখা যেত। কিন্তু ঠাকুর রামকৃষ্ণের মধ্যে পিশাচবৎ ভাবটি অনুপস্থিত ছিল। তাই বামাক্ষ্যাপাকে দেখার জন্য নরেন্দ্রনাথ আকুল হয়ে ওঠেন। শেষে শরৎচন্দ্রকে নিয়ে নরেন্দ্রনাথ চলে এলেন তারাপীঠে। সেখানে বামাক্ষ্যাপা ও নরেন্দ্রনাথ দেখা হয়। আর তাঁর সম্পর্কে বামাক্ষ্যাপা তাঁর বন্ধু শরৎচন্দ্রকে বললেন, এই যুবক একদিন ধর্মের মুখ উজ্জ্বল করবে।


title: বামাখ্যাপা

text:
দ্বারকানাথ ঠাকুর ব্রাহ্ম হলেও তিনি বামাক্ষ্যাপাকে দেখার জন্য তারাপীঠে গিয়েছিলেন। সেখানে দুজনার কিছুক্ষণ কথা হয়। কথিত আছে, ফেরার সময় বামাক্ষ্যাপা মহর্ষিকে বললেন,
ফেরার পথে সেই মাঠ এবং ছাতিম গাছ দেখে তিনি চমৎকৃৎ হলেন। সেখানে বসে ধ্যানে মগ্নও হলেন। তিনি ঠিক করেন সেখানে তিনি আশ্রম স্থাপন করবেন। পরবর্তী কালে ওখানেই শান্তিনিকেতনপ্রতিষ্ঠিত হয়।


title: বামাখ্যাপা

text:
বাংলার বাঘ স্যার আশুতোষ মুখোপাধ্যায় ১৯০১ খ্রিস্টাব্দে তাঁর মা এবং স্ত্রীকে নিয়ে তারাপীঠে বামাক্ষ্যাপাকে দর্শন করার জন্য গিয়েছিলেন। আশুতোষ বামাক্ষ্যাপাকে ভক্তিভরে প্রণাম করতেই তিনি বলে উঠেছিলেন,
তিনি তো তখন হাইকোর্টের আইনজীবী। কিন্তু মনে জজ হওয়ার খুব ইচ্ছে ছিল তাঁর। ১৯০৪ সালে তিনি হাইকোর্টের জজ হন।


title: বামাখ্যাপা

text:
রবীন্দ্রনাথ ঠাকুরও একবার চারণকবি মুকুন্দদাসের সঙ্গে তারাপীঠে গিয়ে বামাক্ষ্যাপার সঙ্গে দেখা করার জন্য সারাদিন অপেক্ষা করেছিলেন। সন্ধ্যায় বামাক্ষ্যাপার সঙ্গে তাঁদের দেখা হয়। মুকন্দদাসকে দেখে বামাক্ষ্যাপা বললেন,
উল্লেখ্য, চারণকবির কোমরে একটা রিভলভার গোঁজা ছিল। তারপর তিনি রবীন্দ্রনাথকে বললেন, ‘তোর খুব নামডাক হবে।’ দুজনকে তারামায়ের প্রসাদ খাইয়ে তিনি ছেড়েছিলেন।


title: পিয়ার্স ব্রসনান

text: পিয়ার্স ব্রেন্ডন ব্রসনান (ইংরেজিঃ Pierce Brendan Brosnan, জন্মঃ ১৬মে ১৯৫৩) একজন আইরিশ চলচ্চিত্র অভিনেতা, নিমার্তা ও পরিবেশবাদী। ১৯৮২ সালে তিনি টিভিতে অভিনয় শুরু করেন। তবে ১৯৯৫ সালে তিনি পঞ্চম অভিনেতা হিসেবে ব্রিটিশ চলচ্চিত্র সিরিজ "জেমস বন্ডে" অভিনয় শুরু করলে বিখ্যাত হন। তিনি সর্বমোট চারটি বন্ড ছবিতে ২০০২ সাল পর্যন্ত অভিনয় করেন। পরবর্তী সময়ে তিনি ২০০৪ সালের "জেমস বন্ড ০০৭" ভিডিও গেমসে ১৬ বছরের তরুন বন্ডের কন্ঠরুপ দান করেন। ২০০৫ সালের ম্যাটাডোর চলচ্চিত্র, ২০০৮ সালের মামা মিয়া! চলচ্চিত্র এবং ২০১০ সালের "দ্য ঘোষ্ট রাইটার" চলচ্চিত্রের জন্য তিনি জনপ্রিয়।


title: পিয়ার্স ব্রসনান

text: ব্রসনান ১৯৮০ সালে অষ্ট্রেলিয়ান অভিনেত্রী ক্যাসান্ড্রা হ্যারিসকে বিয়ে করেন। ১৯৯১ সালে হ্যারিসের মৃত্যুর পর তিনি ২০০১ সালে আমেরিকান সাংবাদিক কেলি স্মিথকে বিয়ে করেন। ব্রসনান ২০০৪ সালে মার্কিন নাগরিকত্ব লাভ করেন।


title: পিয়ার্স ব্রসনান

text: সুদর্শন আইরিশ অভিনেতা পিয়ার্স ব্রসনান ১৯৯৫ থেকে ২০০২ সাল পর্যন্ত জেমস বন্ড সিরিজের ‘গোল্ডেন আই’, ‘টুমরো নেভার ডাইজ’, ‘দ্য ওয়ার্ল্ড ইজ নট এনাফ’ এবং ‘ডাই এনাদার ডে’ নামক ব্লকবাস্টার চারটি সুপারহিট ছবিতে তিনি বন্ড চরিত্রে অভিনয় করেন।


title: লক্ষ্মীবাঈ

text: লক্ষ্মী বাঈ (; ; জন্ম: ১৯ নভেম্বর, ১৮২৮ - মৃত্যু: ১৭ জুন ১৮৫৮) ভারতবর্ষের ইতিহাসে বিপ্লবী নেতা হিসেবে চিরস্মরণীয় ব্যক্তিত্ব হয়ে রয়েছেন। এছাড়াও তিনি "ঝাঁসীর রাণী" বা "ঝাঁসী কি রাণী" হিসেবেও সর্বসাধারণের কাছে ব্যাপকভাবে পরিচিত। ব্রিটিশ শাসনামলে ১৮৫৭ সালের ভারতীয় বিদ্রোহের অন্যতম প্রতিমূর্তি ও পথিকৃৎ হয়ে রয়েছেন তিনি। মারাঠা শাসনাধীন ঝাঁসী ভারতের উত্তরাংশে অবস্থিত।


title: লক্ষ্মীবাঈ

text: জন্মকালীন সময়ে তাঁর প্রকৃত নাম ছিল মণিকর্ণিকা এবং ডাক নাম মনু। তিনি মহারাষ্ট্রের মারাঠী করাডে ব্রাহ্মণ পরিবারে জন্মগ্রহণ করেন। ১৯ নভেম্বর, ১৮২৮ খ্রিস্টাব্দে কাশী (বারানসী) এলাকায় তার জন্ম। তার বাবার নাম 'মরুপান্ত তাম্বে' এবং মা 'ভাগীরথী বাঈ তাম্বে'। চার বছর বয়সেই তিনি মাতৃহারা হন। পারিবারিক পরিবেশে বাড়িতে শিক্ষালাভ করেন লক্ষ্মী বাঈ। বিথুরের পেশোয়া আদালতে কর্মজীবন অতিবাহিত করেন তার পিতা। সেখানে পরবর্তীতে নিজ কন্যাকে মনের মতো করে গড়ে তুলতে থাকেন মরুপান্ত তাম্বে। লক্ষী বাঈকে "ছাবিলি" নামে ডাকতেন উষ্ণ হৃদয়ের অধিকারী পিতা।


title: লক্ষ্মীবাঈ

text: বাবা কোর্টের কাজ-কর্মে জড়িত থাকায় রাণী লক্ষ্মী বাঈ ঐ সময়ের অধিকাংশ নারীদের তুলনায় অধিক স্বাধীনতা ভোগ করতে পেরেছিলেন। আত্মরক্ষামূলক শিক্ষালাভের পাশাপাশি ঘোড়া চালনা, আর্চারী শিক্ষাগ্রহণ করেছিলেন তিনি। এছাড়াও তিনি তাঁর বান্ধবীদেরকে নিয়ে নিজস্ব একটি বাহিনী গড়ে তুলেছিলেন।


title: লক্ষ্মীবাঈ

text: ১৮৪২ সালে ঝাঁসীর মহারাজা গঙ্গাধর রাও নিওয়াকরের সাথে বিবাহবন্ধনে আবদ্ধ হন লক্ষ্মী বাঈ। এভাবেই তিনি ঝাঁসীর রাণী হিসেবে পরিচিতি লাভ করেন। বিয়ের পরই তার নতুন নামকরণ হয় "লক্ষ্মী বাঈ" হিসেবে। ১৮৫১ সালে তাদের একটি পুত্র সন্তানের জন্ম হয়। নাম রাখা হয় দামোদর রাও। চার মাস পর সন্তানটি মারা যায়। পুত্র শোক ভুলতে রাজা এবং রাণী উভয়েই আনন্দ রাওকে দত্তক নেন। আনন্দ রাও ছিলেন গঙ্গাধর রাওয়ের জ্যেঠাতো ভাইয়ের ছেলে। জীবিত থাকা অবস্থায় ঝাঁসীর রাজা তার পুত্রের মৃত্যু রহস্য কখনো উদঘাটন করতে পারেননি। ঝাঁসীর মহারাজা গঙ্গাধর রাও ২১ নভেম্বর, ১৮৫৩ সালে মৃত্যুবরণ করেন।


title: লক্ষ্মীবাঈ

text: আনন্দ রাওকে দত্তক নেয়ায় ইস্ট ইন্ডিয়া কোম্পানীর গভর্নর জেনারেল লর্ড ডালহৌসী'র "দখল স্বত্ত্ব বিলোপ নীতির" কারণে তার সিংহাসন আরোহণে প্রতিবন্ধকতার পরিবেশ সৃষ্টি হয়। ডালহৌসী জানান যে, ঝাঁসীর সিংহাসনে প্রকৃত উত্তরাধিকারী নেই এবং ঝাঁসীকে কোম্পানীর নিয়ন্ত্রণাধীনে নেয়া হবে। মার্চ, ১৮৫৪ সালে ঝাঁসীর রাণীর নামে বার্ষিক ৬০,০০০ ভারতীয় রূপি ভাতা হিসেবে মঞ্জুর করা হয় এবং ঝাঁসীর কেল্লা পরিত্যাগ করার জন্য হুকুম জারী হয়।


title: লক্ষ্মীবাঈ

text: ১০ মে ১৮৫৭ সাল। ঐদিন মিরাটে ভারতীয় বিদ্রোহের সূচনা ঘটে। চারদিকে গুজব ছড়িয়ে পড়ে যে, "লি ইনফিল্ড রাইফেলের" আচ্ছাদনে শুকরের মাংস এবং গরুর চর্বি ব্যবহার করা হয়। এরপরও ব্রিটিশ শাসকগোষ্ঠী রাইফেলে শুকরের মাংস এবং গরুর চর্বির ব্যবহার অব্যাহত রাখে। তারা বিবৃতি দেয় যে, যারা উক্ত রাইফেল ব্যবহারে অসম্মতি জানাবে তাদের বিরুদ্ধে কঠোর ব্যবস্থা নেয়া হবে। এবং আদেশ অমান্যকারীদের বিরুদ্ধে ব্যবস্থা নিতেও শুরু করে ব্রিটিশ কর্তৃপক্ষ। এই বিদ্রোহে সিপাহীরা অনেক ব্রিটিশ সৈন্যসহ ইস্ট ইন্ডিয়া কোম্পানীতে নিযুক্ত কর্মকর্তাদেরকে হত্যা করে।


title: লক্ষ্মীবাঈ

text: ঐ সময়ে লক্ষ্মী বাঈ তার বাহিনীকে নিরাপদে ও অক্ষত অবস্থায় ঝাঁসী ত্যাগ করাতে পেরেছিলেন। সমগ্র ভারতবর্ষব্যাপী প্রবল গণআন্দোলন ছড়িয়ে পড়ে। এই চরম মুহুর্তে ব্রিটিশ কর্তৃপক্ষ অন্যত্র মনোযোগের চেষ্টা চালায়। লক্ষ্মী বাঈ একাকী ঝাঁসী ত্যাগ করেন। তার নেতৃত্বে ঝাঁসী শান্ত ও শান্তিপূর্ণ অবস্থা বজায় রয়েছিল। হলদী-কুমকুম অনুষ্ঠানে ঝাঁসীর রমণীরা শপথ গ্রহণ করেছিল যে, যে-কোন আক্রমণকেই তারা মোকাবেলা করবে এবং প্রতিপক্ষের আক্রমণকে তারা ভয় পায় না।


title: লক্ষ্মীবাঈ

text: এ প্রেক্ষাপটে তিনি ব্রিটিশদের বিরুদ্ধে আক্রমণ পরিচালনায় দ্বিধাগ্রস্থ হয়ে পড়েন। ৮ জুন, ১৮৫৭ সালে "জোখন বাগে" ইস্ট ইন্ডিয়া কোম্পানীতে কর্মরত কর্মকর্তাসহ স্ত্রী-সন্তানদের উপর গণহত্যার বিষয়ে তার ভূমিকা নিয়ে বেশ বিতর্ক রয়েছে। অবশেষে তার দ্বিধাগ্রস্থতা কেটে যায় যখন ব্রিটিশ সৈন্যরা "স্যার হিউজ রোজের" (লর্ড স্ট্রাথনায়র্ন) নেতৃত্বে ঘাঁটি গেড়ে বসে এবং ২৩ মার্চ, ১৮৫৮ তারিখে ঝাঁসী অবরোধ করে। লক্ষ্মী বাঈ তার বাহিনীর সামনে দাঁড়িয়ে নেতৃত্ব দেন এবং এ অবরোধের প্রেক্ষাপটে তিনি প্রচণ্ডভাবে ক্রুদ্ধ হয়ে পড়েন। ঝাঁসী এবং লক্ষ্মী বাঈকে মুক্ত করতে বিশ হাজার সৈনিকের নিজস্ব একটি দলের নেতৃত্ব দিয়েছিলেন অন্যতম বিদ্রোহী নেতা "তাতিয়া তোপে"। তবে, ব্রিটিশ সৈন্যদলে সৈনিকের সংখ্যা ছিল মাত্র ১,৫৪০জন। স্বল্প সৈনিক থাকা স্বত্ত্বেও তাতিয়া তোপে ব্রিটিশ সৈন্যদের অবরোধ ভাঙ্গতে পারেননি। ব্রিটিশ সৈনিকেরা ছিল প্রশিক্ষিত এবং শৃঙ্খলাবদ্ধ যা প্রতিপক্ষের আনাড়ী ও অনভিজ্ঞ সৈনিকেরা তাদের ৩১ মার্চের আক্রমণে টিকতে পারেনি। লক্ষ্মী বাঈয়ের নিজস্ব বাহিনী এ আক্রমণ সহ্য করতে পারেনি। আক্রমণের তিন দিন পর ব্রিটিশ সৈন্যদল দূর্গের দেয়ালে ফাটল ধরায় এবং ঝাঁসী শহরটি করায়ত্ব করে নেয়। এর পূর্বেই এক রাতে দূর্গের দেয়াল থেকে সন্তানসহ লাফ দিয়ে লক্ষ্মী বাঈ প্রাণরক্ষা করেন। ঐ সময় তাঁকে ঘিরে রেখেছিল তার নিজস্ব একটি দল, যার অধিকাংশই ছিল নারী সদস্য।


title: লক্ষ্মীবাঈ

text: আনন্দ রাওকে সাথে নিয়ে রাণী তার বাহিনী সহযোগে বাণিজ্যিক বিনিয়োগের উর্বর ক্ষেত্র কাল্পীতে যান। সেখানে তিনি অন্যান্য বিদ্রোহী বাহিনীর সাথে যোগ দেন। তাতিয়া তোপের নেতৃত্বেও একটি বিদ্রোহী দল ছিল।এরপর রাণী লক্ষ্মী বাঈ এবং তাতিয়া তোপে গোয়ালিয়রের দিকে রওনা দেন। সেখানে তাদের যৌথবাহিনী গোয়ালিয়রের মহারাজার দলকে পরাজিত করে। পরাজিত বাহিনীর সদস্যরা পরবর্তীতে যৌথবাহিনীর সাথে একত্রিত হয়। তারপর কৌশলগত অবস্থানে থাকা গোয়ালিয়রের কেল্লা দখল করে বাঈ এবং তোপের সম্মিলিত বাহিনী। ১৭ জুন, ১৮৫৮ সালে ফুল বাগ এলাকার কাছাকাছি "কোটাহ-কি সেরাইয়ে" রাজকীয় বাহিনীর সাথে পূর্ণোদ্দম্যে যুদ্ধ চালিয়ে শহীদ হন রাণী। পরবর্তীতে আরো তিনদিন পর ব্রিটিশ সেনাদল গোয়ালিয়র পুণর্দখল করে। যুদ্ধ শেষে ব্রিটিশ কর্তৃপক্ষের পক্ষে জেনারেল হিউজ রোজ তার প্রতিবেদনে উল্লেখ করেন যে,


title: লক্ষ্মীবাঈ

text: রাণী লক্ষ্মী বাঈ ভারতবর্ষের 'জাতীয় বীরাঙ্গনা' হিসেবে ব্যাপক পরিচিতি পান। তাঁকে ভারতীয় রমণীদের সাহসী প্রতীক ও প্রতিকল্প হিসেবে চিত্রিত করা হয়েছে। সুভাষ চন্দ্র বসু'র নেতৃত্বাধীন আজাদ হিন্দ ফৌজের প্রথম নারী দলের নামকরণ করেন রাণী লক্ষ্মী বাঈকে স্মরণপূর্ব্বক।


title: লক্ষ্মীবাঈ

text: ভারতীয় মহিলা কবি "সুভদ্রা কুমারী চৌহান" (১৯০৪-১৯৪৮) রাণী লক্ষ্মী বাঈকে স্মরণ করে একটি কবিতা লিখেন। কবিতার নামকরণ করা হয় "ঝাঁসী কি রাণী", যাতে "জাতীয় বীরাঙ্গনা" হিসেবে তাঁকে উল্লেখ করেছেন তিনি।


title: লক্ষ্মীবাঈ

text:
১৮৭৮ সালে "কর্ণেল ম্যালসন" লিখিত ""দ্য হিস্ট্রি অব দ্য ইন্ডিয়ান মুটিনি"" পুস্তকে লক্ষ্মী বাঈ বিষয়ে আলোকপাত করেন। তিনি লিখেন,
সাম্প্রতিককালে, ২১ জুলাই, ২০১১ তারিখে লক্ষ্মী বাঈকে "বিশ্বের শীর্ষ ১০ জন ডানপিটে রমণীদের একজন" হিসেবে চিহ্নিত করা হয়েছে, যারা তাদের স্বামীদের কাছ থেকে সক্রিয় সহযোগিতা পেয়েছিলেন। টাইম ম্যাগাজিনে এ তথ্য প্রকাশ করা হয়। তালিকায় ঝাঁসীর রাণীর অবস্থান ছিল ৮ম।


title: লক্ষ্মীবাঈ

text: ব্রোঞ্জ মূর্তিতে খচিত ভাস্কর্য্যে রানী লক্ষ্মী বাঈকে ঝাঁসী এবং গোয়ালিয়র - উভয় শহরেই ঘোড়ায় আরোহিত অবস্থায় অঙ্কিত করা হয়েছে।মহাশ্বেতা দেবী ""ঝাঁসী কি রাণী"" নামে একটি বই লিখেছেন। বইটি ইংরেজীতে অনুবাদ করেন "সাগরী" এবং "মন্দিরা সেনগুপ্তা"। উক্ত বইয়ে রাণী লক্ষ্মী বাঈ সম্বন্ধে ব্যাপক ও বিস্তৃতভাবে আলোকপাত করা হয়েছে। এতে ঐতিহাসিক দলিলপত্রাদি, প্রচলিত লোকগাঁথা, কবিতাসমগ্র এবং মুখে মুখে চলে আসা বিভিন্ন তথ্যাবলী সমন্বয় করার মাধ্যমে গবেষণা করা হয়। ঐতিহাসিক দলিলগুলোর অধিকাংশই ঝাঁসীর রাণীর নাতি জি.সি. তাম্বের কাছ থেকে সংগ্রহ করা হয়। বাংলা ভাষায় লিখিত মূল বইটি ১৯৫৬ সালে প্রকাশিত হয়, যার আইএসবিএন নং হলোঃ ৮১-৭০৪৬-১৭৫-৮।


title: স্প্যানিশ আর্মাডা

text: স্প্যানিশ আর্মাডা (ইংরেজিঃ Spanish Armada,স্প্যানিশঃ Grande y Felicísima Armada) হচ্ছে মধ্যশতকের রাজকীয় স্পেনের নৌবাহিনীর একটি জাহাজ বহর। একে বলা হত সবচেযে বড় ও সৌভাগ্যের নৌজাহাজ বহর। এই বহরে ২২ টি যুদ্ধ জাহাজ, অস্ত্রসজ্জিত ১০৮টি বাণিজ্যিক জাহাজ ছিল। এই বহরে স্পেন ছাড়াও পর্তুগালের সমর জাহাজ ছিল। ১৫৮৫ সাল থেকে ১৬০৪ সাল পর্যন্ত চলমান অ্যাংলো-স্প্যানিশ যুদ্ধে ১৫৮৮ সালের তৎকালিন নেদারল্যান্ডস উপকূলের গ্রেভলাইন রণক্ষেত্রে ইহা ধ্বংস হয়। এক পক্ষে ছিল ব্রিটিশ সাম্রাজ্য ও তৎকালিন ইউনাইটেড প্রভিয়েন্স (বর্তমান নেদারল্যান্ডস) এবং অপর পক্ষে ছিল স্পেন ও পর্তুগাল।


title: ভারতের শক্তি নীতি

text: ভারতের শক্তি নীতিতে মোটামুটি দেশের ক্রমবর্ধমান বিদ্যুৎ ঘাটতি, এবং অচিরাচরিত বিদ্যুৎশক্তির (বিশেষত পারমাণবিক, সৌর ও বায়ু বিদ্যুৎ) ব্যবহার বৃদ্ধির উপর গুরুত্ব আরোপ করা হয়।


title: ভারতের শক্তি নীতি

text: ভারতের ৭০% বিদ্যুৎ ফসিল জ্বালানি ও ৪০% বিদ্যুৎ কয়লা থেকে উৎপাদিত হয়। খনিজ তেল ও প্রাকৃতিক গ্যাস থেকে উৎপাদিত বিদ্যুৎশক্তির শতকরা হার যথাক্রমে ২৪% ও ৬%। বিদ্যুৎ চাহিদার জোগান দিতে ভারতকে ফসিল জ্বালানির আমদানির উপর গভীরভাবে নির্ভর করতে হয়। ২০৩০ সালের মধ্যে ভারতের বিদ্যুৎ আমদানির উপর নির্ভরশীলতা দেশের মোট বিদ্যুৎ ব্যবহারের ৫৩% ছাড়িয়ে যাবে। ২০০৯-১০ সালে দেশের মোট খনিজ তেল আমদানির পরিমাণ ছিল ১৫৯.২৬ মিলিয়ন টন; যা দেশের ৮০% আভ্যন্তরিণ খনিজ তেল চাহিদার জোগান দিয়েছিল। এই আমদানি ছিল দেশের মোট তেল আমদানির ৩১%। ভারতের বিদ্যুৎ শিল্পের মূল সমস্যা কয়লার অপ্রতুলতা। এর ফলে ২০১০ সালে ভারতের কয়লার আমদানি ১৮% বাড়াতে হয়েছে।


title: ভারতের শক্তি নীতি

text: দ্রুত আর্থিক উন্নয়নের ফলে ভারত এখন বিশ্বের দ্রুত বাড়তে থাকা বিদ্যুৎ বাজারগুলির একটি। মনে করা হচ্ছে, ২০৩৫ সালের মধ্যে বিশ্বের বিদ্যুৎ ব্যবহারের পরিমাণ ১৮% বৃদ্ধি পেলে বিশ্ব বিদ্যুৎ চাহিদার নিরিখে ভারত দ্বিতীয় স্থান অধিকার করবে। একদিকে যেমন দেশে বিদ্যুতের চাহিদা উর্ধ্বমুখী, অন্যদিকে তেমনি ভারতের সঞ্চিত ফসিল জ্বালানির পরিমাণ কম। তাই দেশে পুনর্নবীকরণযোগ্য বিদ্যুৎ ও পারমাণবিক বিদ্যুৎ শিল্পের প্রসার ঘটানোর পরিকল্পনা গ্রহণ করা হয়েছে। ভারতের বায়ুবিদ্যুতের বাজার বিশ্বে পঞ্চম বৃহত্তম। ২০২২ সালের মধ্যে দেশের সৌরবিদ্যুৎ উৎপাদন ২০ গিগাওয়াট করার চেষ্টা চালানো হচ্ছে। তাছাড়া আগামী ২৫ বছরে দেশের পারমাণবিক বিদ্যুৎ উৎপাদন ক্ষমতা ৪.২% থেকে বাড়িয়ে ৯% করার চেষ্টা করা হচ্ছে। দেশে পাঁচটি পারমাণবিক চুল্লি রয়েছে (বিশ্বে তৃতীয়)। ২০২৫ সালের মধ্যে আরও ১৮টি পারমাণবিক চুল্লি (বিশ্বে দ্বিতীয়) গড়ে তোলার পরিকল্পনাও আছে।


title: কালীঘাট পটচিত্র

text: কালীঘাট পটচিত্র উনিশ শতকের বাংলার একটি চিত্রকলা। কলকাতার কালীঘাট অঞ্চলে কালীমন্দিরের কাছে এই চিত্রশিল্প বিকাশলাভ করেছিল। সেকালে এই সব পটচিত্র মন্দিরের তীর্থযাত্রীরা স্মারক হিসেবে কিনে নিয়ে যেত। কালে কালে এই চিত্রকলা ভারতীয় চিত্রকলার একটি স্বতন্ত্র ঘরানায় পরিণত হয়। হিন্দু দেবদেবী ও অন্যান্য পৌরাণিক চরিত্র ও সমসাময়িক নানা ঘটনার ছবি ছিল এই চিত্রকলার বৈশিষ্ট্য।


title: সিক্রেট ইন্টেলিজেন্স সার্ভিস

text: সিক্রেট ইন্টেলিজেন্স সার্ভিস বা এমআই৬ যুক্তরাজ্যীয় সরকার তথা ব্রিটিশ গভর্নমেন্টের বৈদেশিক গুপ্তচর বিভাগের নিয়ন্ত্রণকারী সংস্থা। পাশাপাশি অভ্যন্তরীণ নিরাপত্তা সংস্থা হিসেবে এমআই৫, সরকারী যোগাযোগের প্রধান দপ্তর বা জিসিএইচকিউ, প্রতিরক্ষা সংস্থা বা ডিআইয়ের সাথে একযোগে কাজ করছে। যুক্তরাজ্যের জয়েন্ট ইন্টেলিজেন্স কমিটি বা জিআইসি'র নিয়ন্ত্রণে থেকে নির্দিষ্ট নির্দেশনার মাধ্যমে কাজ করে সিক্রেট ইন্টেলিজেন্স সার্ভিস।


title: সিক্রেট ইন্টেলিজেন্স সার্ভিস

text: এটা বারংবার এমআই৬ নামে গণমাধ্যমে উল্লেখ হতে থাকে। বিশেষ করে দ্বিতীয় বিশ্বযুদ্ধে যখন সিক্রেট ইন্টেলিজেন্স সার্ভিস নামটি বহুনামে উল্লেখ হয়, তখন "এমআইসিক্স" নামকরণটি নিশ্চিত হয়ে যায়। ১৯৯৪ সালের পূর্ব পর্যন্ত এমআই৬ নামটি প্রাতিষ্ঠানিকভাবে বিশ্বব্যাপী পরিচিতি পায়নি ও স্বীকৃত ছিল না।


title: সিক্রেট ইন্টেলিজেন্স সার্ভিস

text: সিক্রেট ইন্টেলিজেন্স সার্ভিস বা এসআইএস বা এমআই৬ বর্তমানে ব্রিটেনের জাতীয় নিরাপত্তার দায়িত্ব নিয়ে গুপ্তচরের প্রধান ভূমিকা পালনে সক্ষম।


title: সিক্রেট ইন্টেলিজেন্স সার্ভিস

text:
১৯০৯ সালে "উইলিয়াম মেলভিল" নামক সিক্রেট সার্ভিস ব্যুরো'র একজন কর্মকর্তা "সিক্রেট ইন্টেলিজেন্স সার্ভিসের" প্রতিষ্ঠাতা। দপ্তরটি নৌ-সেনাবিভাগ এবং যুদ্ধ অফিসের যৌথ উদ্যোগে গ্রেট ব্রিটেন ও বিদেশের মধ্যে গোয়েন্দা অভিযানের দায়িত্ব নিয়োজিত ছিল। এটি বিশেষ করে জার্মান সাম্রাজ্যের কার্যকলাপের উপরই সবিশেষ মনোযোগ দিয়েছিল। ব্যুরো বা দপ্তরটি নৌ এবং সেনা - এই দুই বিভাগে বিভাজন করা হয়েছিল। এগুলো হলোঃ
এই বিভাজনের মূল কেন্দ্রবিন্দু ছিল নৌসেনাবিভাগ। তারা "জার্মান সাম্রাজ্যের" নৌবাহিনীর সামরিক শক্তিমত্তা সম্পর্কে বিস্তারিত জানতে আগ্রহী ছিল। এই বিশেষায়ণ ১৯৪১ সালের পূর্বেই প্রাতিষ্ঠানিকভাবে সৃষ্টি করা হয়েছিল। যখন প্রথম বিশ্বযুদ্ধ শুরু হয়, দু'টি শাখাই প্রশাসনিকভাবে রূপান্তরিত হয়ে "ডাইরেক্টরেট অব মিলিটারী ইন্টেলিজেন্স সেকশন ৬" (এমআইসিক্স) হয়ে যায়। এ নামই বর্তমানকালে সাধারণ নাম হয়ে এমআই৬ হিসেবে সর্বসাধারণ্যে পরিচিতি পেয়ে আসছে।


title: সিক্রেট ইন্টেলিজেন্স সার্ভিস

text: প্রথম বিশ্বযুদ্ধ চলাকালীন সময়কালে সংস্থাটির ভূমিকা ছিল মিশ্রতায় পরিপূর্ণ। কারণ, জার্মানীতে তারা তাদের নিজস্ব কোন নেটওয়ার্ক সৃষ্টি করতে পারেনি। অধিকাংশ ক্ষেত্রেই সামরিক বাহিনী কিংবা বাণিজ্যিক গোয়েন্দা সংস্থাদের কাছ থেকে তথ্য সংগ্রহ করতে হতো। এক্ষেত্রে নিরপেক্ষ দেশ, দখলকৃত অঙ্গরাজ্য এবং রাশিয়া গুরুত্বপূর্ণ ভূমিকা পালন করে।


title: সিক্রেট ইন্টেলিজেন্স সার্ভিস

text: ১৯২০ এর দশক পর্যন্ত কূটনৈতিক দপ্তরের সাথে নিবিঢ় সম্পর্কের মাধ্যমে সিক্রেট ইন্টেলিজেন্স সার্ভিস গড়ে উঠে। এটি দূতাবাসসমূহে "পাসপোর্ট নিয়ন্ত্রণকারী কর্মকর্তার" পদ তৈরী করে। ১ম বিশ্বযুদ্ধের সময় থেকে ব্রিটিশ আর্মি ইন্টেলিজেন্সের পদ্ধতিগণ উন্নয়নের জন্য এ পদের প্রয়োজন পড়েছিল। এর ফলে সামগ্রীকভাবে কার্যসম্পাদন করা এবং কূটনৈতিক যোগাযোগ ব্যবস্থা আরো মজবুত হয়। কিন্তু পুণরায় ১৯৩০ এর দশকে সৃষ্ট "ভেনলো" ঘটনায় সঙ্কটাপন্ন হয়েছিল।


title: সিক্রেট ইন্টেলিজেন্স সার্ভিস

text: ব্রিটিশ গোয়েন্দা সংস্থার ভবিষ্যত কাঠামো নিয়ে বিতর্ক অব্যাহত থাকে। কিন্তু কামিং কর্তৃক বৈদেশিক দপ্তর নিয়ন্ত্রণের মাধ্যমে এ বিতর্ক অনেকাংশেই দূরীভূত হয়। ঐ সময়ে প্রতিষ্ঠানটি "হার মেজিস্ট্রিজ সিভিল সার্ভিস" বা "হুয়াইটহল" থেকে বিভিন্ন নামে পরিচিতি পায়। "বৈদেশিক গোয়েন্দা সংস্থা", "নিরাপত্তা সংস্থা", "এমআইওয়ান(সি)", "বিশেষ গুপ্তচর বিভাগ", এমনকি "সি'জ সংগঠন" ইত্যাদি নামে এর বহুবিধ নামকরণ হতে থাকে। ১৯২০ সালের মধ্যে এটি দ্রুত 'সিক্রেট ইন্টেলিজেন্স সার্ভিস' নাম পরিচিতি পেতে থাকে। এবং বর্তমান সময় পর্যন্ত সিক্রেট ইন্টেলিজেন্স সার্ভিস নামেই "গুপ্তচর বিভাগ অধ্যাদেশ, ১৯৯৪" এর মাধ্যমে পরিচালিত হচ্ছে।


title: সিক্রেট ইন্টেলিজেন্স সার্ভিস

text: যুদ্ধ পরবর্তী সময়ে সংস্থাটি 'স্যার ম্যানসফিল্ড স্মিথ-কামিংয়ের' অধীনে ছিল। সমগ্র ১৯২০ এর দশকের অধিকাংশ বছরই সমাজতন্ত্র বিশেষ করে রাশিয়ার বলশেভিক আন্দোলনের দিকেই নজর ছিল বেশী। বলশেভিক সরকার উৎখাতে ১৯১৮ সালে গুপ্তচর হিসেবে সিডনী জর্জ র‌্যালী এবং স্যার রবার্ট ব্রুশ লকহার্টকে প্রেরণ করেছিল। ক্যাপ্টেন জর্জ হিলের নেতৃত্বে সোভিয়েট রাশিয়ার প্রথমদিকে একনিষ্ঠ গুপ্তচর মোতায়েনের চেয়ে ভাল ফলাফল বয়ে এনেছিল।


title: সিক্রেট ইন্টেলিজেন্স সার্ভিস

text: অবসরগ্রহণের অল্পকিছুদিন পূর্বে ১৪ জুন, ১৯২৩ সালে স্মিথ-কামিং আকস্মিকভাবে নিজ বাড়ীতে মারা যান। তার পরিবর্তে "সি" হিসেবে দায়িত্বভার গ্রহণ করেন অ্যাডমিরাল স্যার হিউ কিউয়েক্স সিনক্লেয়ার। যদিও পূর্বসুরীর অনন্যসাধারণ প্রতিভা তার মাঝে অনুপস্থিত ছিল, তবু সিনক্লেয়ারের মাঝে সংগঠনের ভবিষ্যত নিয়ে স্পষ্ট দৃষ্টিভঙ্গীতে অগ্রসর হয়েছিলেন। তার নেতৃত্বে কার্যপরিধি বিকশিত হয়েছিল।